കെ റെയിൽ പദ്ധതി കേരളത്തിന് അനുയോജ്യല്ലെന്ന് മുൻ മുഖ്യമന്ത്രി ഉമ്മൻചാണ്ടി - Welcome to Kerala Express News Portal\nHome കെ റെയിൽ പദ്ധതി കേരളത്തിന് അനുയോജ്യല്ലെന്ന് മുൻ മുഖ്യമന്ത്രി ഉമ്മൻചാണ്ടി\nകെ റെയിൽ പദ്ധതി കേരളത്തിന് അനുയോജ്യല്ലെന്ന് മുൻ മുഖ്യമന്ത്രി ഉമ്മൻചാണ്ടി. വിഴിഞ്ഞം റെയില് കണക്ടീവിറ്റി പാത6വര്‍ഷമായിട്ടും പൂര്‍ത്തിയാക്കാന് കഴിയാത്ത ഇടതുസര്‍ക്കാരാണ് കെറെയിൽ പദ്ധതി നടപ്പാക്കുന്നതെന്ന് ഉമ്മൻചാണ്ടി വിമർശിച്ചു. വെറും 10.7 കിമീ ദൂരമുള്ളതും 16.2 ഏക്കര് ഭൂമി ആവശ്യമുള്ളതുമായ പദ്ധതിയാണ് വിഴിഞ്ഞം റെയിൽ കണക്ടിവിറ്റി പാത, ഇത്6വർഷമായിട്ടും പൂർത്തിയാക്കാൻ ഇടതു സർക്കാരിനായില്ല. ആ സ്ഥാനത്താണ് സിൽവർലൈൻ പദ്ധതിയുമായി വരുന്നതെന്നും ഉമ്മൻചാണ്ടി ചൂണ്ടിക്കാണിച്ചു.\nവികസന പ്രവര്‍ത്തനങ്ങളില് വമ്പന് പരാജയമായ പിണറായി സര്‍ക്കാരിന് സില്‍വര് ലൈന് പോലൊരു പദ്ധതി നടപ്പാക്കാനുള്ള കാഴ്ചപ്പാടോ, ഇച്ഛാശക്തിയോ ഇല്ല. യുഡിഎഫ് സര്‍ക്കാര് ആവിഷ്‌കരിച്ച സബര്‍ബന് ലൈന് പദ്ധതിയാണ് കേരളത്തിന് അഭികാമ്യം. സബര്‍ബന് റെയില് പദ്ധതി നടപ്പാക്കാന് 300 ഏക്കര് ഭൂമിയും 10,000 കോടി രൂപയും മതി. ഇന്ത്യന് റെയില്‍വെ ഏറ്റവുമൊടുവില് പ്രോത്സാഹിപ്പിക്കുന്നതും ഈ പദ്ധതിയെയാണെന്നും അദ്ദേഹം വാർത്ത സമ്മേളനത്തിൽ വ്യക്തമാക്കി.\nവിഴിഞ്ഞം പദ്ധതി, സബർബന് പദ്ധതി, കെ ഫോണ് തുടങ്ങിയ പദ്ധതികളെക്കുറിച്ച് അദ്ദേഹം വിശദീകരിച്ചു,1) യുഡിഎഫ് സര്‍ക്കാര് തുടക്കമിട്ട സബര്‍ബന് റെയില് പദ്ധതി നടപ്പാക്കാന് 300 ഏക്കര് ഭൂമിയും 10,000 കോടി രൂപയും മതിയെന്നതാണ് പദ്ധതിയെ ആകര്‍ഷകമാക്കുന്നത്. വ്യക്തമായ ബദല് നിര്‍ദേശത്തോടെയാണ് സില്‍വര് ലൈന് പദ്ധതിയെ എതിര്‍ക്കുന്നത്. നിര്‍മാണ പൂര്‍ത്തിയാകുമ്പോള് സില്‍വര് ലൈന്2ലക്ഷം കോടി രൂപ ചെലവു വരുമെന്നു പ്രതീക്ഷിക്കുന്നു. 20,000 കുടുംബങ്ങളെ കുടിയൊഴുപ്പിച്ച് 3417 ഏക്കര് സ്ഥലം ഏറ്റെടുക്കേണ്ടി വരും. കേരളത്തെ പാരിസ്ഥിതികമായും സാമ്പത്തികമായും തകര്‍ക്കുന്ന സില്‍വര് ലൈനെതിരേ ഉയര്‍ന്ന എല്ലാ ആക്ഷേപങ്ങള്‍ക്കുമുള്ള പരിഹാരമാണ് സബര്‍ബന് റെയിലെന്നും ഉമ്മന്‍ചാണ്ടി പറഞ്ഞു.\nവിഎസ് അച്യുതാനന്ദന് സര്‍ക്കാരിന്റെ കാലത്ത് 2007-08ലെ ബജറ്റില് സില്‍വര് ലൈനു സമാനമായ അതിവേഗ റെയില് പാത പ്രഖ്യാപിക്കുകയും ഡിഎംആര്‍സിയെ കസള്‍ട്ടന്റായി നിയമിക്കുകയും ചെയ്തു. അവര് പ്രാഥമിക പദ്ധതി റിപ്പോര്‍ട്ട് സമര്‍പ്പിച്ചത് യുഡിഎഫ് സര്‍ക്കാരിന്റെ കാലത്താണ്. എന്നാല് 1.27 ലക്ഷം കോടി രൂപയുടെ ഭീമമായ ബാധ്യതയും പദ്ധതിക്കെതിരേ ഉണ്ടായ ജനരോഷവും പരിഗണിച്ച് യുഡിഎഫ് വേണ്ടെന്നു വച്ചു. തുടര്‍ന്നാണ് ചെലവു കുറഞ്ഞതും അനായാസം നടപ്പാക്കാവുന്നതുമായ സബര്‍ബന് പദ്ധതി പരിഗണിച്ചത്. 1943 കോടി രൂപയ്ക്ക് ചെങ്ങൂര്‍വരെയുള്ള 125 കിമീ ആണ് പൈലറ്റ് പദ്ധതിയായി ആദ്യം എടുത്തത്. അതിന് 70 ഏക്കര് സ്ഥലം മതി. നിലവിലുള്ള ലൈനുകളില്‍ക്കൂടി മാത്രമാണ് സബര്‍ബന് ഓടുന്നത്. ചെങ്ങന്നൂര് വരെ ഇരട്ടപ്പാത ഉണ്ടായിരുന്നതുകൊണ്ടും ശബരിമലയുടെ പ്രാധാന്യം ഉള്‍ക്കൊണ്ടുമാണ് പൈലറ്റ് പദ്ധതി ഏറ്റെടുത്തത്. എല്ലാ അനുമതിയും ലഭിച്ചാല്3വര്‍ഷംകൊണ്ട് പദ്ധതി നടപ്പാക്കാനാകും.\nഇതോടെ നിലവിലുള്ള ട്രെയിനുകളുടെ വേഗത വര്‍ധിക്കുതോടൊപ്പം ഇരുപതോളം മെമു മോഡല് ട്രെയിനുകള് 20 മിനിറ്റ് ഇടവിട്ട്160 കിമീ വേഗതയില് ഓടിക്കുവാനും കഴിയും. പൈലറ്റ് പദ്ധതിക്കുശേഷം കണ്ണൂര് വരെ ഘട്ടംഘട്ടമായി പൂര്‍ത്തിയാക്കാനായിരുന്നു പരിപാടി. 125 കി.മീറ്ററിന് 1943 കോടി രൂപ വച്ച് 530 കിമീ പൂര്‍ത്തിയാക്കാന് പതിനായിരം കോടിയോളം രൂപയും 75 ഏക്കര് വച്ച് സ്ഥലമെടുത്താല് 300 ഏക്കറോളം സ്ഥലവും മതിയെന്നും ഉമ്മന്‍ചാണ്ടി പറഞ്ഞു.മുംബൈ റെയില് കോര്‍പറേഷന്റെ സഹായത്തോടെ തയാറാക്കിയ സബര്‍ബന് പദ്ധതിയുടെ ഡിപിആര് കേന്ദ്രത്തിന് അയച്ചുകൊടുത്തു. സബര്‍ബന് ഉള്‍പ്പെടെയുള്ള വിവിധ റെയില് വികസന പദ്ധതികള്‍ക്ക് കേന്ദ്രസര്‍ക്കാരും (49%) സംസ്ഥാന സര്‍ക്കാരും (51%) ചേര്‍ന്ന് സംയുക്ത സംരംഭത്തിന് (കേരള റെയില് ഡവലപ്‌മെന്റ് കോര്‍പറേഷൻ) പ്രാരംഭ നടപടികള് ആരംഭിച്ചെങ്കിലും തെരഞ്ഞെടുപ്പ് വിജ്ഞാപനം വന്നതിനാല് മുന്നോട്ടുപോകാനായില്ല. റെയില്‍വേയുടെ പിന്മാറ്റം തിരുവനന്തപുരം- ചെങ്ങൂര് സബര്‍ബന് റെയില് പദ്ധതി പ്രായോഗികമല്ലെന്നു സൂചിപ്പിച്ച് റെയില്‍വെ മന്ത്രാലയം കേരളത്തിനു കത്തുനല്കിയത് 2017 ഡിസം 7നാണ്. 2014ല് കേന്ദ്രത്തിലും 2016ല് കേരളത്തിലും ഭരണമാറ്റം സംഭവിച്ചതിനെ തുടര്‍ന്നാണ് ഈ പിന്മാറ്റം ഉണ്ടായത്. ഇരു സര്‍ക്കാരുകളും താത്പര്യം കാട്ടാതിരുന്നപ്പോള് മാത്രമാണ് റെയില്‍വെ ഇങ്ങനെയൊരു നിലപാട് എടുത്തത്. സിപിഎമ്മിന്റെ റെയില്‍വേ യൂണിയന് തൊഴിലാളികള് പദ്ധതിക്കെതിരേ വന് പ്രചാരണവും നടത്തി. പിണറായി സര്‍ക്കാരിന്റെ കാലത്താണ് അതിവേഗ റെയിലിലിന്റെ അന്തിമ റിപ്പോര്‍ട്ട് മെട്രോമാന് ഇ. ശ്രീധരന് നല്കിയത്. എന്നാല് വിഎസ് സര്‍ക്കാരിന്റെ അതിവേഗ റെയിലും യുഡിഎഫ് സര്‍ക്കാരിന്റെ സബര്‍ബന് റെയിലും ഒഴിവാക്കിയാണ് പിണറായി സര്‍ക്കാര് കെ റെയിലിന്റെ പിന്നാലെ പോയത്. വീണ്ടും സബര്‍ബന് എറണാകുളം- ഷൊര്‍ണൂര് മൂന്നാം പാതയുടെ നിര്‍മാണച്ചെലവ് താങ്ങാനാവാത്തതാണെന്നു കണ്ടെത്തിയ റെയില്‍വെ പുതിയ പാതയ്ക്കു പകരം എറണാകുളം- ഷൊര്‍ണൂര് പാതയില് ഓട്ടോമാറ്റിക് സിഗ്നല് സംവിധാനം ഏര്‍പ്പെടുത്താനാണ് പുതിയ തീരുമാനം. ആദ്യഘട്ടത്തില് 316 കോടി രൂപ ചെലവില് എറണാകുളം- പൂങ്കുന്നം സെക്ഷനില് ഓട്ടോമാറ്റിക് സിഗ്നലിന് അനുമതി തേടി. കൂടുതല് ട്രെയിനുകള് വേഗതയില് ഓടിക്കാന് ഇതിലൂടെ സാധിക്കും. ഇതു സബര്‍ബന് റെയിലേക്കുള്ള റെയില്‍വെയുടെ ചുവടുമാറ്റമാണ്. വെറും 10.7 കിമീ ദൂരമുള്ളതും 16.2 ഏക്കര് ഭൂമി ആവശ്യമുള്ളതുമായ വിഴിഞ്ഞം റെയില് കണക്ടീവിറ്റി പാത6വര്‍ഷമായിട്ടും പൂര്‍ത്തിയാക്കാന് കഴിവില്ലാത്തവരാണ്2ലക്ഷം കോടി രൂപ ചെലവും 530 കിമീ ദൈര്‍ഘ്യവും 3417 ഏക്കര് ഭൂമി ഏറ്റെടുക്കേണ്ടതുമായ കെ റെയില് പദ്ധതി4വര്‍ഷംകൊണ്ട് പൂര്‍ത്തിയാക്കുമെന്ന് അവകാശപ്പെടുന്നത്. വിഴിഞ്ഞം തുറമുഖത്തെ ബാലരാമപുരം റെയില്‍വെ സ്റ്റേഷനുമായി ബന്ധിപ്പിക്കുന്ന പാതയാണിത്.റെയില് കണക്ടീവിറ്റിക്കായുള്ള വിശദ പഠന റിപ്പോര്‍ട്ട് കൊങ്കണ് റെയില്‍വെ കോര്‍പറേഷന്റെ സഹായത്തോടെ പൂര്‍ത്തീകരിച്ചിട്ടുണ്ട് എന്നതു മാത്രമാണ് ഏക നേട്ടം. എന്നാല് ഇതിന് റെയില്‍വെ മന്ത്രാലയത്തിന്റെ അനുമതി നേടിയെടുക്കാന് ഇതുവരെ സാധിച്ചില്ല. 1070 കോടി രൂപയാണ് പദ്ധതി ചെലവ്. ഭൂമി ഏറ്റെടുക്കല് തുടങ്ങിവയ്ക്കാന് പോലും കഴിഞ്ഞില്ല. ഡിപിആര് പ്രകാരം 16.2 ഏക്കര് ഭൂമിയാണ് ഏറ്റെടുക്കാനുള്ളത്.9കിമീ തുരങ്കം ഉള്‍പ്പെടെ 10.7 കിമീ ആണ് പാതയുടെ നീളം.\n2) വിഴിഞ്ഞം റെയില് പാതയുടെ പുരോഗതി വിലയിരുത്തുവര്‍ക്ക് സില്‍വര് ലൈന് പദ്ധതി സംബന്ധിച്ച സര്‍ക്കാരിന്റെ അവകാശവാദങ്ങള് എത്ര ബാലിശവും അപ്രായോഗികവുമാണെന്നു വ്യക്തം. ഈ പദ്ധതിക്ക് ഒരു കല്ലെങ്കിലും ഈ സര്‍ക്കാരിന്റെ കാലത്ത് വയ്ക്കാന് കഴിയുമോ എന്നുപോലും സംശയമാണ്. വിഴിഞ്ഞം പദ്ധതിയുടെ വിജയത്തിന് റെയില്‍പാത അനിവാര്യമാണ്. വിഴിഞ്ഞം പദ്ധതി തന്നെ സമയക്രമം തെറ്റിച്ചുമുന്നോട്ടു പോകുകയാണ്. 2019 ഡിസം 3നു പൂര്‍ത്തിയാക്കേണ്ട പദ്ധതിക്ക് പല തവണ സമയം പുന:ക്രമീകരിച്ചു നല്കി. സര്‍ക്കാരിന്റെ കെടുകാര്യസ്ഥതയുടെയും കഴിവില്ലായ്മയുടെയും ഏറ്റവും നല്ല ഉദാഹരണമാണ് വിഴിഞ്ഞം പദ്ധതിയുടെയും അതോടൊപ്പമുള്ള വിഴിഞ്ഞം റെയില് പാതയുടെയും ഇപ്പോഴെത്ത അവസ്ഥ.\n3) യുഡിഎഫ് സര്‍ക്കാര് 6,728 കോടിയുടെ തിരുവനന്തപുരം, കോഴിക്കോട് ലൈറ്റ് മെട്രോ റെയിലുകള്‍ക്ക് ടെണ്ടര് തയാറാക്കുന്നത് ഉള്‍പ്പെടെയുള്ള ഇടക്കാല കസള്‍ട്ടന്റായി ഡിഎംആര്‍സിയെ നിയമിച്ചു. കേന്ദ്രാനുമതിക്ക് ഡിപിആര് സമര്‍പ്പിച്ചു. പദ്ധതിയുടെ നടത്തിപ്പിനായി കേരള റാപ്പിഡ് ട്രാന്‍സിറ്റ് കോര്‍പറേഷന് രൂപീകരിക്കുകയും പദ്ധതി നടപ്പാക്കാന് സംസ്ഥാന സര്‍ക്കാര് ഭരണാനുമതി നല്‍കുകയും ചെയ്തിരുന്നു. എന്നാല് പിണറായി സര്‍ക്കാര് ഈ പദ്ധതിയെ പൂര്‍ണമായി അവഗണിച്ചു.\n4) 20 ലക്ഷം പാവപ്പെട്ട കുടുംബങ്ങള്‍ക്കും 30,000 സര്‍ക്കാര് ഓഫീസുകള്‍ക്കും അതിവേഗ ഇന്റര്‍നെറ്റ് സൗകര്യം എത്തിക്കാനുള്ള ഇടതു സര്‍ക്കാരിന്റെ കെ ഫോണ് പദ്ധതി ഒച്ചുപോലെ ഇഴയുന്നു. കഴിഞ്ഞ നിയമസഭാ തെരഞ്ഞെടുപ്പിനു തൊട്ടുമുമ്പ് പ്രഖ്യാപിച്ച പദ്ധതി 2021 അവസാനത്തോടെ പൂര്‍ത്തികരിക്കേണ്ടതാണ്. 1531 കോടി രൂപയാണ് ചെലവ്. 30,000 ഓഫീസുകളില് 7696 ഓഫീസുകളില് മാത്രമാണ് ഇതുവരെ കെ ഫോണ് എത്തിയത്. ഇതില് 1549ല് മാത്രമാണ് ഇന്റര്‍നെറ്റ് സൗകര്യം ഉള്ളത്. 26410 കിമീ കേബില് സ്ഥാപിക്കേണ്ട സ്ഥാനത്ത് പൂര്‍ത്തിയായത് 7932 കി.മീ മാത്രം.\n5) 2016-17 ബജറ്റില് 500 കോടി രൂപ വകയിരുത്തി പ്രഖ്യാപിച്ചതാണ് അഴീക്കല് തുറമുഖ പദ്ധതി. ആറു വര്‍ഷം കഴിഞ്ഞിട്ടും ഡിപിആര് പോലും തയാറാക്കാന് സാധിച്ചില്ല. 6) കണ്ണൂര് വിമാനത്താവളത്തിന്റെ പണികള് പൂര്‍ത്തിയാക്കി യുഡിഎഫ് സര്‍ക്കാര് 2016 ഫെബ്രുവരിയില് ആദ്യ പരീക്ഷണപ്പറക്കല് നടത്തിയപ്പോള് സിപിഎം വന് പ്രതിഷേധമാണ് അഴിച്ചുവിട്ടത്. 4000 മീറ്റര് റണ്‍വെ വേണം എന്നായിരുന്നു സിപിഎമ്മിന്റെ ആവശ്യം.\n6 വര്‍ഷം കഴിഞ്ഞിട്ടും ആദ്യം ഉണ്ടായിരുന്നതില് നിന്ന് ഒരടിപോലും റണ്‍വെയുടെ നീളം കൂട്ടാന് പിണറായി സര്‍ക്കാരിനു സാധിച്ചില്ല. കണ്ണൂരില് നിന്ന് വിമാനത്താവളത്തിലേക്ക് ഒരു റോഡ് പണിയാന് പദ്ധതിയിട്ടെങ്കിലും സര്‍വെ നടത്താന് പോലും സിപിഎം എംഎല്‍എമാര് സമ്മതിച്ചില്ല.\n7) യുഡിഎഫ് സര്‍ക്കാരിന്റെ കാലത്ത് 19 ഓട്ടോണമസ് കോളജ് അനുവദിച്ചതിനെതിരേ വന് പ്രക്ഷോഭം നടത്തിയ സിപിഎം3എന്‍ജിനീയറിംഗ് സ്ഥാപനങ്ങള്‍ക്ക് ഓട്ടോണമസ് പദവി നല്കി മലക്കം മറിഞ്ഞു. രാജ്യത്ത് 500ല് അധികം സ്വയംഭരണ സ്ഥാപനങ്ങള് ഉള്ളപ്പോഴാണ് യുഡിഎഫ് കേരളത്തില് ഇത് അനുവദിച്ചത്. പരിശോധനയ്‌ക്കെത്തിയ യുജിസി ടീമിനെ തടഞ്ഞും ഉന്നതവിദ്യാഭ്യാസ കൗസില് അധ്യക്ഷന് ടിപി ശ്രീനിവാസനെ അടിച്ചുവീഴ്ത്തിയുമൊക്കെയാണ് അന്ന് സിപിഎം സമരം നടത്തിയത്. പ്രൈവറ്റ് യൂണിവേഴ്‌സിറ്റിക്കെതിരേ ഉറഞ്ഞുതുള്ളിയ സിപിഎം ഇപ്പോള് ഇതേക്കുറിച്ച് പഠിക്കാന് കമ്മിറ്റിയെ വച്ചത് പ്രൈവറ്റ് യൂണിവേഴ്‌സിറ്റികള്‍ക്ക് അനുവാദം നല്കുന്നതിനു മുന്നോടിയാണ്.\n8) കേരളത്തില്5മെഡിക്കല് കോളജുകള് മാത്രമുണ്ടായിരുന്നത് എല്ലാ ജില്ലകളിലും ഒരു മെഡിക്കല് കോളജ് എന്നു തത്വത്തില് തീരുമാനിച്ച് യുഡിഎഫ് പ്രവര്‍ത്തിച്ചു. മഞ്ചേരി, പാലക്കാട്, ഇടുക്കി എിവിടങ്ങളില് പുതിയതു തുടങ്ങി. സഹകരണമേഖലയിലുള്ള പരിയാരം, കൊച്ചി മെഡിക്കല് കോളജുകളും ഇഎസ്‌ഐയുടെ കീഴിലുള്ള പാരിപ്പള്ളി മെഡിക്കല് കോളജും ഏറ്റെടുത്തു. യുഡിഎഫ് തുടക്കമിട്ട കാസര്‍കോഡ്, വയനാട്, കോന്നി മെഡിക്കല് കോളജുകളുമായി മുന്നോട്ടുപോകാന് ഇടതുസര്‍ക്കാരിനു സാധിച്ചില്ല.\n9) നീണ്ട നിയമയുദ്ധത്തിനുശേഷം സുപ്രീംകോടതി 2017ല് നല്കിയ വിധി പ്രകാരമുള്ള നഷ്ടപരിഹാരം5വര്‍ഷമായിട്ടും ഇതുവരെ ഭൂരിപക്ഷം എന്‍ഡോസള്‍ഫാന് ദുരിതബാധിതര്‍ക്കും നല്കിയില്ല. കിടപ്പിലായവര്‍ക്ക്5ലക്ഷം രൂപയും മാനസിക വൈകല്യമുള്ളവര്‍ക്ക്3ലക്ഷം രൂപയുമാണ് കോടതി വിധിച്ചത്. 6727 പേര്‍ക്ക് നഷ്ടപരിഹാരം നല്കാന് കോടതി വിധിച്ചെങ്കിലും ഇതുവരെ 3014 പേര്‍ക്കുമാത്രമാണ് നല്കിയത്. വികസനക്ഷേമ പ്രവര്‍ത്തനങ്ങളില് യുഡിഎഫ് സര്‍ക്കാര് ജനങ്ങളുടെ താത്പര്യം സംരക്ഷിച്ചുകൊണ്ടുള്ള പദ്ധതികള് നടപ്പാക്കിയപ്പോള് പിണറായി സര്‍ക്കാരിന് എടുത്തു പറയാനൊരു നേട്ടമില്ല. ഉയര്‍ത്തിക്കാട്ടാന് ശ്രമിക്കുന്ന സില്‍വര് ലൈന് പദ്ധതിയാകട്ടെ ജനവിരുദ്ധവും. സില്‍വര് ലൈന് മെച്ചപ്പെട്ട പദ്ധതിയാണെങ്കില് അക്കാര്യം സര്‍ക്കാര് ജനങ്ങളെ ബോധ്യപ്പെടുത്തട്ടെ. അതിനുള്ള ഒരു ശ്രമവും ഇതുവരെ ഉണ്ടായിട്ടില്ലെന്നും ഉമ്മൻചാണ്ടി വ്യക്തമാക്കി.


വിന്/ഡ്രോ: ബ്ലാസ്‌റ്റേര്‍സ്- ഡല്‍ഹി രണ്ടാമങ്കമിന്ന് – Chandrika Daily\nBy chandrika Tuesday December 13, 2016 18:25 pm\nവിന്/ഡ്രോ: ബ്ലാസ്‌റ്റേര്‍സ്- ഡല്‍ഹി രണ്ടാമങ്കമിന്ന്\nഡല്‍ഹി: ഒന്നുകില് വിജയം, അല്ലെങ്കില് സമനില, 18ന് സ്വന്തം സ്റ്റേഡിയത്തില് ആദ്യമായി അരങ്ങേറുന്ന ഐ.എസ്.എല് കലാശകളിക്ക് യോഗ്യത നേടാന് രണ്ടിലൊന്ന് വേണം ഇന്ന് കേരള ബ്ലാസ്റ്റേഴ്‌സിന്. ഡല്‍ഹി…\nഡല്‍ഹി: ഒന്നുകില് വിജയം, അല്ലെങ്കില് സമനില, 18ന് സ്വന്തം സ്റ്റേഡിയത്തില് ആദ്യമായി അരങ്ങേറുന്ന ഐ.എസ്.എല് കലാശകളിക്ക് യോഗ്യത നേടാന് രണ്ടിലൊന്ന് വേണം ഇന്ന് കേരള ബ്ലാസ്റ്റേഴ്‌സിന്. ഡല്‍ഹി ഡൈനാമോസിനെതിരെ അവരുടെ ഹോം ഗ്രൗണ്ടില് രണ്ടാം പാദ സെമി മത്സരത്തിനിറങ്ങുമ്പോള് ഒരു ഗോളിന്റെ ലീഡുണ്ട് കേരളത്തിന്. പക്ഷേ, ഡല്‍ഹി നെഹ്‌റു സ്റ്റേഡിയത്തില് സീസണില് ഇതുവരെ പരാജയമറിഞ്ഞിട്ടില്ലാത്ത ഡൈനാമോസിനെ ഗോളടിപ്പിക്കാതിരിക്കാന് സകല അടവുകളും പയറ്റേണ്ടി വരും ഇന്ന്. രണ്ടു ഗോളിനെങ്കിലും ജയിച്ചാലേ ഡല്‍ഹിക്ക് ഫൈനല് പ്രവേശനം സാധ്യമാവൂ. അതിനാല് മരണകളി ഡല്‍ഹി നിരയില് നിന്ന് പ്രതീക്ഷിക്കാം. എവേ ഗോളിന്റെ മുന്‍ഗണന ലഭിക്കാത്തതിനാല് ഇരു മത്സരങ്ങിലുമായി ഏറ്റവും കൂടുതല് ഗോളുകള് നേടുന്നവരായിരിക്കും ഫൈനലിന് യോഗ്യത നേടുക. ഗോള് എണ്ണം സമമായാല് അധിക സമയത്തും പിന്നീട് പെനാല്‍റ്റി കിക്കിലൂടെയും ഫൈനലിസ്റ്റുകളെ തീരുമാനിക്കും.\nതോറ്റു തുടങ്ങിയ ടീമായിരുന്നു ബ്ലാസ്റ്റേഴ്‌സ്. തുടക്കത്തിലേറ്റ തുടര്‍ച്ചയായ രണ്ടു തോല്‍വികളിലും ടീം തളര്‍ന്നില്ല, കോച്ച് സ്റ്റീവ് കോപ്പല് പുതിയ തന്ത്രങ്ങളൊരുക്കിയും താരങ്ങള് പാളിച്ചകളില് നിന്ന് പാഠമുള്‍കൊണ്ടും ഓരോ മത്സരത്തിലും നില മെച്ചപ്പെടുത്തി. തകര്‍ച്ചയില് നിന്ന് തുടങ്ങി ഫൈനല് വരെയെത്തിയ ആദ്യ സീസണിലെ പ്രകടനമാണ് ഇപ്പോള് ടീമില് നിന്ന് കാണുന്നത്. അന്ന് ഫൈനലില് തോറ്റെങ്കിലും ഇന്ന് രണ്ടാം സെമിയും ജയിച്ച് ഹോം ഗ്രൗണ്ടില് നടക്കുന്ന കലാശകളിയിലും വിജയം നുണഞ്ഞ് കന്നി കിരീടം നേടാമെന്ന ആത്മവിശ്വാസമുണ്ട് ടീമിന്. അത്രമേല് ടീം പാകപ്പെട്ടിട്ടുണ്ട്. എന്നാല് എവേ മത്സരങ്ങളില് കേരളത്തിന്റെ പ്രകടനം അത്ര തൃപ്തികരമല്ല, നെഗറ്റീവ് ഗോളുകളുമായി സെമിയില് എത്തിയ ഏക ടീമാണ് ബ്ലാസ്റ്റേഴ്‌സ്. കേരളം ആകെ വഴങ്ങിയ 15 ഗോളുകളില് പതിനൊന്നും എവേ മത്സരങ്ങളില് നിന്നാണ്. നാല് ഗോളുകള് മാത്രമേ എതിര് വലയില് അടിച്ചിട്ടുള്ളു. ഈ സീസണില് ഡല്‍ഹിയില് ഗോള് നേടാന് കഴിയാത്ത ഏക ടീമും ബ്ലാസ്‌റ്റേഴ്‌സാണ്. തുടര്‍ച്ചയായി നാല് എവേ മത്സരങ്ങളില് ജയിക്കാന് കഴിയാതെ പോയ ടീമെന്ന പേരുദോഷവുമുണ്ട്. ആദ്യപാദ സെമിയില് ബെല്‍ഫോര്‍ട്ടിന്റെ സോളോ ഗോളിലായിരുന്നു ബ്ലാസ്റ്റേഴ്‌സിന്റെ ജയം. മികച്ച പ്രകടനം നടത്തിയ ടീമിന് ഡല്‍ഹിയിലും ആ മികവ് ആവര്‍ത്തിക്കാമെന്ന പ്രതീക്ഷയുണ്ട്. കഴിഞ്ഞ മത്സരത്തില് ഇറങ്ങിയ ടീമില് നിന്ന് കാര്യമായ മാറ്റങ്ങള് കോപ്പല് ഇന്ന് വരുത്തില്ല, ഡല്‍ഹിയുടെ ഗോളടി വീരന്‍മാരായ മുന്‍നിരയെ പിടിച്ചുകെട്ടുന്നതില് ബ്ലാസ്റ്റേഴ്‌സ് പ്രതിരോധം പൂര്‍ണമായും വിജയിച്ചിരുന്നു. മധ്യനിരയിലും മികച്ച നീക്കങ്ങള് നടന്നു. മുന്‍നിരയില് മാത്രമാണ് അല്‍പമെങ്കിലും പാളിച്ചകള് ഉണ്ടായത്.\nസ്വപ്നം കന്നി ഫൈനല്\nതുടക്കം മുതല് മിന്നുന്ന പ്രകടനം നടത്തിയാണ് ഡല്‍ഹി അവസാന നാലില് ഇടം നേടിയത്. എങ്കിലും കഴിഞ്ഞ സീസണിലെ ദുരന്തം ആവര്‍ത്തിക്കരുതേ എന്ന പ്രാര്‍ത്ഥനയാണ് ഡല്‍ഹി ആരാധകര്‍ക്കുള്ളത്. പോയ സീസണിലെ സെമിഫൈനലില് എഫ്.സി.ഗോവയോടാണ് ഡല്‍ഹി തോറ്റത്. സീസണില് ഹോം ഗ്രൗണ്ടില് ഇതുവരെ തോല്‍വിയറിഞ്ഞിട്ടില്ലാത്ത ഏക ടീമാണ് ഡല്‍ഹി. കഴിഞ്ഞ ഏഴു മത്സരങ്ങളില് മൂന്നു ജയവും നാലു സമനിലയുമാണ് ഡല്‍ഹിയുടെ ഹോം റെക്കോഡ്. സീസണില് ആകെ നേടിയ 27 ഗോളുകളില് പതിനെട്ടെണ്ണവും ഹോം ഗ്രൗണ്ടില് തന്നെ. ഒമ്പതു ഗോളുകളാണ് ആകെ വഴങ്ങിയത്. ഈ പ്രകടനം ഡല്‍ഹി സെമിയിലും ആവര്‍ത്തിക്കുമോയെന്ന് കണ്ടറിയണം. ടീമിന്റെ മുന്നേറ്റനിരയിലെ കുന്തമുനകളായ മാഴ്‌സിലീഞ്ഞോക്കും റിച്ചാര്‍ഡ് ഗാഡ്‌സെക്കും കഴിഞ്ഞ മത്സരത്തില് തിളങ്ങാന് കഴിയാത്തത് ഡല്‍ഹിയെ ആശങ്കയിലാഴ്ത്തുന്നുണ്ട്. മാര്‍ക്വീതാരം ഫ്‌ളോറന്റ് മലൂദക്കും മികവിനൊത്ത പ്രകടനം നടത്താന് കഴിഞ്ഞില്ല. അതേസമയം, സ്വന്തം ഗ്രൗണ്ടില് സ്വന്തം ആരാധകരുടെ മുന്നില് കളിക്കുന്നതിന്റെ നേട്ടം ഡല്‍ഹിയ്ക്കുണ്ടെന്ന് കോച്ച് സാംബ്രോട്ട വ്യക്തമാക്കുന്നു. ഈ അവസരം പ്രയോജനപ്പെടുത്താന് കഴിയുമെന്നു വിശ്വസിക്കുന്നതായും പരിശീലകന് പറയുന്നു.\nടീമിന് മുന്നില് ഒരേയൊരു ലക്ഷ്യം: കോപ്പല്\nഡല്‍ഹി: ടീമിനു മുന്നില് ഒരു ലക്ഷ്യമാണുള്ളതെന്നും അത് കളിക്കുക എന്നതു മാത്രമെന്നും ബ്ലാസ്റ്റേഴ്‌സ് കോച്ച് സ്റ്റീവ് കോപ്പല്. ഒരു ഗോളിന്റെ മികവ് നിലനിര്‍ത്താന് വേണ്ടി സമനിലക്ക് വേണ്ടി പ്രതിരോധത്തില് ഊന്നിയുള്ള കളി വേണമോ അഥവാ കൗണ്ടര് അറ്റാക്കിനു ശ്രമിക്കണമോ എന്ന കാര്യം ഈ ഘട്ടത്തില് പറയാനാവില്ല. ഏതു മത്സരത്തിനു ഒരു വേലിയിറക്കം ഉണ്ടെന്നതും യാഥാര്‍ത്ഥ്യം. എന്നാല് ഹോം ടീമിനു സമ്മര്‍ദ്ദം ഏറെയാണ്. അവര്‍ക്കു ജയിക്കാന് ഗോളുകള് വേണം. ആദ്യ മത്സരത്തിലെ വിജയം നിലനിര്‍ത്താന് ബ്ലാസറ്റേഴ്‌സ് ശ്രമിക്കും. കളിക്കളത്തില് എന്ത് സംഭവിക്കുമെന്ന കാര്യം ഇന്ന് നേരില് കാണാമെന്നും സ്റ്റീവ് കോപ്പല് പറഞ്ഞു.


July 2021 - 3:06 pm IST\nമൈഗ്രൈൻ റിസർച്ച് ഫൗണ്ടേഷന്റെ കണക്ക് അനുസരിച്ച് ഏകദേശം 12 ശതമാനത്തോളം ആളുകൾ മൈഗ്രൈൻ തലവേദന അനുഭവിക്കുന്നുണ്ട്. ചില ആളുകൾക്ക് ദൈനംദിന ജീവിതത്തിന് മൈഗ്രൈൻ ഒരു തടസ്സമാകുന്നു. കടുത്ത തലവേദന തന്നെയാണ് മൈഗ്രൈൻ.\nമൈഗ്രൈൻ സാധാരണ കുട്ടികളിലും മുതിർന്നവരിലും കണ്ട് വരുന്ന ഒരു രോഗമാണ്. മൈഗ്രൈൻ റിസർച്ച് ഫൗണ്ടേഷന്റെ കണക്ക് അനുസരിച്ച് ഏകദേശം 12 ശതമാനത്തോളം ആളുകൾ മൈഗ്രൈൻ തലവേദന അനുഭവിക്കുന്നുണ്ട്. ചില ആളുകൾക്ക് ദൈനംദിന ജീവിതത്തിന് മൈഗ്രൈൻ ഒരു തടസ്സമാകുന്നു. കടുത്ത തലവേദന തന്നെയാണ് മൈഗ്രൈൻ.\nഒരിക്കൽ അതിന്റെ വേദന അറിഞ്ഞാൽ പിന്നീട് ഒരിക്കലും മറക്കില്ല. ഓക്കാനം,ഛർദി തുടങ്ങിയവയും കഠിനമായ തലവേദനയുമാണ് മൈഗ്രൈൻ ലക്ഷണങ്ങൾ. കൂടുതൽ നേരം വെയിൽ കൊണ്ടാൽ വേദന കൂടും. വേദന കൂടുമ്പോൾ ഇത് കഴുത്തിലേക്കും തോളിലേക്കും വ്യാപിക്കുന്നു. സാധാരണ നിലയിൽ വേദന രണ്ട് മുതൽ മൂന്ന് മണിക്കൂർ വരെ നീണ്ട നിൽക്കും.\nരക്തക്കുഴലുകളുടെയും തലച്ചോറിന്റെയും അമിതമായ ഉത്തേജനം മൂലമാണ് ഇതുണ്ടാകുന്നത്. എണ്ണമയമുള്ളതും, മസാലകൾ അല്ലെങ്കിൽ ഉപ്പ് അധികമായ ഭക്ഷണം കഴിക്കുന്നത് മൈഗ്രൈൻ വരാൻ കാരണമാകും. വളരെ അധികം സമ്മർദ്ദം നേരിട്ടാലും ഇത് വരും. ദഹനക്കേട് മൂലവും ഇതുണ്ടാകാം. കഫീൻ ഉപയോഗം പെട്ടെന്ന് നിർത്തുന്നതും മൈഗ്രൈന് കാരണമാകും.\nഉറക്ക കുറവോ ഉറക്ക് രീതികളിൽ വരുന്ന മാറ്റമോ ഇതിന് കാരണമാകാം. ഇലക്രോണിക്ക് ഗാഡ്ജറ്റ് ഉപയോഗിക്കുമ്പോൾ വെളിച്ചം കുറയ്ക്കുക വഴി മൈഗ്രൈൻ നിയന്ത്രിക്കാം. ഏഴ് മുതൽ എട്ട് മണിക്കൂർ വരെ ഉറങ്ങുക. ചായയും കാപ്പിയും കഴിക്കുന്നത് കുറയ്ക്കുക. ഭക്ഷണത്തിൽ മസാലകൾ കഴിയുന്ന അത്ര കുറക്കുക. ഇതെല്ലം ചെയ്താൽ മൈഗ്രൈൻ മൂലമുണ്ടാകുന്ന ദുരിതം നിർത്താൻ സാധിക്കും.


നിയമസഭ തെരഞ്ഞെടുപ്പ്; കേരളത്തില് പോളിങ് ബൂത്തുകളുടെ എണ്ണത്തില് 89.65 ശതമാനത്തിന്റെ വര്‍ധന - Keralabhooshanam Daily നിയമസഭ തെരഞ്ഞെടുപ്പ്; കേരളത്തില് പോളിങ് ബൂത്തുകളുടെ എണ്ണത്തില് 89.65 ശതമാനത്തിന്റെ വര്‍ധന\nHome/NEWS/LATEST/നിയമസഭ തെരഞ്ഞെടുപ്പ്; കേരളത്തില് പോളിങ് ബൂത്തുകളുടെ എണ്ണത്തില് 89.65 ശതമാനത്തിന്റെ വര്‍ധന\nകോവിഡ് പശ്ചാത്തലത്തില് കേരളത്തില് നിയമസഭ തെരഞ്ഞെടുപ്പ് പോളിങ് ബൂത്തുകളുടെ എണ്ണം ഗണ്യമായി ഉയര്‍ത്തിയതായി കേന്ദ്ര തെരഞ്ഞെടുപ്പ് കമ്മീഷന്. കേരളത്തില് പോളിങ് ബൂത്തുകളുടെ എണ്ണത്തില് 89.65 ശതമാനത്തിന്റെ വര്‍ധനയാണ് ഉണ്ടാവുക. കേരളത്തില് മൊത്തം 40,771 പോളിങ് ബൂത്തുകള് ഉണ്ടാകുമെന്ന് മുഖ്യ തെരഞ്ഞെടുപ്പ് കമ്മീഷണര് സുനില് അറോറ വാര്‍ത്താസമ്മേളനത്തില് പറഞ്ഞു. കേരളം ഉള്‍പ്പെടെ അഞ്ചു സംസ്ഥാനങ്ങളിലേക്കുള്ള തെരഞ്ഞെടുപ്പ് തീയതി പ്രഖ്യാപിക്കുകയായിരുന്നു അദ്ദേഹം.\n2016ല് 21,794 പോളിങ് ബൂത്തുകളാണ് ഉണ്ടായിരുന്നത്. ഇതാണ് കോവിഡ് പശ്ചാത്തലത്തില് വര്‍ധിപ്പിച്ചത്. കേരളം, അസം, പശ്ചിമ ബംഗാള്, തമിഴ്‌നാട്, പുതുച്ചേരി എന്നി സംസ്ഥാനങ്ങളിലാണ് നിയമസഭ തെരഞ്ഞെടുപ്പ് നടക്കുന്നത്. കോവിഡ് പശ്ചാത്തലത്തില് കേരളത്തിന് പുറമേ മറ്റു നാലു സംസ്ഥാനങ്ങളിലും പോളിങ് ബൂത്തുകള് ഗണ്യമായി ഉയര്‍ത്തിയിട്ടുണ്ട്. ഈ സംസ്ഥാനങ്ങളിലായി 824 നിയമസഭ മണ്ഡലങ്ങളിലേക്കാണ് തെരഞ്ഞെടുപ്പ് നടക്കുന്നത്. ഈ അഞ്ചു സംസ്ഥാനങ്ങളിലായി 18.68 കോടി വോട്ടര്‍മാരാണ് ഉള്ളത്.3ലക്ഷം സര്‍വീസ് വോട്ടര്‍മാര് ഉണ്ട്. 2.7 ലക്ഷം പോളിങ് സ്‌റ്റേഷനുകളാണ് തെരഞ്ഞെടുപ്പിനായി ക്രമീകരിക്കുകയെന്നും സുനില് അറോറ അറിയിച്ചു.\nതൃശൂര് പൂരം: മറ്റന്നാള്‍പ്രാദേശിക അവധി


ബാഗ്ദാദില് വീണ്ടും സ്ഫോടനം: 47 മരണം | 47 killed in Baghdad suicide bombing - Malayalam Oneindia\nബാഗ്ദാദില് വീണ്ടും സ്ഫോടനം: 47 മരണം\nബാഗ്ദാദ്: ഇറാക്കിന്റെ തലസ്ഥാനമായ ബാഗ്ദാദില് വീണ്ടുമുണ്ടായ ചാവേര് കാര് ബോംബ് ആക്രമണത്തില് 47 പേര് മരിച്ചു.\nഫിബ്രവരി 11 ബുധനാഴ്ച ബാഗ്ദാദിലെ ഒരു സൈനിക കേന്ദ്രത്തിന് പുറത്തുണ്ടായ കാര് ബോംബ് സ്ഫോടനത്തിലാണ് 47 പേര് മരിച്ചത്.\nഇറാക്കി സൈന്യത്തിന്റെ റിക്രൂട്ടിംഗ് കേന്ദ്രത്തിലുണ്ടായ സ്ഫോടനത്തില് മരിച്ചവര് പുതുതായി നിയമിതരായവരാണ്. 16 പേര്‍ക്ക് പരിക്കേറ്റു. ഒരു പുരുഷനാണ് കാര് ഓടിച്ചിരുന്നത്. സ്ഫോടനം നടക്കുമ്പോള് കാര് വളരെ പതുക്കെ സെന്ററിന് മുന്നിലൂടെ നീങ്ങുകയായിരുന്നു.


[വേനലവധി ആയില്ലെ? ഞങ്ങള് വീട്ടിനടുത്തുള്ള കുറച്ചു കുട്ടികള് ചേര്‍ന്ന് ഒരു കളിക്കൂട്ടം ഉണ്ടാക്കി. അതില് നടത്തിയ കഥാരചനാ മത്സരത്തില് 'യാത്ര' എന്ന് വിഷയം തന്നു. ആ മത്സരത്തില് എനിക്ക് ഒന്നാം സ്ഥാനം ലഭിക്കുകയുണ്ടായി.. ആ കഥ ഇവിടെ ഇടുന്നു..]\nമാളു.മാളുവാണ് എല്ലാവര്‍ക്കും എല്ലാം. അത് വീട്ടിലാണെങ്കിലും സ്കൂളിലാണെങ്കിലും. അവളുടെ സ്കൂളില് നിന്ന് വിനോദയാത്രക്ക് നാളെ പോകുന്നുണ്ട്. ഊട്ടിയിലേക്കാണ് യാത്ര. മാളുവും പോകുന്നുണ്ട്.\nസൗദാമിനിയമ്മ മാളുവിനെ വിളിച്ചു."മോളേ..വേഗം കിടക്ക്. നാളെയല്ലെ സ്കൂളില് നിന്ന് വിനോദയാത്ര പോകുന്നത്?"\n" അതെ അമ്മേ..നാളേ ഞാന്6മണിക്ക് എഴുന്നേല്‍ക്കാം. എല്ലാം കഴിഞ്ഞു സ്കൂളില് എത്തുമ്പോള് ഏഴരയെങ്കിലും ആകുമമ്മേ..."\n"എന്നാല് മോളൂട്ടി പോയി കിടക്ക്"\nമാളു നാളത്തെ കാര്യങ്ങളെല്ലാം ഓര്‍ത്ത് ഉറങ്ങി.\nപിറ്റേന്ന് രാവിലെ അമ്മ മാളുവിനെ ആറുമണിക്ക് വിളിച്ചു. മാളു വേഗം എല്ലാം എടുത്തു വെച്ച് ഒരുങ്ങി അച്ഛന്റെ കൂടെ സ്കൂളില് എത്തി. മാളുവിന്റെ ടീച്ചര് അവളോട് ബസ്സില് ഇരിക്കാന് പറഞ്ഞു. മാളുവായിരുന്നു ബസ്സില് ആദ്യം കയറിയത്. എന്നാലും അവള് നടുവിലത്തെ സീറ്റില് ഇരുന്നു.അവളുടെ ബാഗ് അടുത്ത സീറ്റില് വെച്ച് സീറ്റ് പിടിച്ചു. അവളുടെ കൂട്ടുകാരി മീരക്കായിരുന്നു അത്. കുറച്ചു നേരത്തിനകം കുട്ടികള് എത്തിതുടങ്ങി. കുറേ നേരമായി മീര എത്തിയിട്ടില്ല.ബസ്സിപ്പോള് പുറപ്പെടും. അവള്‍ക്ക് പേടിയായി. ഭാഗ്യം മീര എത്തി. മാളു ബാഗെടുത്തു. എന്നിട്ട് അവളോട് അവിടെ ഇരിക്കാന് പറഞ്ഞു. മീരയോട് മാളു ചോദിച്ചു " നീ എന്താണ് ഇത്ര വൈകിയത്?"\n"ഞാന് ഇന്ന് ഉണര്‍ന്നപ്പോഴേക്കും എന്റെ അനിയത്തി മീന വീണ് തല പൊട്ടി ചോരവന്നു. ആശൂത്രീല് പോയിട്ടാണ് വന്നത്"\n"ഒന്നുമില്ല പേടിക്കാതെ എന്ന് പറഞ്ഞ് ഞങ്ങളെ സമാധാനിപ്പിച്ചു. എന്നിട്ട് അവളേയും കൂട്ടി സ്കൂളില് വന്ന് എന്നേയും ഇറക്കിവിട്ട് അമ്മയും അച്ചനും മീനയും കൂടി വീട്ടിലേക്കു പോയി."\nഅവരുടെ സംസാരം അവസാനിച്ചപ്പോള് ഒരു വലിയ മലയുടെ താഴെ എത്തിയിരുന്നു. അവര് ടീച്ചര്‍മാരോട് ചോദിച്ചു "ഈ സ്ഥലത്തിന്റെ പേരെന്താ?"\nഅങ്ങിനെ ഉച്ചക്ക് അവര് ഊട്ടി എത്തിച്ചേര്ന്നു. എല്ലാവരും ബസ്സില് നിന്നിറങ്ങി. എന്തൊരു തണുപ്പ്! എല്ലാവരും തണുത്ത് വിറച്ചു. ഊണുകഴിഞ്ഞ് അവരെ ഒരു താഴ്വാരത്തില് കൊണ്ടുപോയി. വൈകുന്നേരം ഒരു പാര്‍ക്കില് കൊണ്ടുപോയി. അതിനു ശേഷം ടീച്ചര്‍മ്മാര് അവരോട് ബസ്സില് കയറാന് പറഞ്ഞു. രാത്രിയായില്ലെ...എല്ലാവരും ഉറങ്ങി. മാളു എഴുന്നേറ്റപ്പോള് സ്കൂളില് എത്താറായി. അവള് മീരയെ കൂടി വിളിച്ചു. രണ്ടുപേരും അവരുടെ എല്ലാസാധനങ്ങളും ബാഗില് വെച്ചു. ബാഗ് തോളില് തൂക്കി.\nസ്കൂളിലെത്തി. എല്ലാകുട്ടികളുടെ രക്ഷിതാക്കളും എത്തിയിരുന്നു. പക്ഷെ,മീരയുടെ രക്ഷിതാക്കള് മാത്രം എത്തിയില്ല. ടീച്ചര് മീരയെ വിളിച്ചുകൊണ്ടുപോയി.\nപിറ്റേന്ന്, അച്ഛന് മാളുവിനെ മീരയുടെ വീട്ടിലേക്ക് കൊണ്ടുപോയി. മീരയുടെ അനുജത്തി മീന ഒരു പായയില് അനക്കമില്ലാതെ കിടക്കുന്നു. മാളുവിന്റെ കണ്ണില് നിന്ന് കണ്ണുനീര് വീണു. അവള് മീരയെ അന്വേഷിച്ചു. മീര കരഞ്ഞ് തളര്‍ന്ന് കിടക്കുന്നു. അവള് മീരയെ സമാധാനിപ്പിച്ചു.\nഅന്ന് വൈകുന്നേരം മാളു ദൈവത്തോട് മീരക്ക് വേണ്ടി പ്രാര്‍ത്ഥിച്ചു. രണ്ട് ദിവസങ്ങള്, ആദ്യത്തെ ദിവസം പോലെ ആയിരുന്നില്ല രണ്ടാമത്തെ ദിവസം...മാളു ആലോചിച്ചു.\nPosted by ലീനു at 04:36 13 comments:


മാറ്റങ്ങളുറപ്പ്, അഭിമാനപോരാട്ടത്തിന് ഇന്ത്യ നാളെ ഇറങ്ങുന്നു; സാധ്യതാ ടീം | India vs Australia India Predicted XI for 2nd ODI\nCuttack, First Published 16, Jan 2020, 6:22 PM\nഋഷഭ് പന്ത് പരിക്കേറ്റ് പുറത്തായതിനാല് കെ എല് രാഹുലിനെ സ്വാഭാവികമായും വിക്കറ്റ് കീപ്പറായിഅന്തിമ ഇലവനില് ഉള്‍പ്പെടുത്താനുമാവും. എന്നാല് രാഹുലിന്റെ ബാറ്റിംഗ് പൊസിഷന് സംബന്ധിച്ച് ഇപ്പോഴും ആശയക്കുഴപ്പമുണ്ട്.\nകട്ടക്ക്: തോറ്റാല് പരമ്പര നഷ്ടമാകുമെന്ന തിരിച്ചറിവില് നാളെ ജീവന്‍മരണ പോരാട്ടത്തിന് ഓസീസിനെതിരെ ഇന്ത്യ ഇറങ്ങുന്നു. വിക്കറ്റ് കീപ്പര് ബാറ്റ്സ്മാന് ഋഷഭ് പന്ത് പരിക്കേറ്റ് പുറത്തായതിനാല് ടീമില് മാറ്റങ്ങളുണ്ടാകുമെന്നുറപ്പ്. കെ എല് രാഹുലിനെ ടീമില് ഉള്‍പ്പെടുത്താനായി കഴിഞ്ഞ മത്സരത്തില് ബാറ്റിംഗ് ഓര്‍ഡറില് താഴേക്കിറങ്ങിയ ക്യാപ്റ്റന് വിരാട് കോലി കട്ടക്കില് പരീക്ഷണത്തിന് മുതിരില്ലെന്നാണ് സൂചന. രോഹിത് ശര്‍മയും ശിഖര് ധവാനും തന്നെയാകും കട്ടക്കിലും ഇന്നിംഗ്സ് ഓപ്പണ് ചെയ്യുക.\nഋഷഭ് പന്ത് പരിക്കേറ്റ് പുറത്തായതിനാല് കെ എല് രാഹുലിനെ സ്വാഭാവികമായും വിക്കറ്റ് കീപ്പറായിഅന്തിമ ഇലവനില് ഉള്‍പ്പെടുത്താനുമാവും. എന്നാല് രാഹുലിന്റെ ബാറ്റിംഗ് പൊസിഷന് സംബന്ധിച്ച് ഇപ്പോഴും ആശയക്കുഴപ്പമുണ്ട്. വിമര്‍ശനത്തിന്റെ പശ്ചാത്തലത്തില് രാഹുല് കോലിക്ക് ശേഷം നാലാം നമ്പറില് ഇറങ്ങാനാണ് സാധ്യത. ശ്രേയസ് അയ്യര് അഞ്ചാമനായി എത്തുമ്പോള് മനീഷ് പാണ്ഡെയും അന്തിമ ഇലവനില് കളിക്കും. ജഡേജ ബൗളിംഗ് ഓള് റൗണ്ടറായി ഏഴാം നമ്പറിലെത്തും.\nബൗളിംഗ് നിരയിലും കാര്യമായ മാറ്റങ്ങള്‍ക്ക് സാധ്യതയുണ്ട്. ആദ്യ മത്സരത്തില് നിറം മങ്ങിയ ഷര്‍ദ്ദുല് ഠാക്കൂറിന് പകരം നവദീപ് സെയ്നി ബൗളിംഗ് നിരയില് എത്തും. ആദ്യ മത്സരത്തില് ബൗളിംഗില് നിരാശപ്പെടുത്തിയ സ്പിന്നര് കുല്‍ദീപ് യാദവിന് പകരം യുസ്‌വേന്ദ്ര ചാഹലും അന്തിമ ഇലവനില് കളിച്ചേക്കും. സെയ്നിക്കൊപ്പം ഷമിയും ബുമ്രയും പേസര്‍മാരായി തുടരും.


ഗള്‍ഫില് ഇളവുകളിലൂടെ ജീവിതം തിരിച്ചു പിടിക്കാന് ശ്രമം\nഗൾഫിൽ കോവിഡ് ബാധിതരുടെ എണ്ണം 380000 കവിഞ്ഞു; ഇളവുകളിലൂടെ ജീവിതം തിരിച്ചു പിടിക്കാന് ശ്രമം\nഇന്ന് മുതൽ റസിഡൻസ് വിസക്കാർക്ക് ദുബൈയിൽ തിരിച്ചെത്താം.\n22 Jun, 2020 at 02:15 AM\n54 പേർ കൂടി മരിച്ചതോടെ ഗൾഫിൽ കോവിഡ് മരണസംഖ്യ 2185 ആയി. 6400ഓളം പേർക്കാണ് പുതുതായി കോവിഡ് സ്ഥിരീകരിച്ചത്. ഇതോടെ ഗൾഫിൽ കോവിഡ് ബാധിതരുടെ എണ്ണം മൂന്ന് ലക്ഷത്തി എൺപതിനായിരം കവിഞ്ഞു. കൂടുതൽ ഇളവുകൾ നൽകി ജീവിതം തിരിച്ചു പിടിക്കാനുള്ള ശ്രമം ഗൾഫ് രാജ്യങ്ങൾ ശക്തമാക്കി.\nസൗദിയിൽ 37ഉം കുവൈത്തിൽ 7ഉം ഖത്തറിൽ 4ഉം ഒമാനിൽ 3ഉം ബഹ്റൈനിൽ 2ഉം യു.എ.ഇയിൽ ഒന്നുമാണ് കോവിഡ് മരണം. മരിച്ചവരിൽ ഏഴ് മലയാളികളും ഉൾപ്പെടും. സൗദി ഒഴികെ മറ്റിടങ്ങളിൽ രോഗികളുടെ എണ്ണത്തിൽ കുറവുണ്ട്. ഖത്തറിൽ പ്രതിദിന രോഗികളുടെ എണ്ണം 1000നും ചുവടേക്ക് വന്നു. അയ്യായിരത്തോളം പേർക്ക് കൂടി രോഗം ഭേദമായി.\nമരണസംഖ്യയും രോഗികളുടെ എണ്ണവും ഉയർന്ന സൗദിയിൽ നിയന്ത്രണങ്ങളിൽ ഇളവ് വരുത്തിയതോടെ കടകമ്പോളങ്ങളും മറ്റും തുറന്നു പ്രവർത്തിക്കാൻ അവസരം ഒരുങ്ങി. രോഗവ്യാപനം കുറഞ്ഞ യു.എ.ഇയാകട്ടെ, കൂടുതൽ ശക്തമായി വിപണി തിരിച്ചു പിടിക്കാനുള്ള നടപടികളിലാണ്. വിനോദ സഞ്ചാരികളെ അടുത്ത മാസം7മുതൽ സ്വീകരിച്ചു തുടങ്ങും. ഇന്ന് മുതൽ റസിഡൻസ് വിസക്കാർക്ക് ദുബൈയിൽ തിരിച്ചെത്താം. ഖത്തറിൽ സ്വകാര്യ ആശുപത്രികൾക്ക് കോവിഡ് ടെസ്റ്റിന് അനുമതി നൽകിയത് പ്രവാസികൾക്ക് സൗകര്യമായി. ഫീസ് 50 റിയാലിൽ കൂടരുതെന്നും അധികൃതർ നിർദേശിച്ചിട്ടുണ്ട്.


കൂടുതല് കരുത്തോടെ മുന്നോട്ട്: രമേശ് ചെന്നിത്തല - BLIVE - Malayalam\n999 Views by Blive News September 20, 2018, 10:42 am inNews\nകൂടുതല് കരുത്തോടെ മുന്നോട്ട്: രമേശ് ചെന്നിത്തല\nതിരുവനന്തപുരം: യു ഡി എഫിന്റെ പുതിയ കണ്‍വീനറായി കെ പി സി സി മുന് ജനറല് സെക്രട്ടറിയും, രാഷ്ട്രീയ കാര്യ സമതിയംഗവുമായ ബന്നി ബഹ്നാനെ നിയോഗിച്ചതായി യു ഡി എഫ് ചെയര്‍മാനും പ്രതിപക്ഷ നേതാവുമായ രമേശ് ചെന്നിത്തല അറിയിച്ചു.\nഎല്ലാ യു ഡി എഫ് ഘടകക്ഷികളുമായും ആശയ വിനിമയം നടത്തി അവരുടെ അംഗീകാരത്തോടെയാണ് ബെന്നി ബഹ്നാനെ പുതിയ കണ്‍വീനറായി നിയോഗിച്ചതെന്നും രമേശ് ചെന്നിത്തല പറഞ്ഞു.\nകെ പി സി സി ജനറല് സെക്രട്ടറി, എം എല് എ എന്നീ പദവികളില് രാഷ്ട്രീയത്തിലുള്ള അദ്ദേഹത്തിന്റെ ദീര്‍ഘകാല പരിചയം യു ഡി എഫിനെ കെട്ടുറപ്പോടെ മുന്നോട്ട് കൊണ്ട് പോകാന് അദ്ദേഹത്തിന് കഴിയുമെന്ന പൂര്‍ണ്ണ വിശ്വാസമാണ് എല്ലാവര്‍ക്കുമുള്ളതെന്ന് രമേശ് ചെന്നിത്തല പറഞ്ഞു.\nകഴിഞ്ഞ പതിമൂന്ന് വര്‍ഷമായി യു ഡി എഫ് കണ്‍വീനറായി പ്രവര്‍ത്തിച്ച മുന് സ്പീക്കര് പി പി തങ്കച്ചന് വളരെ സ്തുത്യര്‍ഹമായ നിലയിലാണ് യു ഡി എഫിനെ മുന്നോട്ടു കൊണ്ട് പോയത്. ഘടക കക്ഷികളെ യോജിപ്പിച്ച് കൊണ്ട് അദ്ദേഹം വളരെ നല്ല നിലയില് അദ്ദേഹം പ്രവര്‍ത്തിച്ചിരുന്നു.\nദീര്‍ഘകാലം യു ഡി എഫിനെ മുന്നോട്ട് കൊണ്ട് പോകാന് കഴിഞ്ഞ അദ്ദേഹത്തിന്റെ പ്രവര്‍ത്തനം കോണ്‍ഗ്രസും യു ഡി എഫും എക്കാലവും വിലമതിക്കുമെന്ന് രമേശ് ചെന്നിത്തല പറഞ്ഞു.\nപുതിയ യു ഡി എഫ് കണ്‍വീനറുടെ പ്രവര്‍ത്തനം പാര്‍ട്ടിക്കും യു ഡി എഫിനും കെട്ടുറപ്പ് നല്‍കുമെന്ന് താന് പൂര്‍ണ്ണമായി വിശ്വസിക്കുന്നതായും രമേശ് ചെന്നിത്തല പറഞ്ഞു. ഇന്ത്യയിലെ എല്ലാ സംസ്ഥാനങ്ങളിലും പുതുതായി വര്‍ക്കിംഗ് പ്രസിഡന്റുമാരുടെ സംവിധാനം എ ഐ സി സി കൊണ്ടുവന്നതിന്റെ ഭാഗമാണ് കേരളത്തില് മൂന്ന് വര്‍ക്കിംഗ് പ്രസിഡന്റുമാരെ നിയോഗിച്ചത്.\nഅത് പ്രവര്‍ത്തനത്തെ കൂടുതല് ശക്തിയോടെ മുന്നോട്ട് കൊണ്ട് പോകുമെന്ന് വിലയിരുത്തലാണ് ഐ ഐസി സിക്കുളളത്. ഈ തിരുമാനം പാര്‍ട്ടിയെ ശക്തിപ്പെടുത്തുമെന്ന പൂര്‍ണ്ണ വിശ്വാസമാണ് എല്ലാവര്‍ക്കമുള്ളത്. പാര്‍ട്ടി ഹൈക്കമാന്‍ഡ് എടുക്കുന്ന തിരുമാനം എല്ലാ കോണ്‍ഗ്രസുകാരും അംഗീകരിക്കുമെന്നും പറഞ്ഞു.\nമുല്ലപ്പള്ളി രാമചന്ദ്രന് പ്രസിഡന്റ് എന്ന നിലയില് എല്ലാവരെയും പൂര്‍ണ്ണമായും യോജിപ്പിച്ച് കൊണ്ടു പോകാന് കഴിയുമെന്ന പൂര്‍ണ്ണമായ വിശ്വാസമാണ് എല്ലാവര്‍ക്കമുള്ളത്. താന് കെ പി സി സി പ്രസിഡന്റായിരിക്കുമ്പോള് വൈസ് പ്രസിഡന്റ് എന്ന നിലയില് വളരെ നല്ല സേവനമാണ് നടത്തിയതെന്നും രമേശ് ചെന്നിത്തല പറഞ്ഞു.\nഅദ്ദേഹത്തിന്റെ നേതൃത്വത്തില് കേരളത്തിലെ കോണ്‍ഗ്രസ് പാര്‍ട്ടി കൂടുതല് ശക്തമായി മുന്നോട്ട് പോകുമെന്നും പാര്‍ലമെന്റ് തിരഞ്ഞെടുപ്പിനെ നേരിടാന് പാര്‍ട്ടിയെ കൂടുതല് ശക്തമാക്കി ഒരുക്കുന്ന കാര്യത്തില് വിജയിക്കുമെന്നാണ് തന്റെ പൂര്‍ണ്ണ വിശ്വാസമെന്നും രമേശ് ചെന്നിത്തല പറഞ്ഞു.\nകെ മുരളീധരന്റെ പരിചയ സമ്പത്തും, പ്രാഗല്‍ഭ്യവും പ്രചരണ രംഗത്ത് എല്ലാ കാര്യങ്ങളെയും യോജിപ്പിച്ച് കൊണ്ട് പോകാന് സഹായിക്കുമെന്നും കെ മുരളീധരന് അക്കാര്യത്തില് പൂര്‍ണ്ണമായി വിജയിക്കുമെന്ന ഉറച്ച് വിശ്വാസമാണ് തനിക്കുള്ളതെന്നും രമേശ് ചെന്നിത്തല കൂട്ടിച്ചേര്‍ത്തു. പ്രചരണ സമിതി അധ്യക്ഷന്‍മാരായ കെ പി സി സി മുന് പ്രസിഡന്റുമാരെ സാധാരണ നിയോഗിക്കാറുണ്ടെന്നും അദ്ദേഹം പറഞ്ഞു.\nരാജ്യത്തൊട്ടാകെ ഇന്ത്യന് നാഷണല് കോണ്‍ഗ്രസ് നടത്തുന്നത് വലിയൊരു പോരാട്ടമാണ്. അതിന് നേതൃത്വം കൊടുക്കാന് മുല്ലപ്പള്ളി രാമചന്ദ്രന് കഴിയും. വരാന് പോകുന്ന തിരഞ്ഞെടുപ്പുകളില്ലാം വലിയ പോരാട്ടം തന്നെ പാര്‍ട്ടിക്ക് നടത്തേണ്ടി വരും.\nകേന്ദ്രവും കേരളവും ഭരിക്കുന്ന സര്‍ക്കാരുകള്‍ക്കെതിരെ അതി ശക്തമായ ജനകീയ മുന്നേറ്റങ്ങള്‍ക്ക് നേതൃത്വം കൊടുക്കാനുള്ള ഉത്തരവാദിത്വമാണ് പാര്‍ട്ടിയുടെ മുമ്പിലുള്ളത്. അത് വലിയ തോതില് നിറവേറ്റാന് മുല്ലപ്പള്ളി രാമചന്ദ്രനും, അദ്ദേഹത്തിന്റെ പുതിയ ടീമിനും കഴിയുമെന്ന പൂര്‍ണ്ണ വിശ്വാസമാണ് തങ്ങള്‍ക്കെല്ലാവര്‍ക്കുമുള്ളതെന്ന് രമേശ് ചെന്നിത്തല ആവര്‍ത്തിച്ചു.\nരാഹുല് ഗാന്ധിയുടെ നേതൃത്വത്തില് കേരളത്തിലെ കോണ്‍ഗ്രസ് ശക്തമായി ഒറ്റെക്കെട്ടായി മുന്നോട്ട് പോകും. എല്ലാ പാര്‍ട്ടി പ്രവര്‍ത്തകരെയും യോജിപ്പിച്ച് മുന്നോട്ട് കൊണ്ട് പോകുന്ന വലിയ ഉത്തരവാദിത്വമാണ് ഇപ്പോള് പുതിയ നേതൃത്വത്തിലുള്ളത്.\nവളരെ പരിചയ സമ്പന്നരായ, കഴിവുള്ള നേതാക്കന്‍മാരാണ് ഇവരെല്ലാം. അവരുടെയെല്ലാം നേതൃത്വത്തില് കൂടുതല് കരുത്തോടെ കൂടുതല് ജനവിശ്വാസമാര്‍ജ്ജിച്ച് മുന്നോട്ട് പോകാനുള്ള ദൗത്യമാണ് തങ്ങള്‍ക്കെല്ലാവര്‍ക്കുമുള്ളതെന്നും രമേശ് ചെന്നിത്തല പറഞ്ഞു.\nPrevious article പ്രതിസന്ധി കാണാതെ പോകരുത്; ഇന്ത്യൻ ടീമിനോട് പോണ്ടിങ്\nNext article ഏഷ്യൻ യോഗ സ‌്പോർട‌്സ‌് ചാമ്പ്യൻഷിപ്പ‌്: ഇന്ത്യൻ ടീം അംഗങ്ങൾ എത്തിത്തുടങ്ങി\nഏഷ്യൻ യോഗ സ‌്പോർട‌്സ‌് ചാമ്പ്യൻഷിപ്പ‌്: ഇന്ത്യൻ ടീം അംഗങ്ങൾ എത്തിത്തുടങ്ങി


15:36, 16 മാർച്ച് 2010-നു നിലവിലുണ്ടായിരുന്ന രൂപം\n78 ബൈറ്റുകൾ കൂട്ടിച്ചേർത്തിരിക്കുന്നു , 12 വർഷം മുമ്പ്\n19:28,5ഫെബ്രുവരി 2010-നു നിലവിലുണ്ടായിരുന്ന രൂപം (തിരുത്തുക)\n(ചെ.) (തലക്കെട്ടു മാറ്റം: ധ്യാന് ചന്ദ് >>> ധ്യാൻ ചന്ദ്: പുതിയ ചില്ലുകളാക്കുന്നു)\n15:36, 16 മാർച്ച് 2010-നു നിലവിലുണ്ടായിരുന്ന രൂപം (തിരുത്തുക) (മാറ്റം തിരസ്ക്കരിക്കുക)\n[[File:Dhyan Chand closeup.jpg|right|thumb|ധ്യാൻ ചന്ദ്]]\n[[ഇന്ത്യ|ഇന്ത്യയ്ക്ക്]] തുടര്‍ച്ചയായി മൂന്നുതവണ [[ഒളിമ്പിക്സ്|ഒളിമ്പിക്സില്]] [[ഹോക്കി]] സ്വര്‍ണ്ണമെഡല് നേടിക്കൊടുത്ത ടീമുകളിലെ സുപ്രധാനകളിക്കാരനായിരുന്നു ധ്യാന് ചന്ദ്. 1905 ഓഗസ്റ്റ് 29-ന് [[അലഹാബാദ്|അലഹാബാദില് ജനിച്ചു]]. 1928-ലായിരുന്നു ധ്യാന് ചന്ദ് ആദ്യമായി ഒളിമ്പിക്സില് സ്വര്‍ണ്ണമെഡല് കരസ്ഥമാക്കിയത്. ഹോക്കി കളിയിലെ ഒരു മാന്ത്രികനായാണ് ഹോക്കി പ്രേമികള് അദ്ദേഹത്തെ കണക്കാക്കിയത്.\n"https://ml.wikipedia.org/wiki/പ്രത്യേകം:മൊബൈൽവ്യത്യാസം/637048" എന്ന താളിൽനിന്ന് ശേഖരിച്ചത്


അമ്മിണിക്കുട്ടിയുടെ ലോകം # 8 - അല്പം കളി, അല്പം കാര്യം\nഅമ്മിണിക്കുട്ടിയുടെ ലോകം #8 - അല്പം കളി, അല്പം കാര്യം ഭാഗം7വായിക്കാൻ ഇവിടെ ക്ലിക്ക് ചെയ്യുക കുറച്ചു നേരം കാത്തിരുന്നപ്പോൾ കുഞ്ഞേടത്തിയും കളിക്കാനുള്ള ഉത്സാഹത്തിലായി. രണ്ടാളും കൂടി എന്ത് കളിക്കണം എന്ന ചർച്ചയായി. ഒളിച്ചു കളിക്കാം - അതാവുമ്പോൾ അധികം വിഷമമില്ല. ഒരു സ്ഥലത്ത് പതുങ്ങി ഇരുന്നാൽ മതിയല്ലോ. ആരാദ്യം എണ്ണും എന്നായി അടുത്ത സംശയം. 'അമ്മിണിക്കുട്ടി ഒളിച്ചോളൂ ഞാൻ എണ്ണാം' എന്ന് കുഞ്ഞേടത്തി. നാലിറയത്തെ തൂണിന് മുന്നിൽ നിന്ന് 'ട്വെന്റി വരെ എണ്ണും. അപ്പഴ്യ്ക്കും ഒളിക്കണം ട്ടോ' എന്നും പറഞ്ഞു എണ്ണാൻ തുടങ്ങി. 'വൺ, ടൂ.. ത്രീ..' കുഞ്ഞേടത്തി എണ്ണിതുടങ്ങിയപ്പോഴേക്കും അമ്മിണിക്കുട്ടിയ്ക്ക് പരിഭ്രമമായി. എവിടെ ഒളിക്കും? കൂടുതൽ ആലോചിക്കാൻ സമയമില്ല. തെക്കിണിയിൽ കയറാൻ ഇത്തിരി ബുദ്ധിമുട്ടാണെങ്കിലും വലിഞ്ഞു കയറി, വലിയ തൂണിന് പിന്നിൽ ഒളിച്ചിരുന്നു. ചുറ്റും നല്ല ഇരുട്ടാണ്. കോസറിയും പായയും തലയിണയുമൊക്കെ മടക്കി വെച്ചിരിക്കുന്ന മൂലയിലേക്ക് നോക്കിയാൽ പേടിയാവും. ആരോ അവിടെ പേടിപ്പിക്കാൻ നിലയ്ക്കുന്നത് പോലെ.. കണ്ണിറുക്കിയടച്ച് അവൾ ശ്വാസമടക്കി നിന്നു. 'നയൻറ്റീൻ, ട്വെന്റി!.. എന്\nഅമ്മിണിക്കുട്ടിയുടെ ലോകം # 8 - അല്പം കളി, അല്പം കാ...


ഭാര്യയെയും വീട്ടിലുള്ളവരെയും ഭയപ്പെടുത്താന് സ്‌ഫോടകവസ്തുവുമായി വീട്ടില്; സ്‌ഫോടകവസ്തു പൊട്ടിത്തെറിച്ച് യുവാവ് മരിച്ചു– News18 Malayalam\nMAN DIED WHEN AN EXPLOSIVE DEVICE EXPLODED WHILE HE WAS THREATENING HIS WIFE AND FAMILY\nഭാര്യയെയും വീട്ടിലുള്ളവരെയും ഭയപ്പെടുത്താന് സ്‌ഫോടകവസ്തുവുമായി വീട്ടില്; സ്‌ഫോടകവസ്തു പൊട്ടിത്തെറിച്ച് യുവാവ് മരിച്ചു\nഭാര്യയുമായി പിണക്കത്തിലായിരുന്ന ഇയാള് ഉച്ചയോടുകൂടി വീട്ടിലേക്ക് വരികയും കയ്യില് കരുതിയ സ്‌ഫോടക വസ്തു കത്തിക്കുകയായിരുന്നു\nLast Updated : August 14, 2021, 18:18 IST\nവെഞ്ഞാറമൂട്: ഭാര്യയെയും വീട്ടിലുള്ളവരെയും ഭയപ്പെടുത്താന് സ്‌ഫോടക വസ്തുവുമായി വീട്ടിലെത്തിയ ആള് സ്‌ഫോടക വസ്തു പൊട്ടിത്തെറിച്ച് മരിച്ചു. വെഞ്ഞാറമൂട് പുത്തന് വീട്ടില് മുരളീധരന്(45) ആണ് മരിച്ചത്. വീടിനുള്ളില് ഭീകരാന്തരീക്ഷം സൃഷ്ടിക്കുന്നതിനിടെയായിരുന്നു സ്‌ഫോടകവസ്തു പൊട്ടിത്തെറിച്ചത്.\nവീട്ടിലുള്ളവരെ ഭീഷണിപ്പെടുത്തുന്നതിനായാണ് സ്‌ഫോടകവസ്തു കൈവശം വെച്ചിരക്കുന്നതെന്നാണ് വിവരം. വീട്ടിലേക്ക് കയറുന്നതിനിടെ കാല്‍തെറ്റി മറിഞ്ഞുവീണ മുരളീധരന്റെ ശരീരത്തിലിരുന്ന് സ്‌ഫോടകവസ്തു പൊട്ടിത്തെറിക്കുകയായിരുന്നു. വീട്ടുകാര് എത്തിയപ്പോഴേക്കും മരണം സംഭവിച്ചിരുന്നു.\nഭാര്യയുമായി പിണക്കത്തിലായിരുന്ന ഇയാള് ഉച്ചയോടുകൂടി വീട്ടിലേക്ക് വരികയും കയ്യില് കരുതിയ സ്‌ഫോടക വസ്തു കത്തിക്കുകയായിരുന്നു. പറാമടയില് ആയിരുന്നു മുരളീധരന് ജോലി ചെയ്തിരുന്നത്. ഭാര്യ സരിത, മക്കള് വിഷ്ണു, വിഘ്‌നേഷ്.\nവീട്ടിൽ അഴ കെട്ടുന്നതിനിടെ പാലക്കാട്ടെ ദമ്പതികൾ ഷോക്കേറ്റു മരിച്ചു\nപാലക്കാട് ആലത്തൂർ സ്വദേശികളായ ദമ്പതികൾ ഷോക്കേറ്റ് മരിച്ചു. പഴമ്പാലക്കോട് സ്വദേശി സുരേഷ്, ഭാര്യ സുഭദ്ര എന്നിവരാണ് മരിച്ചത്. വീട്ടിൽ അഴ കെട്ടുന്നതിനിടെയാണ് അപകടം. അലൂമിനിയം കമ്പി ഉപയോഗിച്ച് അഴകെട്ടുന്നതിനിടെ ഇരുവർക്കും ഇലക്ട്രിക് വയറിൽ തട്ടി ഷോക്കേൽക്കുകയായിരുന്നു.\nഷോക്കേറ്റ് അതീവ ഗുരുതരാവസ്ഥയിലായ സുരേഷിനെയും സുഭദ്രയെയും ബന്ധുക്കളും നാട്ടുകാരും ചേർന്ന് സമീപത്തെ സാമൂഹികാരോഗ്യകേന്ദ്രത്തിൽ എത്തിച്ചെങ്കിലും ജീവൻ രക്ഷിക്കാനായില്ല. വീട് പൊളിഞ്ഞ് കിടക്കുന്നതിനാൽ താല്ക്കാലിക ഷെഡ്ഡിലാണ് ഇവർ താമസിച്ചിരുന്നത്. ഇന്ന് പന്ത്രണ്ടരയോടെ വീട്ടമുറ്റത്ത് അഴകെട്ടുന്നതിനായി സുരേഷ് ശ്രമം നടത്തുമ്പോഴാണ് അപകടമുണ്ടായത്.\nകമ്പിയുടെ ഒരറ്റം മരത്തിലും രണ്ടാമത്തെയറ്റം കഴുക്കോലിലുമാണ് ശ്രമിച്ചത്. കഴുക്കോലിൽ കമ്പി കെട്ടുന്നതിനിടെ ഫ്യൂസ് വയറിൽ കുടുങ്ങി ഷോക്കേൽക്കുകയായിരുന്നു. സംഭവസമയം വീട്ടിൽ ഇവർ മാത്രമാണുണ്ടായിരുന്നത്. ഉച്ചയോടെ വീട്ടിലെത്തിയ മകനാണ് മാതാപിതാക്കൾ വീട്ടുമുറ്റത്ത് ഷോക്കേറ്റ് കിടക്കുന്നത് കാണുന്നത്.\nമകൻ്റെ കരച്ചിൽ കേട്ട് ഓടിയെത്തിയ നാട്ടുകാർ വൈദ്യുതി ബന്ധം വിച്ഛേദിച്ചു. ഉടൻ തന്നെ സമീപത്തെ ആശുപത്രിയിൽ എത്തിച്ചെങ്കിലും മരണം സംഭവിച്ചിരുന്നു. മൃതദേഹങ്ങൾ പോസ്റ്റ്മോർട്ടത്തിനായി ആലത്തൂർ താലൂക്കാശുപത്രിയിലേക്ക് മാറ്റി. പതിനഞ്ചുകാരനായ സുജിത് മകനാണ്.\nപഴമ്പാലക്കോട് തട്ടുകട നടത്തിയാണ് സുരേഷ് ഉപജീവന മാർഗം കണ്ടെത്തിയിരുന്നത്. സുരേഷിൻ്റെയും സുഭദ്രയുടെയും അപ്രതീക്ഷിത മരണത്തിൽ നാടാകെ ദുഃഖത്തിലാണ്. കുറച്ചു നാളായി വീട് തകർന്ന് കിടക്കുന്നതിനാൽ താലക്കാലിക ഷെഡിലായിരുന്നു താമസം.\nFirst published: August 14, 2021, 18:18 IST


ഇന്ത്യന് രാഷ്ട്രീയം നിയന്ത്രിക്കുന്ന ദൈവങ്ങള് - Calicut Journal\nHome » നമ്മുടെ കോഴിക്കോട് » ഇന്ത്യന് രാഷ്ട്രീയം നിയന്ത്രിക്കുന്ന ദൈവങ്ങള്\nഇന്ത്യന് രാഷ്ട്രീയം നിയന്ത്രിക്കുന്ന ദൈവങ്ങള്\n‘ഇന്ത്യയിലെ രാഷ്ട്രീയം നിയന്ത്രിക്കുന്ന പ്രധാന കക്ഷിയുടെ പേര് ദൈവം എന്നാണ്. ഇന്ത്യയിലെ പ്രധാനപ്പെട്ട രാഷ്ട്രീയ തത്വചിന്തകന് ദൈവം ആണ്.’\nകേരള ലിറ്ററേച്ചര് ഫെസ്റ്റിവലിന്റെ വേദിയില് ദൈവങ്ങള്‍ക്ക് മതമുണ്ടോ എന്ന വിഷയത്തില് കാരശ്ശേരി മാഷ് പറഞ്ഞുതുടങ്ങി. എഴുപതുകൊല്ലം മുമ്പ് മതേതര രാഷ്ട്രം ഉണ്ടാക്കിയിട്ട് ഒരു മത രാഷ്ട്രത്തിലേക്ക് ഇന്ത്യ മാറുന്നതിന്റെ ആശങ്കകള് അദ്ദേഹത്തിന്റെ വാക്കുകളില് നിറഞ്ഞിരുന്നു.\nഹിന്ദു മൗലികവാദം പോലെ മുസ്ലിം മൗലികവാദവും മുസ്ലിം രാഷ്ട്രവാദവും ലോകത്തെ ബാധിച്ച കാന്‍സറാണ്. മതമൗലികവാദം ഉണ്ടായെന്നിരിക്കെ ജനാധിപത്യം ഉണ്ടാവുന്നതെങ്ങനെ. ജോസഫിനെ കൈവെട്ടാനും ജാമിദയെ ആക്രമിക്കാനും ഭരണം വേണ്ട മതമൗലികവാദം മതി. എന്ന് കാരശേരി മാഷ് പറഞ്ഞുനിര്‍ത്തി.\nപൊതുബോധത്തിലെ വിള്ളലുകളെയാണ് കാരശേരി മാഷ് നിശിതമായി വിമര്‍ശിച്ചത്. ‘ഞങ്ങള് പുരോഹിതന്മാര്‍ക്ക് ഉപജീവനമാര്‍ഗമാണ് ദൈവവും മതവും.’ എന്ന ഫാദര് കെ.എം ജോര്‍ജിന്റെ പ്രസ്താവന വേദിയില് ചിരി പടര്‍ത്തി.\nദൈവത്തിന്റെ പരിണാമം സൃഷ്ടിച്ചത് മതങ്ങളാണ് എന്നത് ഇന്ന് വളരെയധികം പ്രാധാന്യമര്‍ഹിക്കുന്നു. മതങ്ങളെയെല്ലാം തച്ചുടച്ചാലും വീണ്ടും എഴുന്നേറ്റ് വരുന്ന സമസ്യയാണ് അതെന്ന് അദ്ദേഹം കൂട്ടിച്ചേര്‍ത്തു. ഒരാള്‍ക്ക് മനോവിഭ്രമം വന്നാല് അത് ഭ്രാന്ത്. ഒരുപാട്‌പേര്‍ക്ക് വന്നാല് അത് മതമെന്നും അദ്ദേഹം രസകരമായി പറഞ്ഞു .\nദൈവങ്ങള്‍ക്ക് മതമുണ്ട്. ദൈവസങ്കല്‍പ്പങ്ങള്‍ക്കപ്പുറത്തുള്ള ആത്മീയതയെയാണ് നാം അന്വേഷിക്കേണ്ടതെന്ന് റോസി തമ്പി കൂട്ടിച്ചേര്‍ത്തു. ദൈവത്തിന് ഏറ്റവും പേടി സ്ത്രീകളെയാണ്.അതു കൊണ്ടാണ് അവളെ വിശുദ്ധതയുടെ പേരില് അവളെ അകറ്റിനിര്‍ത്തുന്നത്.\nഎല്ലാ പുരുഷ മുസ്ലീങ്ങളും ദൈവത്തെ ഒരുതുള്ളി ചോരയിലൂടെയൂടെയാണ് അറിയുന്നത് എന്ന വാസ്തവം വിളിച്ചോതിയാണ് താഹാ മാടായി തുടങ്ങിയത്. മതം ഒരു ഫാസിസമാണ്. ഫാസിസത്തിന്റെ തുടര്‍ച്ച എല്ലാ മതങ്ങളിലും ഉണ്ടെന്ന താഹയുടെ വിവരണം മതത്തിന്റെ വൈകാരികതലത്തെ ഉത്‌ബോധിപ്പിക്കുന്നു. കാറ്റിനെയും കടലിനെയും സാക്ഷിയാക്കി ദൈവവും മതവും വിമര്‍ശന കഥാപാത്രങ്ങളായപ്പോള് ജനാധിപത്യ സമൂഹത്തിലേക്ക് നിരന്തരമായ ചോദ്യങ്ങളാണ് എടുത്തെറിയപ്പെട്ടത്.\nPrevious: മുഴുവൻ സ്റ്റാഫുകളും നേത്രദാന പത്രികയിൽ ഒപ്പുവച്ചുകൊണ്ടൊരു കാർ ലോഞ്ചിങ്; കയ്യടിക്കാം ഈ മനുഷ്യ സ്നേഹികൾക്ക്\nNext: ഇന്ത്യന് പ്രസ്ഥാനങ്ങള് ഗാന്ധിയുടെ രാഷ്ട്രീയത്തെയും കൊന്നു: ബി രാജീവന്


റോഡ് മുറിച്ചുകടക്കുമ്പോള് ശ്രദ്ധിക്കുക; ഫോണ് ഉപയോഗത്തിന് നിരോധനം ഏര്‍പ്പെടുത്തുന്ന ബില് ഒരുങ്ങുന്നു… - Rose Malayalam | Rose Malayalam\nUpdated on 18-05-2019 at 9:47 am\nന്യൂയോര്‍ക്ക്: റോഡ് ക്രോസ് ചെയ്യുമ്പോള് മൊബൈല് ഫോണ് മെസേജ് അയയ്ക്കുന്നത് അടക്കമുള്ള കാര്യങ്ങള്‍ക്ക് നിരോധനം ഏര്‍പ്പെടുത്തുന്ന ബില് കൊണ്ടുവരാന് ന്യൂയോര്‍ക്ക് സ്റ്റേറ്റ് സെനറ്റില് കൊണ്ടുവന്നു. ബില് നിയമമായാല് നിയമലംഘനം നടത്തുന്നവര് 25 ഡോളര് മുതല് 250 ഡോളര് (ഏതാണ്ട് 17,587 ഇന്ത്യന് രൂപ) വരെ പിഴയൊടുക്കേണ്ടി വരും. പോര്‍ട്ടബിള് ഇലക്ട്രോണിക് ഡിവൈസ് ഉപയോഗിച്ച് കാല്‍നടയാത്രക്കാര് റോഡ് മുറിച്ചുകടക്കുന്നത് പൊലീസ് പരിശോധിക്കും. അതേസമയം ആശുപത്രി ജീവനക്കാര്, ഫിസിഷ്യന് ഓഫീസുമായും ഫയര് ഡിപ്പാര്‍ട്ട്മെന്റുമായും ബന്ധപ്പെട്ടവര്, എമര്‍ജന്‍സി റെസ്പോണ്‍സ് ഓപ്പറേറ്റേഴ്സ് തുടങ്ങിയവര്‍ക്ക് ഇക്കാര്യത്തില് ഇളവുകള് നല്‍കും.\nന്യൂയോര്‍ക്ക് സംസ്ഥാനത്ത് പ്രതിവര്‍ഷം ശരാശരി മുന്നൂറോളം കാല്‍നടയാത്രക്കാര് മരിക്കുന്നുണ്ട്. ഇത്തരത്തിലുള്ള മരണം കുറക്കാനാണ് ശ്രമമെന്ന് സെനറ്റില് ബില് കൊണ്ടുവന്ന ജോണ് ലിയു പറയുന്നു. അതേസമയം തെറ്റായ ബില്ലാണിതെന്ന് ട്രാന്‍സ്പോര്‍ട്ടേഷന് ആള്‍ട്ടര്‍നേറ്റീവ്സ് ഇന്ററിം എക്സിക്യൂട്ടീവ് ഡയറക്ടര് മാര്‍കോ കോണര് പറയുന്നു. തെരുവ് നടത്തത്തെ പ്രോത്സാഹിപ്പിക്കുന്ന സംഘടനയാണിത്.\nയാതൊരു കണക്കുകളും പരിശോധിക്കാതെയാണ് ബില് തയ്യാറാക്കിയിരിക്കുന്നത് എന്ന് മാര്‍കോ കോണര് അഭിപ്രായപ്പെട്ടു. റോഡ് അപകടങ്ങള് വാഹനം ഓടിക്കുന്നയാളിന്റെ അശ്രദ്ധ മൂലമുണ്ടാകുന്നതാണ്. അതിന് ഇരകളെ കുറ്റപ്പെടുത്തുന്നത് ശരിയല്ല – കോണര് ദ ഗാര്‍ഡിയനോട് പറഞ്ഞു.


‘വായു’വിനെ നേരിടാൻ തയാറെടുത്ത് ഗുജറാത്ത്; മൂന്നു ലക്ഷം പേരെ ഒഴിപ്പിച്ചു | Cyclone Vayu | Manorama News\nഅതീവ ജാഗ്രതയിൽ ഗുജറാത്ത്; മൂന്നു ലക്ഷം പേരെ ഒഴിപ്പിച്ചു, കേന്ദ്രസേന രംഗത്ത്\nമനോരമ ലേഖകൻ June 12, 2019 02:25 PM IST\nപോർബന്തർ/തിരുവനന്തപുരം ∙ അതിതീവ്ര ചുഴലിക്കാറ്റായി മാറിയ 'വായു' നാളെ പുലർച്ചെയോടെ ആഞ്ഞടിക്കാനിരിക്കെ ഗുജറാത്ത് അതീവ ജാഗ്രതയിൽ. മണിക്കൂറിൽ 135 കിലോമീറ്റർ വരെ വേഗത്തിൽ ഗുജറാത്തിലെ പോർബന്ദർ തീരത്തെത്തുമെന്നാണു കേന്ദ്ര കാലാവസ്ഥാ നിരീക്ഷണ കേന്ദ്രത്തിന്റെ മുന്നറിയിപ്പ്. പോർബന്തർ, വരാവൽ, മഹുവ. ദിയു എന്നിവിടങ്ങളിൽ ശക്തമായ കാറ്റിന് സാധ്യതയുണ്ട്. വെരാവലിന് 340 കിലോമീറ്റർ മാറിയാണ് വായുവിന്റെ നിലവിലെ സ്ഥാനം.\nമഴ ചിത്രങ്ങൾ കാണാം..\nതീരദേശ ജില്ലകളിലെ സ്കൂളുകളും കോളജുകളും നാളെ വരെ അടച്ചു. കേന്ദ്ര ആഭ്യന്തരമന്ത്രി അമിത് ഷാ സ്ഥിതിഗതികൾ വിലയിരുത്തി. ഗുജറാത്തിലും ദിയുവിലും കേന്ദ്രസേനയെ വിന്യസിച്ചു. ശക്തമായ കാറ്റിൽ വീടുകൾ തകരുന്നതിനും മേൽക്കൂരകള് പറന്നുപോകുന്നതിനുമുള്ള സാധ്യത കൽപിക്കപ്പെടുന്നുണ്ട്. വൈദ്യുതി, വാർത്താവിനിമയ സംവിധാനങ്ങൾക്ക് തകരാര് സംഭവിക്കുമെന്നും മുന്നറിയിപ്പുണ്ട്.\nഏകദേശം മൂന്നുലക്ഷം പേരെ ഗുജറാത്ത്, ദിയു പ്രദേശത്തുനിന്ന് അധികൃതർ ഒഴിപ്പിച്ചു. മുൻതയാറാക്കിയ 700 ഓളം അഭയകേന്ദ്രങ്ങളിലേക്ക് ഇവരെ മാറ്റും. ജൂൺ 15 വരെ മൽസത്തൊഴിലാളികൾക്ക് കടലിൽ പോകുന്നതിനു മുന്നറിയിപ്പുണ്ട്. ദ്വാരകസ സോമനാഥ്, സാസൻ, കച്ച് മേഖലയില് വന്നിരിക്കുന്ന വിനോദസഞ്ചാരികളോട് ഉച്ചയ്കകം സുരക്ഷിത സ്ഥാനങ്ങളിലേക്ക് മാറണമെന്ന് മുഖ്യമന്ത്രി വിജയ് രൂപാണി ആവശ്യപ്പെട്ടു.\nകേരളതീരത്ത് ഇന്നു രാത്രി 11.30 വരെ ശക്തമായ തിരമാലകൾക്കു സാധ്യതയുണ്ടെന്ന് കാലാവസ്ഥാവകുപ്പ് മുന്നറിയിപ്പു നൽകി. മഴയുടെ ശക്തി കുറഞ്ഞതിനാൽ നേരത്തെ പ്രഖ്യാപിച്ചിരുന്ന ഓറഞ്ച് അലർട്ട് പിൻവലിച്ചു. തിരുവനന്തപുരം, കൊല്ലം, ആലപ്പുഴ, എറണാകുളം, തൃശൂർ, മലപ്പുറം, കോഴിക്കോട്, കണ്ണൂർ, കാസർകോട് ജില്ലകളിൽ വ്യാപക മഴയ്ക്കുള്ള മഞ്ഞ അലർട്ട് നൽകി. നിലവിൽ മുംബൈയിൽ നിന്ന് 500 കിലോമീറ്ററോളം അകലെയാണ് ചുഴലിക്കാറ്റിന്റെ സ്ഥാനം. അറബിക്കടൽ പ്രക്ഷുബ്ധമാകാൻ സാധ്യതയുള്ളതിനാൽ മത്സ്യത്തൊഴിലാളികൾ നാളെ കടലിൽ പോകരുതെന്നു മുന്നറിയിപ്പുണ്ട്. തീരപ്രദേശങ്ങളിൽ കടലാക്രമണം ശക്തമാകും. തിരമാലകളുടെ ഉയരം 4.3 മീറ്റർ വരെയാകാനിടയുണ്ട്.\nEnglish Summary: Gujarat on high alert as severe cyclonic storm barrels North


വൈദ്യുതി വേലിയും കിടങ്ങുമെല്ലാം നിസ്സാരം; വടക്കനാട് പ്രദേശത്ത് കാട്ടാനശല്യം തുടരുന്നു | wild elephant threat continues in Vadakkanad\nവൈദ്യുതി വേലിയും കിടങ്ങുമെല്ലാം 'നിസ്സാരം'; വടക്കനാട് പ്രദേശത്ത് കാട്ടാനശല്യം തുടരുന്നു\nWayanad, First Published 26, Mar 2020, 12:19 PM IST\nവൈദ്യുതി വേലിയും കിടങ്ങുകളും നിര്‍മ്മിച്ചിട്ടും കാട്ടാനശല്യത്തില് നിന്നും മുക്തരാകാതെ സുല്‍ത്താന് ബത്തേരിക്കടുത്തുള്ള വടക്കനാട് പ്രദേശവാസികള്.\nകൽപ്പറ്റ: വൈദ്യുതി വേലിയും കിടങ്ങുകളും നിര്‍മ്മിച്ചിട്ടും വയനാട് സുൽത്താൻ ബത്തേരിക്കടുത്തുള്ള വടക്കനാട് പ്രദേശവാസികളെ ഭീതിയിലാഴ്ത്തി കാട്ടാനശല്യം. കിടങ്ങ് പുതുക്കി പണിതാൽ പോലും രണ്ടാഴ്ച പോലും കഴിയുന്നതിന് മുമ്പ് ആനകൾ കൂട്ടമായെത്തി അരിക് ഇടിച്ച് നികത്തും. വൈദ്യുതി വേലി ആണെങ്കില് വലിയ മരക്കമ്പുകൾ പൊട്ടിച്ചെറിഞ്ഞ് അതും തകർക്കും. ഇവിടെ വനംവകുപ്പും കർഷകരും ഒരുക്കിയ പ്രതിരോധങ്ങളെല്ലാം തകർത്ത് കാട്ടാനകൾ വീണ്ടും വടക്കനാട്ടെ ജനവാസ കേന്ദ്രങ്ങളിലേക്കിറങ്ങുകയാണ്.\nകഴിഞ്ഞ രാത്രിയിൽ പണയമ്പത്തിറങ്ങിയ കാട്ടാനകൾ വാഴത്തോട്ടം നശിപ്പിച്ചു. പണയമ്പം കല്യാടിക്കൽ ജിജോ ജോർജിന്റെയും പുത്തൻപുരയ്ക്കൽ ബിജുവിന്റെയും കൃഷിയിടത്തിലെ 230 വാഴകളാണ് ആന നശിപ്പിച്ചത്. വനാതിർത്തികളിൽ വനംവകുപ്പ് സ്ഥാപിച്ച വൈദ്യുതി വേലിയും കിടങ്ങുമെല്ലാം തകർത്താണ് ആനകൾ ജനവാസ കേന്ദ്രങ്ങളിലെത്തുന്നത്.\nവന്യമൃഗങ്ങളുടെ ശല്യം പ്രതിരോധിക്കുന്നതിനായി കർഷകർ സ്വന്തം ചെലവിൽ സ്ഥാപിച്ച വൈദ്യുതി വേലിയും ആനകൾ തകർത്തു. പണയമ്പം പ്രദേശത്ത് കഴിഞ്ഞ മൂന്ന് ദിവസം തുടർച്ചയായി കാട്ടാനകൾ തമ്പടിച്ചിരിക്കുകയാണ്. രാത്രിയിൽ കൃഷിയിടത്തിലിറങ്ങുന്ന ആന രാവിലെ ആറു മണിയോടെയാണ് തിരികെ കാടുകയറുന്നതെന്ന് നാട്ടുകാർ പറയുന്നു. കരിപ്പൂർ ഭാഗത്തും കാട്ടാന ശല്യം രൂക്ഷമാണ്. കാടിറങ്ങിയെത്തുന്ന ആനകൾ വ്യാപകമായി കൃഷി നശിപ്പിക്കുകയും ജനജീവിതത്തിന് ഭീഷണിയാവുകയുമാണ്. കാട്ടാന ഭീതിമൂലം സന്ധ്യയായാൽ ഈ പ്രദേശങ്ങളിലാർക്കും പുറത്തിറങ്ങാനാവാത്ത അവസ്ഥയാണുള്ളത്.\nWild elephant threat


കശ്യപ്, പ്രണോയ് രണ്ടാം റൗണ്ടില് :: Janmabhumi Daily\nWednesday 8 April 2015 10:03 pm IST\nസിംഗപ്പൂര്: ഇന്ത്യന് പുരുഷ താരങ്ങളായ പി. കശ്യപ്, എച്ച്.എസ്. പ്രണോയും വനിതാ ഡബിള്‍സില് ജ്വാല ഗുട്ട-അശ്വിനി പൊന്നപ്പ സഖ്യവും സിംഗപ്പൂര് ഓപ്പണ് സൂപ്പര് സീരിസ് ബാഡ്മിന്റണിന്റെ രണ്ടാം റൗണ്ടില് പ്രവേശിച്ചു. അതേസമയം ദേശീയ ചാമ്പ്യന് പി.സി. തുളസി ആദ്യ റൗണ്ടില് പുറത്തായി. ആദ്യറൗണ്ടില് കോമണ്‍വെല്‍ത്ത് ചാമ്പ്യനായ പി. കശ്യപ് കൊറിയയുടെ ലീ ഹ്യൂനെ നേരിട്ടുള്ള ഗെയിമുകള്‍ക്ക് കീഴടക്കിയാണ് രണ്ടാം റൗണ്ടിലെത്തിയത്. 33 മിനിറ്റ് നീണ്ട കളിയില് 21-11, 21-13 എന്ന സ്‌കോറിനായിരുന്നു കശ്യപിന്റെ ജയം. മറ്റൊരു മത്സരത്തില് യുവതാരം എച്ച്.എസ്. പ്രണോയ് ഹോങ്കോംഗ് താരം വോങ് വിങ് കി വിന്‍സന്റിനെ നേരിട്ടുള്ള ഗെയിമുകള്‍ക്ക് കീഴടക്കി. 40 മിനിറ്റ് നീണ്ട പോരാട്ടത്തില് 21-15, 21-17 എന്ന സ്‌കോറിനായിരുന്നു പ്രണോയ് വിജയം കണ്ടത്. അതേസമയം മറ്റൊരു സിംഗിള്‍സില് ഗുരുസായി ദത്ത് ആദ്യ റൗണ്ടില് പുറത്തായി. നാലാം സീഡ് കൊറിയയുടെ സണ് വാന് ഹൊവിനോട് ഒരു മണിക്കൂറും നാല് മിനിറ്റും നീണ്ട വാശിയേറിയ പോരാട്ടത്തിലാണ് ഗുരുസായിദത്ത് കീഴടങ്ങിയത്. സ്‌കോര്: 16-21, 21-12, 21-15. വനിതാ സിംഗിള്‍സില് പി.സി. തുളസി ഡാനിഷ് താരം ലിനെ ജാര്‍സ്‌ഫെല്‍ഡറ്റിനോട് 21-16, 21-14 എന്ന സ്‌കോറിന് പരാജയപ്പെട്ടാണ് ആദ്യ റൗണ്ടില് പുറത്തായത്. വനിതാ ഡബിള്‍സില് ജ്വാലഗുട്ട-അശ്വിനി പൊന്നപ്പ സഖ്യം കൊറിയന് ജോഡികളെ 21-12, 21-16 എന്ന സ്‌കോറിന് പരാജയപ്പെടുത്തി രണ്ടാം റൗണ്ടിലെത്തി. എന്നാല് മറ്റ് വനിതാ ഡബിള്‍സ് മത്സരങ്ങളില് പ്രദന്യ ഗ്രഡെ-ശിഖി റെഡ്ഡി സഖ്യവും ധന്യ നായര്-മോഹിത സഹദേവ് സഖ്യവും ആദ്യ റൗണ്ടില് പരാജയപ്പെട്ടു. മിക്‌സഡ് ഡബിള്‍സില് തരുണ് ഖോന-ശിഖി റെഡ്ഡി സഖ്യവും ആദ്യ റൗണ്ടില് പരാജയമേറ്റുവാങ്ങി.\nമെദ്‌വദേവ്, ഡാര്‍സിസ് രണ്ടാം റൗണ്ടില്


വൈറ്റമിൻ ഡി എങ്ങനെ കൂട്ടാം :ഏതൊക്കെ ഭക്ഷണത്തിൽ വൈറ്റമിൻ ഡി ഉണ്ട് :വൈറ്റമിൻ ഡി കുറവുള്ളവർക്കു കാണപ്പെടുന്ന ലക്ഷണങ്ങൾ : – Kairali News | Kairali News Live l Latest Malayalam News\nകോവിഡ് രോഗികളിൽ 80 ശതമാനം പേർക്കും വൈറ്റമിന് ഡിയുടെ അപര്യാപ്തത ഉണ്ടായിരുന്നുവെന്ന പഠനം\nകോവിഡ് രോഗികളിൽ 80 ശതമാനം പേർക്കും വൈറ്റമിന് ഡിയുടെ അപര്യാപ്തത ഉണ്ടായിരുന്നുവെന്നാണ് പുതിയ ചില പഠനങ്ങൾ കാണിക്കുന്നത്.സ്പെയിനിലെ യൂണിവേഴ്സിറ്റി മാർക്വസ് ഡി വാൽഡെസില്ല ആശുപത്രിയിൽ ചികിത്സയിൽ കഴിഞ്ഞ കോവിഡ് രോഗികളിലാണ് പഠനം നടത്തിയത്. സ്ത്രീകളെ അപേക്ഷിച്ച് പുരുഷന്മാരിലാണ് വൈറ്റമിന് ഡി അപര്യാപ്തത കൂടുതലെന്നും പഠനത്തിൽ കണ്ടെത്തി.പല സ്ഥലങ്ങളിൽ വൈറ്റമിൻ ഡി യും കൊവിഡും തമ്മിലുള്ള ബന്ധത്തെ കുറിച്ച് പഠനങ്ങൾ നടന്നു വരികയാണ് വെയിൽ കുറവുള്ള സ്ഥലങ്ങളിൽ,തണുപ്പ് കൂടിയ രാജ്യങ്ങളിൽ മരണം കൂടി എന്ന പഠനം തന്നെ ഇതുമായി ബന്ധപ്പെട്ടതാണ്.വൈറ്റമിൻ ഡി കൂടുതൽ ഉള്ള കോവിഡ് പോസിറ്റീവ് രോഗികളിൽ വലിയ പ്രശ്നങ്ങൾ ഇല്ല എന്നതും ചില പഠനത്തിൽ പുറത്തു വന്നതാണ്.\nവൈറ്റമിന് ഡിയുടെ കുറവ് ശരീരത്തിന്റെ പ്രതിരോധ ശേഷിയ ദോഷകരമായി ബാധിയ്ക്കും. അണുബാധകളും അസുഖങ്ങളുമെല്ലാം വരാന് സാധ്യതകള് ഏറെയാണ്. പ്രത്യേകിച്ചും ജലദോഷം ,ശ്വാസകോശ സംബന്ധമായ ബ്രോങ്കൈറ്റിസ്, ന്യൂമോണിയ തുടങ്ങിയ രോഗങ്ങള് വരാന് വൈറ്റമിന് ഡിയുടെ കുറവു വഴിയൊരുക്കും.കോവിഡ് രോഗികളിൽ വൈറ്റമിൻ ഡിയുടെ കുറവ് വന്നാൽ വളരെ ദോഷം ചെയ്യുന്നതും ഇക്കാരണത്താൽ ആണ്.\nഎല്ലുകളുടെയും പല്ലുകളുടെയും വളര്‍ച്ചയ്ക്ക് വൈറ്റമിന് ഡി അത്യാവശ്യമാണ്. കാത്സ്യത്തെ നമ്മുടെ ശരീരത്തിലേക്ക് ആഗിരണം ചെയ്യാന് സഹായിക്കുന്നതാണ് വൈറ്റമിന് ഡി ആണ് .അതായത് നമ്മള് എത്ര കാത്സ്യം ഉള്ള ഭക്ഷണങ്ങള് കഴിച്ചിട്ടും കാര്യമില്ല, വൈറ്റമിന് ഡി ഇല്ലെങ്കില് അതൊന്നും ശരീരത്തിലേക്ക് ആഗിരണം ചെയ്യപ്പെടില്ല.\nഒരു ദിവസം പത്തു മിനുട്ടു വെയിൽ കൊണ്ടാൽ ശരീരത്തിനാവശ്യമായ വൈറ്റമിൻ ഡി നമുക്ക് ലഭിക്കും.ആവശ്യമായ വൈറ്റമിൻ ഡിയുടെ എൺപതു സ്ടാഹമാണവും സൂര്യപ്രകാശത്തിലൂടെയാണ് ലഭിക്കുന്നത്.സൂര്യരശ്മികള് നമ്മുടെ ത്വക്കിന്റെ അടിയിലെ കൊഴുപ്പുപാളികളില് വീഴുന്നതിന്റെ ഫലമായി നടക്കുന്ന പല രാസപ്രവര്‍ത്തനങ്ങളുടെയും ഫലമായാണ് ശരീരത്തില് വൈറ്റമിന് ഡി ഉത്പാദിപ്പിക്കപ്പെടുന്നത്.\nഇരുപതു ശതമാനം ഭക്ഷണത്തിലൂടെ നമുക്ക് ലഭിക്കും.മൽസ്യം(ചൂര,മത്തി,അയല ) ,ബീഫ് കൂൺ ,പാൽ,പാലുല്പന്നങ്ങൾ ,മുട്ടയുടെ മഞ്ഞ ,ധാന്യങ്ങള് സോയാബീന്‍എന്നിവയിൽ വൈറ്റമിൻ ഡി അടങ്ങിയിട്ടുണ്ട്.\nവൈറ്റമിൻ ഡി കുറവുള്ളവർക്കു കാണപ്പെടുന്ന ലക്ഷണങ്ങൾ :\nമറ്റു കാരണങ്ങളില്ലാതെ തളര്‍ച്ചയും ക്ഷീണവുമെല്ലാം അനുഭവപ്പെടുന്നത് പലപ്പോഴും ഇതിനാലാണ്. ശരീരത്തിന്റെ ആകെയുള്ള ഊര്‍ജ നിലയെ വൈറ്റമിന് ഡിയുടെ കുറവ് കാര്യമായി ബാധിക്കുന്നു.\n2 എല്ലുകള്‍ക്കുണ്ടാകുന്ന പ്രശ്നങ്ങള്, നടുവേദന\nപേശീവലിവ്, പേശിവേദന, കോച്ചിപ്പിടുത്തം, നടുവേദന, എല്ലുവേദന എന്നിവയാണ് വൈറ്റമിന് ഡിയുടെ കുറവ് കൊണ്ടുണ്ടാകുന്ന പ്രശനങ്ങളാണ്. വൈറ്റമിന് ഡിയുടെ കുറവ് കാല്‍സ്യം ആഗിരണം ചെയ്യാനുള്ള ശരീരത്തിന്റെ കഴിവിനെ ബാധിക്കുന്നു. കാല്‍സ്യം എല്ലുകളുടേയും പല്ലുകളുടേയും ആരോഗ്യത്തിന് ഏറെ അത്യാവശ്യമായ ഒന്നാണ്. ശരീരത്തിന് ആവശ്യമായ കാല്‍സ്യം ലഭ്യമാകുന്നുവെങ്കിലും വൈറ്റമിന് ഡി കുറഞ്ഞാല് കാല്‍സ്യം ശരീരത്തിന് ആഗിരണം ചെയ്യാന് സാധിയ്ക്കാതെ വരുന്നു. ഇതുവഴി എല്ലിന്റെയും പല്ലിന്റെയും ആരോഗ്യത്തെ ഇത് ദോഷകരമായി ബാധിയ്ക്കുകയും ചെയ്യും.\n3 ശരീരത്തിലെ മുറിവുകള് ഉണങ്ങാന് കാല താമസം\nശരീരത്തിലെ മുറിവുകള് ഉണങ്ങാന് കാല താമസമെടുക്കുന്നുവെന്നതാണ് വൈറ്റമിന് ഡിയുടെ കുറവു കൊണ്ടുണ്ടാകുന്ന ഒരു പ്രശ്നം. പ്രത്യേകിച്ചും ശസ്ത്രക്രിയയുടെ ശേഷമുള്ള മുറിവുകള്. ശസ്ത്രക്രിയയ്ക്കു ശേഷം പുതിയ ചര്‍മം വരുവാന് സഹായിക്കുന്നതില് വൈറ്റമിന് ഡിയ്ക്കു കാര്യമായ പങ്കുണ്ട്. ഡെന്റല് സര്‍ജറികള് കഴിഞ്ഞവരില് മുറിവുകള് പെട്ടെന്നുണങ്ങാന് വൈറ്റമിന് ഡി അത്യാവശ്യമാണ്. അതുപോലെ തന്ന ഡയബെറ്റിക് ഫൂട്ട് മുറിവുകള് ഉണങ്ങാനും അത്യാവശ്യമാണ്.\n6.അമിതമായ മുടി കൊഴിച്ചിൽ\n7.നിയന്ത്രണത്തിൽ ആകാത്ത പ്രമേഹവും തൈറോയിഡും\nഇത്തരം ലക്ഷണങ്ങളാണ് പൊതുവെ കാണപ്പെടുന്നത് .\nഅധികം ചെറുപ്പക്കാരും എ.സി. മുറികളില് ആണ് ജോലിചെയ്യുന്നത്. കുട്ടികളാകട്ടെ, പുറത്തു പോയി വെയിലത്തു കളിക്കാറുമില്ല. എല്ലാവരും മൊബൈല് ഫോണില് ഗെയിം കളികളും മറ്റുമായി വീട്ടില്‍ത്തന്നെ ഒതുങ്ങുന്നു. പണ്ടെല്ലാവരും വെയിലത്തു പണിയെടുക്കുന്നവരായിരുന്നു. സ്‌കൂള് വിട്ടു വന്നാല്‍പുറത്തു കളിച്ചു നടന്നവരാണ് കുട്ടികൾ. അതുകൊണ്ട് തന്നെ അവര്‍ക്കെല്ലാം വേണ്ടത്ര വൈറ്റമിന് ഡി യും ഉണ്ടായിരുന്നു. ഇന്നത്തെ ജീവിതശൈലി തന്നെയാണ് വൈറ്റമിന് ഡി കുറവിന് പ്രധാനകാരണം\nTags: CovidhealyhVitamin D


മുല്ലപ്പെരിയാര് അണക്കെട്ടിന് ബലക്ഷയമില്ല: കേരളത്തിന് കത്തയച്ച് തമിഴ്‌നാട് - Kerala Views\nചെന്നൈ: മുല്ലപ്പെരിയാര് അണക്കെട്ടിന്റെ ബലക്ഷയം സംബന്ധിച്ച് കേരളത്തിന് വീണ്ടും കത്തയച്ച് തമിഴ്‌നാട്.\nഘടനാപരമായോ ഭൂമിശാസ്ത്ര പരമായോ അണക്കെട്ടിന് ബലക്ഷയമില്ലെന്നും സുപ്രീം കോടതിയുടെ നിര്‍ദ്ദേശങ്ങള് കര്‍ശനമായി നടപ്പാക്കിയിട്ടുണ്ടെന്നും തമിഴ്‌നാട് കത്തില് പറയുന്നു. റൂള് കര്‍വ്വ് അനുസരിച്ചുള്ള വെള്ളം മാത്രമേ സംഭരിക്കുന്നുള്ളൂ. ഷട്ടറുകള് തുറക്കേണ്ട സാഹചര്യമുണ്ടായാല് കേരളത്തെ മുന്‍കൂട്ടി അറിയിക്കുമെന്നും തമിഴ്‌നാട് ചീഫ് സെക്രട്ടറി കത്തില് പറയുന്നു.\nഅണക്കെട്ടിന് സമീപം താമസിക്കുന്നവര് ആശങ്കപ്പെടേണ്ട സാഹചര്യമില്ലെന്നും കത്തില് ചൂണ്ടിക്കാട്ടുന്നുണ്ട്. 2014 മെയ് 14ലെ സുപ്രീം കോടതി ഉത്തരവ് അനുസരിച്ചാണ് അണക്കെട്ടിന്റെ പരിപാലനം. കഴിഞ്ഞ മാസം 28ലെ സുപ്രീം കോടതിയുടെ ഇടക്കാല നിര്‍ദ്ദേശങ്ങളും അതേപടി നടപ്പാക്കുന്നുണ്ട്. മുല്ലരിയാറിന്റെ നിലവിലെ സ്ഥിതി വിവരിച്ചുള്ള കത്താണ് തമഴ്‌നാട് ചീഫ് സെക്രട്ടറി വി. ഇരൈഅന്‍പ് കേരള ചീഫ് സെക്രട്ടറി വി.പി ജോയിക്ക് അയച്ചത്.\nറൂള് കര്‍വ്വ് അനുസരിച്ച് ഈ മാസം 20 വരെ ജലനിരപ്പ് 141 അടിയാക്കി നിലനിര്‍ത്താന് തമിഴ്‌നാടിനോട് സുപ്രീം കോടതി ആവശ്യപ്പെട്ടിട്ടുണ്ട്. ഇപ്പോള് 140.60 അടി വെള്ളമാണ് അണക്കെട്ടിലുള്ളത്. സെക്കന്‍ഡില് 23000 ഘനയടിവവെള്ളം വീതം തമിഴ്‌നാട് വൈഗ അണക്കെട്ടിലേക്ക് കൊണ്ടുപോകുന്നുണ്ട്. സ്പില്‍വേ ഷട്ടറുകള് നിലവില് തുറക്കേണ്ട സാഹചര്യമില്ലെന്നാണ് തമിഴ്‌നാട് സര്‍ക്കാരിന്റെ വിലയിരുത്തല്.\nന്യൂനമര്‍ദ്ദം തമിഴ്‌നാട് തീരത്തേയ്ക്ക്, അതിതീവ്രമഴയ്ക്ക് സാധ്യത; തമിഴ്‌നാട് വെതര്‍മാന് പറയുന്നു


Worlds Longest Suspension Bridge | Woodbee Magazine\nലോകത്തിലെ ഏറ്റവും നീളമേറിയ തൂക്കുപാലം പോർച്ചുഗലിൽ ; നിർമ്മാണച്ചിലവ് 20 കോടി!\nപച്ചപ്പു നിറഞ്ഞ പർവതനിരകളും താഴ്വരകളും ദൃശ്യമാകുന്ന അരൂക പാലത്തിലൂടെയുള്ള യാത്ര അതിസുന്ദരമായ അനുഭവമാണ്. അരൂക ജിയോ പാർക്കിങ് സമീപത്തുള്ള പൈവ നദിക്ക് മുകളിലായാണ് ഈ പാലം നിർമ്മിച്ചിരിക്കുന്നത്.\n516 മീറ്റർ നീളമുള്ള ലോകത്തിലെ ഏറ്റവും വലിയ തൂക്കുപാലം പോർച്ചുഗലിൽ തുറന്നു. ആണ് ഇതിൻറെ നീളം. അരൂക 516 എന്നാണ് പാലത്തിൻറെ പേര്. യുനെസ്കോ പൈതൃക കേന്ദ്രങ്ങളിൽ ഒന്നായ അരൂക ജിയോപാർക്കിനു മുകളിലായാണ് ലോകത്തിലെ തന്നെ വമ്പൻ തൂക്കുപാലം സ്ഥിതിചെയ്യുന്നത്.\nഇംഗ്ലീഷ് അക്ഷരം ‘വി’ യുടെ ആകൃതിയിൽ ഇരുവശത്തും നിർമിച്ച രണ്ടു കോൺക്രീറ്റ് ടവറുകളിൽ നിന്നും സ്റ്റീൽ കേബിളുകൾ ഉപയോഗിച്ചാണ് പാലം താങ്ങി നിർത്തിയിരിക്കുന്നത്. 2018 മേയ് മാസത്തിലാണ് പാലത്തിന്റെ നിർമ്മാണമാരംഭിച്ചത്. ഏകദേശം 2.3 മില്ല്യൻ യൂറോയാണ് നിർമ്മാണ ചിലവ്. ഇന്ത്യൻ രൂപ ഇരുപതു കോടിയിലധികമാണിത്.\nപോർച്ചുഗലിന്റെ വടക്കൻ പ്രദേശത്തുള്ള മെട്രോപൊളിറ്റൻ ഏരിയയിലാണ് അരൂക പട്ടണം സ്ഥിതിചെയ്യുന്നത്. കോവിഡ് വ്യാപനം രൂക്ഷമായതോടെ ഈ പ്രദേശത്തേക്കുള്ള ടൂറിസ്റ്റുകളുടെ എണ്ണം കുറഞ്ഞിരുന്നു. പുതിയ പാലം കൂടുതൽ ആളുകളെ ഇവിടേക്ക് ആകർഷിക്കുമെന്നാണ് കരുതുന്നത്.\nപ്രദേശവാസികളായ ആളുകളെല്ലാം കൂടുതൽ മികച്ച അവസരങ്ങൾക്കായി വൻ നഗരങ്ങളിലേക്ക് ചേക്കേറിയതും ഇവിടുത്തെ സമ്പദ്വ്യവസ്ഥയെ ബാധിച്ചിരുന്നു. ഏപ്രിൽ 29 മുതൽ പ്രദേശവാസികൾക്കായി തുറന്ന പാലം, വിദേശ സഞ്ചാരികൾക്ക് മേയ് മൂന്നുമുതൽ സന്ദർശിക്കാനാവും. വെബ്സൈറ്റിലൂടെയാണ് ടിക്കറ്റുകൾ വിൽക്കുന്നത്.\nഏകദേശം പത്തു മിനിറ്റോളം നടക്കാനുള്ള ദൂരമാണ് ഈ പാലത്തിൻറെ ഒരു വശത്ത് നിന്നും മറുവശത്ത് എതാൻ വേണ്ടത്. പച്ചപ്പു നിറഞ്ഞ പർവതനിരകളും താഴ്വരകളും ദൃശ്യമാകുന്ന ഈ പാലത്തിലൂടെയുള്ള യാത്ര അതിസുന്ദരമായ അനുഭവമാണെന്നാണ് കാഴ്ചക്കാർ പറയുന്നത്. അരൂക ജിയോ പാർക്കിങ് സമീപത്തുള്ള പൈവ നദിക്ക് മുകളിലായാണ് ഈ പാലം നിർമ്മിച്ചിരിക്കുന്നത്. നദിയിൽ നിന്നും 175 മീറ്റർ മുകളിലുള്ള പാലത്തിൽ നിന്നുള്ള കാഴ്ച കാഴ്ചക്കാരെ ഹൃദയത്തെ കുളിരണിയിക്കുന്നതാണ്.\nഇതിനു മുൻപ് വരെ ലോകത്തിലെ ഏറ്റവും വലിയ കാൽനടക്കാർക്കായുള്ള തൂക്കുപാലം ചാൾസ് ക്വോനെൻ സസ്പെൻഷൻ പാലമായിരുന്നു. സ്വിറ്റ്‌സർലൻഡിലെ ഗ്രെച്ചനേയും സെർമാട്ടിനേയും ബന്ധിപ്പിക്കുന്ന ഈ പാലത്തിന് ഏകദേശം 500 മീറ്റർ ആണ് നീളം. ഇതിനെ പിന്തള്ളി അരൂക ഇപ്പോൾ മുന്നിലെത്തിയിരിക്കുകയാണ്.\nഅടുക്കളയെ കൂടുതൽ സുരക്ഷിതമാക്കാനുള്ള5വഴികൾ


അപരാജിത മുംബൈ: ഐപിഎല്ലിൽ അഞ്ചാം കിരീടം, ഡൽഹിയെ തകർത്തത്5വിക്കറ്റിന്\nBy MJ News DeskTue, 10 Nov 2020\nഐപിഎൽ 2020 സീസൺ കിരീടം മുംബൈ ഇന്ത്യൻസിന്. കലാശപ്പോരിൽ ഡൽഹിയെ5വിക്കറ്റിന് പരാജയപ്പെടുത്തിയാണ് മുംബൈ കിരീടം സ്വന്തമാക്കിയത്. തുടർച്ചയായ രണ്ടാം വർഷമാണ് മുംബൈ കിരീട നേട്ടം ആഘോഷിക്കുന്നത്. ഐപിഎൽ ചരിത്രത്തിൽ തന്നെ അഞ്ചാം കിരീട നേട്ടവും\nഡൽഹി ഉയർത്തിയ 157 റൺസ് വിജയലക്ഷ്യം അനായസമായി തന്നെ മുംബൈ മറികടന്നു. അർധ സെഞ്ച്വറിയുമായി നായകൻ രോഹിത് ശർമ മുംബൈയെ വിജയത്തിലേക്ക് നയിച്ചു. വിജയലക്ഷ്യം 18.4 ഓവറിൽ മുംബൈ മറികടന്നു. തുടക്കത്തിലെ ആക്രമിച്ചാണ് മുംബൈ തുടങ്ങിയത്. സ്‌കോർ 45ൽ നിൽക്കെ അവർക്ക് ഓപണർ ക്വിന്റൺ ഡികോക്കിനെ നഷ്ടപ്പെട്ടു. 12 പന്തിൽ ഒരു സിക്‌സും മൂന്ന് ഫോറും സഹിതം 20 റൺസാണ് ഡികോക്ക് എടുത്തത്.\n90ൽ സൂര്യകുമാർ യാദവും പുറത്തായി. പിന്നീട് രോഹിതും ഇഷാൻ കിഷനും ചേർന്നുള്ള സഖ്യം മുംബൈയെ സ്‌കോർ 137 വരെ എത്തിച്ചു. 51 പന്തിൽ നാല് സിക്‌സും5ഫോറും സഹിതം 65 റൺസെടുത്ത രോഹിതിനെ നോർക്കിയ പുറത്താക്കി. പിന്നാലെ എത്തിയ പൊള്ളാർഡിന് ഒന്നും ചെയ്യാനുണ്ടായിരുന്നില്ല.9റൺസുമായി പൊള്ളാർഡ് മടങ്ങി.\nസ്‌കോര് 156ല്3റണ്‍സെടുത്ത ഹാര്‍ദികും പുറത്തായി. 32 റണ്‍സുമായി പുറത്താകാതെ നിന്ന ഇഷാന് കിഷനും ഒരു റണ്‍സുമായി നിന്ന കൃനാല് പാണ്ഡ്യയും ചേര്‍ന്നാണ് മുംബൈയെ വിജയ തീരത്ത് എത്തിച്ചത്. ഡല്‍ഹിക്കായി റബാദ, നോര്‍ക്കിയ, സ്‌റ്റോയിനിസ് എന്നിവര് ഓരോ വിക്കറ്റ് സ്വന്തമാക്കി\nആദ്യം ബാറ്റ് ചെയ്ത ഡൽഹി നിശ്ചിത 20 ഓവറിൽ ഡൽഹി7വിക്കറ്റ് നഷ്ടത്തിൽ 156 റൺസാണ് എടുത്തത്. ഡൽഹിക്കായി നായകൻ ശ്രേയസ്സ് അയ്യരും റിഷഭ് പന്തും അർധ സെഞ്ച്വറി തികച്ചു. പന്ത്\nതകർച്ചയോടെയായിരുന്നു ഡൽഹിയുടെ തുടക്കം. നാല് ഓവർ പൂർത്തിയാകുന്നതിന് മുമ്പ് തന്നെ മൂന്ന് മുൻനിര വിക്കറ്റുകൾ നഷ്ടപ്പെട്ടിരുന്നു. സ്‌കോർ ബോർഡ് തുറക്കും മുമ്പ് തന്നെ മാർകസ് സ്റ്റോയിനിസിനെ ഡൽഹിക്ക് നഷ്ടപ്പെട്ടു. സ്‌കോർ 16ൽ നിൽക്കെ രണ്ട് റൺസെടുത്ത രഹാനെയും പുറത്തായി. 22ൽ 15 റൺസെടുത്ത ശിഖർ ധവാനും പുറത്തായതോടെ ഡൽഹി സമ്മർദത്തിലേക്ക് വീണു.\nധവാൻ 15 റൺസിന് പുറത്തായതോടെ ഐപിഎൽ സീസണിൽ ഏറ്റവും കൂടുതൽ റൺസെടുത്ത താരത്തിനുള്ള ഓറഞ്ച് ക്യാപ് കെ എൽ രാഹുൽ സുരക്ഷിതമാക്കി. പന്തും ശ്രേയസ്സ് അയ്യരും ചേർന്നുള്ള കൂട്ടുകെട്ടാണ് ഡൽഹിയെ പൊരുതാവുന്ന സ്‌കോറിലെത്തിച്ചത്.\nഇരുവരും ചേർന്ന് നാലാം വിക്കറ്റിൽ 96 റൺസിന്റെ കൂട്ടുകെട്ടുണ്ടാക്കി. സ്‌കോർ 118ൽ നിൽക്കെ 38 പന്തിൽ 56 റൺസെടുത്ത പന്ത് പുറത്തായി. നാല് ഫോറും രണ്ട് സിക്സും സഹിതമാണ് പന്ത് 56 റൺസെടുത്തത്. താരത്തിന്റെ സീസണിലെ ആദ്യ അർധ ശതകമാണിത്. ഇതുവരെയുള്ള വിമർശനങ്ങൾക്ക് കലാശപ്പോരിലെ അർധ ശതകത്തിലൂടെ പന്ത് മറുപടി നൽകുകയും ചെയ്തു\nപന്തിന് പിന്നാലെ ക്രീസിലെത്തിയ ഹേറ്റ്മേയർക്ക് ഒന്നും ചെയ്യാനായില്ല.5റൺസെടുത്ത ഹേറ്റ്മെയറെ ബോൾട്ട് പുറത്താക്കി. ഇതോടെ സ്‌കോറിംഗ് വേഗത കുറഞ്ഞു. സ്‌കോർ 149ൽ9റൺസെടുത്ത അക്സർ പട്ടേലും പുറത്തായി. ഇന്നിംഗ്‌സ് അവസാനിക്കുമ്പോൾ ശ്രേയസ്സ് അയ്യർ 50 പന്തിൽ 65 റൺസുമായി പുറത്താകാതെ നിന്നു. ആറ് ഫോറും രണ്ട് സിക്സും സഹിതമാണ് ശ്രേയസ്സ് 65 റൺസ് എടുത്തത്.


പ്രാദേശിക പത്രലേഖകനില് നിന്ന് സിനിമാ സംവിധാനത്തിലേക്ക്\nThu Jan 17 2019 02:37:53 GMT+0530 (IST)\nkasim kzm2018-02-14 03:04:38.0\nവി ജി പോറ്റി കിളിമാനൂര്\nകിളിമാനൂര്: പ്രാദേശിക പത്രലേഖകനില് നിന്ന് സിനിമാ സംവിധായകനായി മാറിയ പ്രജേഷ് സെന് കലാലോകത്ത് ശ്രദ്ധാകേന്ദ്രമാവുന്നു. പ്രജേഷ് സെന് സംവിധാനം ചെയ്ത ക്യാപ്റ്റന് എന്ന സിനിമ വെള്ളിയാഴ്ച തിയേറ്ററുകളിലെത്തുകയാണ്. വി പി സത്യന് എന്ന ഫുട്‌ബോള് താരത്തിന്റെ ജീവിതകഥ പറയുന്ന ചിത്രമാണ് ക്യാപ്റ്റന്. ആദ്യമായി കേരളത്തിലെ ഒരു ഫുട്‌ബോള് താരത്തിന്റെ കഥ സിനിമയാക്കുന്നതിന്റെ നേട്ടവും പ്രജേഷിനു സ്വന്തം.\nആരും കൈപിടിച്ചുയര്‍ത്താന് ഇല്ലാതിരുന്നിട്ടും ഇല്ലായ്മയില് നിന്നു തുടങ്ങി സിനിമയുടെ മാസ്മരിക ലോകത്ത് തന്റെ സാന്നിധ്യം ഉറപ്പിക്കാന് കഴിഞ്ഞതിന്റെ ത്രില്ലിലാണ് ഗ്രാമീണനായ ഈ ചെറുപ്പക്കാരന്. 2014 അവസാനത്തോടെയാണ് പത്രസ്ഥാപനത്തില് നിന്നു സിനിമാലോകത്തേക്ക് ചേക്കേറുന്നത്. പ്രമുഖ തിരക്കഥാകൃത്തും സംവിധായകനുമായ സിദ്ദീഖിന്റെ സഹായിയായിട്ടായിരുന്നു തുടക്കം. പ്രജേഷ് സെന് തിരക്കഥയും സംവിധാനവും ചെയ്യുന്ന ക്യാപ്റ്റനില് ജയസൂര്യയും അനു സിതാരയുമാണ് നായികാ നായകന്മാര്.\nകിളിമാനൂര് പാപ്പാല പൂവത്തൂര് വീട്ടില് എന് ഗോപി-ടി കെ ലതിക ദമ്പതിമാരുടെ മകനാണ് പ്രജേഷ് സെന് എന്ന നാട്ടുകാരുടെ തമ്പി. പാപ്പാല ഗവ. എല്‍പിഎസിലും കിളിമാനൂര് ഗവ. ഹയര് സെക്കന്‍ഡറി സ്‌കൂളിലുമാണ് പ്രാഥമിക വിദ്യാഭ്യാസം. ഉപരിപഠനത്തിനു ശേഷം വളരെക്കാലം കിളിമാനൂരിലെ ഒരു പാരലല് കോളജില് അധ്യാപകനായിരുന്നു. ഒപ്പം തിരുവനന്തപുരം ജില്ലയുടെ വിവിധ ഭാഗങ്ങളില് ഒരു ചെറിയ ടേപ്പ് റെേക്കാര്‍ഡറുമായി കറങ്ങിനടന്ന് ആകാശവാണിയുടെ ശ്രദ്ധേയമായ പ്രഭാതഭേരി എന്ന പരിപാടിക്കു വേണ്ടി പ്രോഗ്രാം തയ്യാറാക്കി.\nപ്രാദേശിക ലേഖകനായും പിന്നീട് പത്രപ്രവര്‍ത്തകനായും പ്രവര്‍ത്തിച്ച പ്രജേഷ് സെന്നിനു 2009ല് തെരുവത്ത് രാമന് അവാര്‍ഡും 2013ല് രാംനാഥ് ഗോയെങ്ക അവാര്‍ഡും അടക്കം നിരവധി അവാര്‍ഡുകള് ലഭിച്ചിട്ടുണ്ട്. സഹോദരന് ലെബിസണ് ഗോപി സിനിമാ സ്റ്റി ല് ഫോട്ടോഗ്രാഫറാണ്.


ഓണക്കാലം കഴിയുന്നതുവരെ കര്‍ശനവാഹനപരിശോധന ഒഴിവാക്കാന് സിപിഎം - BIGNEWSLIVE | Latest Malayalam News\nട്രാഫിക് നിയമം ലംഘിക്കുന്നതിന് കനത്ത പിഴ ചുമത്തുന്ന മാട്ടോര്‍വാഹന നിയമഭേദഗതി നടപ്പാക്കുന്നതില് നിന്ന് സംസ്ഥാന സര്‍ക്കാര് പിന്നോട്ട്. ഓണക്കാലത്ത് വലിയ തുക ചുമത്തുന്നതും കര്‍ശനപരിശോധനയും ഒിവാക്കാന് മുഖ്യമന്ത്രി വിളിച്ച ഉന്നതഉദ്യോഗസ്ഥരുടെ യോഗത്തില് തീരുമാനമായി.\nകേന്ദ്ര സര്‍ക്കാര് കൊണ്ടുവന്ന നിയമഭേദഗതി സംസ്ഥാന സര്‍ക്കാരിന് വിനയാകുമെന്ന വിലയിരുത്തലാണ് കഴിഞ്ഞ ദിവസം ചേര്‍ന്ന സിപിഎം സംസ്ഥാന സെക്രട്ടേറിയറ്റില് ഉണ്ടായത്. നിയമം ലംഘിച്ച് പിടിക്കപ്പെടുന്ന പലരും പിഴ അടയ്ക്കാതെ പോലീസുമായി തര്‍ക്കത്തിലേര്‍പ്പെടുകയും ചെയ്യുന്നുണ്ട്.\nനിയമഭേദഗതി തൊഴിലാളിവിരുദ്ധമാണെന്നാണ് സിപിഎം നിലപാട്. പിഴ ഉയര്‍ത്തുന്നതിന് പകരം ആദ്യം ജനങ്ങളില് ബോധവല്‍ക്കരണം നടത്തണം. നിയമം നടപ്പാക്കുന്നത് നീട്ടിവയ്ക്കാനാകുമോയെന്ന് പരിശോധിക്കാനും പാര്‍ട്ടി സര്‍ക്കാരിന് നിര്‍ദേശം നല്‍കി.\nനിയമം ലംഘിച്ച യുവാവിന് പൂനെ ട്രാഫിക്ക് പോലീസിന്റെ കിടിലന് മറുപടി


Two Malayalam films to remake in Tamil - Malayalam Filmibeat\nപറക്കും തളികയും അപ്പൂട്ടനും തമിഴിലേക്ക്\nകേരളത്തില് ഇപ്പോള് തകര്‍ത്തോടുന്ന താഹയുടെ തമിഴിലേക്ക് റീമേക്ക് ചെയ്യുന്നു. തമിഴ് ചിത്രത്തിന്റെ സംവിധായകനും താഹ തന്നെയാണ്. പായും തളികൈ എന്നാണ് ചിത്രത്തിന് പേരിട്ടിരിക്കുന്നത്.\nദിലീപിന്റെ വേഷത്തില് മാധവന്, പ്രശാന്ത് എന്നിവരെ പരിഗണിച്ചുവരുന്നു. ഹരിശ്രീ അശോകന് ചെയ്ത വേഷം വിവേക് ചെയ്യും. നിത്യാദാസ് അവതരിപ്പിച്ച കഥാപാത്രത്തെ ഭൂമികയായിരിക്കും അവതരിപ്പിക്കുക. പി.വാസുവിന്റെ വേഷം അദ്ദേഹം തന്നെ അവതരിപ്പിക്കും.\nമലയാളത്തിലെ കഥയില് നിന്നും ചെറിയ വ്യത്യാസങ്ങളോടെയായിരിക്കും തമിഴ് തിരക്കഥ രചിക്കുക. തിരക്കഥയും സംഭാഷണവും ബാലകുമാരന് എഴുതുന്നു. വൈരമുത്തുവിന്റെ വരികള്‍ക്ക് ദേവ സംഗീതം നല്‍കും. പറക്കും തളിക നിര്‍മ്മിച്ച കലാസംഘം തന്നെയാണ് തമിഴ്ചിത്രവും നിര്‍മ്മിക്കുന്നത്.\nഅപ്പൂട്ടന് കൗണ്ടര് പാര്‍ട്ടിയാകുന്നു\nജയറാം നായകനായി അഭിനയിച്ച് വന്‍വിജയം നേടിയ കൊട്ടാരം വീട്ടില് അപ്പൂട്ടനും തമിഴിലേക്ക് റീമേക്ക് ചെയ്യുന്നു. കൗണ്ടര് പാര്‍ട്ടി എന്ന് പേരിട്ടിരിക്കുന്ന ചിത്രത്തില് ജയറാമിന്റെ വേഷം സത്യരാജാണ് അവതരിപ്പിക്കുന്നത്. നായിക ശ്രുതിയുടെ വേഷം പ്രത്യുഷ ചെയ്യും.\nസംവിധാനം ആരതി കുമാര്. മണിവര്‍ണന്, വടിവേലു, അനു മോഹന്, മയില് സ്വാമി, ദാമു തുടങ്ങിയവരും അഭിനയിക്കുന്നു. ദേവയാണ് സംഗീതം. യു.കെ. ശെന്തില് കുമാര് ഛായാഗ്രഹണം നിര്‍വഹിക്കുന്നു. ജി.ആര്. ഗോള്‍ഡു ഫിലിംസിന്റെ ബാനറില് ആര്. മുരുകന്, ആര്. സ്വാമികുമാര് എന്നിവര് ചേര്‍ന്നാണ് കൗണ്ടര് പാര്‍ട്ടി നിര്‍മ്മിക്കുന്നത്.


Malayalam news || പൊലീസ് ഇടപെട്ടു; നടി മാധ്യമങ്ങളെ കാണില്ല; സുനിയെ പൊലീസ് കസ്റ്റയില്‍വിട്ടു\nപൊലീസ് ഇടപെട്ടു; നടി മാധ്യമങ്ങളെ കാണില്ല; സുനിയെ പൊലീസ് കസ്റ്റയില്‍വിട്ടു\nകൊച്ചിയില് വാഹനത്തില് അതിക്രമത്തിന് ഇരയായ യുവനടി മാധ്യമങ്ങളെ കാണുമെന്നു പ്രഖ്യാപിച്ചതോടെ പൊലീസ് ഇടപെട്ടു. ഇന്നു രാവിലെയാണ് മാധ്യമങ്ങളെ കാണുമെന്നു നടി പ്രഖ്യാപിച്ചത്. പുതിയ സിനിമയുടെ ലൊക്കേഷനില്‍വച്ചു മാധ്യമങ്ങളെ കാണാനായിരുന്നു തീരുമാനം. എന്നാല്, കേസന്വേഷണം നടക്കുന്നതിനാല് ഇപ്പോള് മാധ്യമങ്ങളെ കാണരുതെന്ന് പൊലീസ് നിര്‍ദേശിച്ചതിനെ തുടര്‍ന്ന് നടി പിന്മാറുകയായിരുന്നു. നടിക്കെതിരായ ആക്രമണത്തില് ക്വട്ടേഷന്‍സാധ്യത പൊലീസ് തള്ളി. സുനില്‍കുമാറിന് ക്വട്ടേഷന് നല്‍കിയതുമായി ബന്ധപ്പെട്ട് തെളിവുകളൊന്നുമില്ലെന്നു പൊലീസ് വ്യക്തമാക്കി. കേസില് അറസ്റ്റിലായി കാക്കനാട് സബ് ജയിലില് കഴിയുന്ന പ്രതികളുടെ തിരിച്ചറിയല് പരേഡ് നടത്തുമെന്നും പൊലീസ് അറിയിച്ചു. ഇതിനിടെ കേസില് റിമാന്‍ഡിലായ പള്‍സര് സുനി, വിജീഷ് എന്നിവരെ പൊലീസ് കസ്റ്റഡിയില് വിട്ടു. ചോദ്യം ചെയ്യാന് വിട്ടുതരണമെന്നു ആവശ്യപ്പെട്ട് പൊലീസ് കോടതിയില് അപേക്ഷ നല്‍കിയിരുന്നു. ഇന്നുരാവിലെ അപേക്ഷ പരിഗണിച്ച കോടതി മാര്‍ച്ച് അഞ്ചുവരെയാണ് സുനിയെ കസ്‌റ്റഡിയില്‍വിട്ടത്. കുറ്റകൃത്യത്തിനു പിന്നില് ഗൂഢാലോചന നടന്നുവെന്നും പ്രതികളെ നുണപരിശോധനയ്‌ക്ക് വിധേയരാക്കണമെന്നും പൊലീസ് കോടതിയെ അറിയിച്ചു.


ഡി.രാജ സിപിഐ ജനറല് സെക്രട്ടറി; കമ്മ്യൂണിസ്റ്റ് പാര്‍ട്ടിയുടെ ആദ്യ ദളിത് അധ്യക്ഷന് • ഇ വാർത്ത | evartha\nevartha Desk July 21, 2019, 3:06 pm July 21, 2019\nസി.പി.ഐയുടെ പുതിയ ജനറല് സെക്രട്ടറിയായി ഡി. രാജയെ പ്രഖ്യാപിച്ചു. പാര്‍ട്ടി ദേശീയ സെക്രട്ടറിയേറ്റിന്റെ നിര്‍ദേശത്തിന് ദേശീയ കൗണ്‍സില് അംഗീകാരം നല്‍കി. നിലവിലെ ദേശീയ ജനറല് സെക്രട്ടറി കെ. സുധാകര് റെഡ്ഡിയുടെ പിന്‍ഗാമിയായാണ് രാജയുടെ നിയമനം.\nകേന്ദ്രസര്‍ക്കാറിനെതിരായ പോരാട്ടവുമായി മുന്നോട്ടു പോകുമെന്ന് ഡല്‍ഹിയില് നടത്തിയ വാര്‍ത്താസമ്മേളനത്തില് ഡി. രാജ വ്യക്തമാക്കി. വളരെ അപകടകരമായ അവസ്ഥയിലാണ് രാജ്യം മുന്നോട്ടു പോകുന്നതെന്നും അദ്ദേഹം കൂട്ടിച്ചേര്‍ത്തു.\nനിലവില് പാര്‍ട്ടി അസിസ്റ്റന്റ് സെക്രട്ടറിയും ദേശീയ നിര്‍വാഹകസമിതി അംഗമുമായ ഡി. രാജ തമിഴ്‌നാട്ടില് നിന്നുള്ള രാജ്യസഭ എം.പിയാണ്. ആദ്യമായാണ് ദളിത് വിഭാഗ നേതാവ് ഏതെങ്കിലും കമ്യൂണിസ്റ്റ് പാര്‍ട്ടിയുടെ അധ്യക്ഷസ്ഥാനത്തെത്തുന്നത്. സി.പി.ഐ ദേശീയ കൗണ്‍സില് അംഗവും മഹിള സംഘം ദേശീയ സെക്രട്ടറിയുമായ ആനി രാജയാണ് ഭാര്യ.\nഅതേസമയം, ജെഎന്‍യു സമരനേതാവ് കനയ്യകുമാറിനെ പാര്‍ട്ടി ദേശീയ നിര്‍വാഹകസമിതിയില് ഉള്‍പ്പെടുത്തിയതായും കൗണ്‍സില് അറിയിച്ചു. അമര്‍ജീത് കൗറിനെ ജനറല് സെക്രട്ടറിയാക്കണമെന്ന് കേരളഘടകത്തിന് താല്‍പര്യമുണ്ടായിരുന്നെങ്കിലും ഭിന്നതകള് ഒഴിവാക്കണമെന്ന സ്ഥാനമൊഴിയുന്ന ജനറല് സെക്രട്ടറി സുധാകര് റെഡ്ഡിയുടെ നിര്‍ദേശത്തിന് വഴങ്ങുകയായിരുന്നു.\nകേരള ഘടകത്തിന്റെ പ്രത്യേക താല്‍പര്യത്തിലാണ് ജനറല് സെക്രട്ടറി സ്ഥാനത്തു തുടരാന് കഴിഞ്ഞ വര്‍ഷം എസ്.സുധാകര് റെഡ്ഡി സമ്മതിച്ചത്. സുധാകറിനു പകരം രാജയെ ജനറല് സെക്രട്ടറിയാക്കുന്നതിനെ കേരള ഘടകം എതിര്‍ത്തില്ല. രാജയുടെ രാജ്യസഭാംഗത്വം 24ന് തീരും.


recipes News : കിടപ്പറയിലെ പ്രകടനം മെച്ചപ്പെടുത്താം - feel happy during sexual intercourse | Samayam Malayalam\nfeel happy during sexual intercourse\nകിടപ്പറയിലെ പ്രകടനം മെച്ചപ്പെടുത്താം\nTNN | Updated: 18 Nov 2015, 05:25:00 PM\nകിടപ്പറയിലെ പ്രകടനം എങ്ങനെ മെച്ചപ്പെടുത്താം എന്നത് ദമ്പതികള്‍ക്കിടയിലെ ചര്‍ച്ചകളും ആകാറുണ്ട്. സെക്സില് ഒരിക്കലും ചെയ്യാന് പാടില്ലാത്ത ചില കാര്യങ്ങളും ഉണ്ടന്നുള്ളതാണ് സത്യം. ആരോഗ്യകരമായ ജീവിതത്തിന് സെക്സില് ദമ്പതികള് ശ്രദ്ധ കൊടുക്കേണ്ടതുണ്ട്.\nവിവാഹ ജീവിതത്തില് സെക്സിന് ഒഴിച്ചുകൂടാനാവാത്ത സ്ഥാനമുണ്ട്. കിടപ്പറയിലെ പ്രകടനം എങ്ങനെ മെച്ചപ്പെടുത്താം എന്നത് ദമ്പതികള്‍ക്കിടയിലെ ചര്‍ച്ചകളും ആകാറുണ്ട്. സെക്സില് ഒരിക്കലും ചെയ്യാന് പാടില്ലാത്ത ചില കാര്യങ്ങളും ഉണ്ടന്നുള്ളതാണ് സത്യം. ആരോഗ്യകരമായ ജീവിതത്തിന് സെക്സില് ദമ്പതികള് ശ്രദ്ധ കൊടുക്കേണ്ടതുണ്ട്. ഇനി ഇത്തരം തെറ്റുകള് ആവര്‍ത്തിക്കണോ\n* ഒരിക്കലും മുൻകാല ലൈംഗിക ബന്ധങ്ങളെക്കുറിച്ച് നിലവിലുള്ള പങ്കാളിയോട് സംസാരിക്കരുത്. പഴയകാല ലൈംഗിക ബന്ധങ്ങളെക്കുറിച്ച് പറയുന്നത് പങ്കാളിക്ക് ബുദ്ധിമുട്ടുണ്ടാക്കും. പങ്കാളിയോടൊത്തുള്ള നിമിഷങ്ങളെ മനോഹരമാക്കാന് ശ്രമിക്കുക.\n* നിങ്ങളെ സ്വയം മോഡലുകളുമായി താരതമ്യപ്പെടുത്താതിരിക്കുക െന്നത് പ്രധാനമാണ്. നിങ്ങള്‍ക്ക് നിങ്ങളുടേതായ സൗന്ദര്യവും സെക്സിയായി കാണപ്പെടാനുള്ള കഴിവുമുണ്ട്.\n* സെക്സ് എന്നത് ഒരു ദിനചര്യയല്ല എന്നത് ഒര്‍ക്കുക. പതിവായി സെക്സിലേര്‍പ്പെടുന്നത് സന്തോഷകരമായിരിക്കും. എന്നാല് ഇത് പതിവായാല് സെക്സില് വിരസതയും മടുപ്പുമുണ്ടാക്കും.\n* സ്ത്രീകള് പ്രതികരണമില്ലാതെ പെരുമാറരുത്. ആക്ടീവായ പ്രണയ പങ്കാളികളെയാണ് എല്ലാവരും ആഗ്രഹിക്കുന്നത്. അത് അവര് സെക്സില് ഉള്‍ച്ചേരുന്നുണ്ടെന്നതിന്‍റെ ലക്ഷണമാണ്.\n* മദ്യം കഴിക്കുന്നത് ലൈംഗികമായ ആത്മവിശ്വാസവും, ലൈംഗിക താല്പര്യവുമൊക്കെ വര്‍ദ്ധിപ്പിക്കുമെങ്കിലും അത് അമിതമാകരുത്.\n* മാഗസിനുകളില് കാണുന്ന ടിപ്സുകള് കണ്ണുമടച്ച് വിശ്വസിക്കരുത്.\n* ശരീരത്തിന് വഴക്കമില്ലെങ്കില് കാമസൂത്ര പൊസിഷനുകള് ചെയ്യാന് തുനിയാതെ നിങ്ങള്‍ക്ക് സൗകര്യപ്രദമായ രീതികള് സ്വീകരിക്കുക.\nഗോതമ്പ് പായസം എത്ര പെട്ടന്നാണ് തയ്യാറാക്കുന്നത്!ആര്‍ട്ടിക്കിള് ഷോ\nsexual intercourse sex positions Sex Bed Room\nWeb Title : feel happy during sexual intercourse


കുട്ടികളെ തട്ടിക്കൊണ്ടു പോകുമെന്ന് ആരോപിച്ച് ട്രാൻസ്ജെൻഡറിനെ തല്ലിച്ചതച്ചു :: Janmabhumi Daily\nകുട്ടികളെ തട്ടിക്കൊണ്ടു പോകുമെന്ന് ആരോപിച്ച് ട്രാൻസ്ജെൻഡറിനെ തല്ലിച്ചതച്ചു\nMonday5February 2018 12:57 pm IST\nതിരുവനന്തപുരം: വലിയതുറയില് ട്രാന്‍സ്ജെന്‍ഡറിന് നാട്ടുകാരുടെ ക്രൂര മര്‍ദനം. കുട്ടികളെ തട്ടിക്കൊണ്ടുപോകാന് പെണ്‍വേഷം കെട്ടിവന്നുവെന്ന് ആരോപിച്ചാണ് മര്‍ദിച്ചത്.\nഞായറാഴ്ച്ച രാത്രി ഇവര് വലിയതുറ കടപ്പുറത്ത് അലഞ്ഞു തിരിയവേയാണ് നാട്ടുകാര് തടഞ്ഞുനിറുത്തുന്നത്. പെണ് വേഷം കെട്ടി കുട്ടികളെ പിടിക്കാന് ഇറങ്ങിയ സംഘത്തിലെ അംഗമെന്ന് പറഞ്ഞാണ് നാട്ടുകാര് ഇവരെ തടഞ്ഞത്. തുടര്‍ന്ന് മൊബൈല് പരിശോധിക്കുകയും ക്രൂരമായി മര്‍ദിക്കുകയും ചെയ്യുകയായിരുന്നു.ഇവരുടെ വസ്ത്രങ്ങള് നാട്ടുകാര് വലിച്ചു കീറി.\nസംഭവമറിഞ്ഞു വലിയതുറ പൊലീസ് എത്തുമ്പോഴേക്കും ഇവര്‍ക്ക് ക്രൂരമര്‍ദനമേറ്റിരുന്നു. പൊലീസ് ഇവരെ ജനറല് ആശുപത്രിയിലേക്ക് മാറ്റി. സംഭവത്തില് ആര്‍ക്കും പരാതിയില്ലാത്തതിനാല് ഇതുവരെ കേസെടുത്തിട്ടില്ല.\nശബരിമലയില് അയ്യപ്പന്മാരെ പോലീസ് തല്ലിച്ചതച്ചു\nലൗജിഹാദ്: മകളെ തട്ടിക്കൊണ്ടു പോയെന്ന് ഹര്‍ജി


Sanju Samson: തിരുവനന്തപുരം ആ‍ർത്ത് വിളിച്ചു... സഞ്ജൂ... സഞ്ജൂ..., രവി ശാസ്ത്രി ചേ‍ർത്ത് പിടിച്ചു; എന്നിട്ടും ടീമിൽ ഇടമില്ല, നിരാശരായി ആരാധകർ! - ind vs wi 2nd t20: sanju samson again excluded from team india playing xi | Samayam Malayalam\nind vs wi 2nd t20: sanju samson again excluded from team india playing xi\nതിരുവനന്തപുരം ആ‍ർത്ത് വിളിച്ചു... സഞ്ജൂ... സഞ്ജൂ..., രവി ശാസ്ത്രി ചേ‍ർത്ത് പിടിച്ചു; എന്നിട്ടും ടീമിൽ ഇടമില്ല, നിരാശരായി ആരാധകർ!\nSreejith T | Samayam Malayalam | Updated: 08 Dec 2019, 07:37:00 PM\nതിരുവനന്തപുരത്ത് നടക്കുന്ന ടി20യിലും മലയാളി ക്രിക്കറ്റർ സഞ്ജു സാംസണിനെ പ്ലേയിങ് ഇലവനിൽ ഉൾപ്പെടുത്തിയില്ല...\nസഞ്ജുവിനെ വീണ്ടും ടീമിൽ ഉൾപ്പെടുത്തിയില്ല...\nതിരുവനന്തപുരം ഗ്രീൻ ഫീൽഡ് സ്റ്റേഡിയത്തിൽ ഇത്രയേറെ ആർപ്പുവിളികൾ ആർക്ക് വേണ്ടിയും ഉയർന്ന് കാണില്ല. സ്വന്തം നാട്ടിൽ സഞ്ജു സാംസണിൻെറ കളി കാണാനാവുമെന്ന് അവർക്ക് അത്രയേറെ പ്രതീക്ഷകൾ ഉണ്ടായിരുന്നു. സഞ്ജുവിനെ ടീമിൽ ഉൾപ്പെടുത്താനുള്ള സാധ്യതകൾ കുറവാണെന്ന് വ്യക്തമായിരുന്നുവെങ്കിലും ആരാധകർ സഞ്ജുവിന് വേണ്ടി ആർപ്പ് വിളിച്ച് കൊണ്ടിരുന്നു.\nമത്സരത്തിന് തൊട്ട് മുമ്പ് ഫീൽഡിൽ ഇറങ്ങിയപ്പോൾ സഞ്ജു വിളികളല്ലാതെ ഗ്യാലറിയിൽ നിന്ന് മറ്റൊന്നും തന്നെ കേൾക്കാനില്ലായിരുന്നു. ആരാധകരെ ആവേശം കൊള്ളിച്ച് പരിശീലകൻ രവി ശാസ്ത്രിയും സഞ്ജുവിനെ ചേർത്ത് പിടിച്ചു. എന്നാൽ പ്ലേയിങ് ഇലവനിൽ വീണ്ടും സഞ്ജു പുറത്തായി.\nഹൈദരാബാദിൽ കളിച്ച ടീമിൽ നിന്ന് യാതൊരു മാറ്റവുമില്ലാതെയാണ് ഇന്ത്യ തിരുവനന്തപുരത്തും ഇറങ്ങിയത്. ബോളിങ് നിരയിൽ മാറ്റങ്ങൾക്ക് സാധ്യതയുണ്ടെന്ന് വിലയിരുത്തലുകൾ ഉണ്ടായിരുന്നുവെങ്കിലും അതുമുണ്ടായില്ല. ഒന്നാം ടി20യിൽ ഇന്ത്യ ആറ് വിക്കറ്റിന് വിജയിച്ചിരുന്നു.\nAlso Read:മത്സരം ജയിച്ചതൊക്കെ ശരി, ഒരു കാര്യത്തിൽ ടീം വൻ പരാജയം; എന്നാണ് പഠിക്കുക ? രൂക്ഷ വിമർശനവുമായി യുവരാജ് സിങ്!!\nവിജയിച്ച ടീമിനെ നിലനിർത്തുകയെന്നത് വിരാട് കോലിയുടെ ക്യാപ്റ്റൻസിയിൽ ഇന്ത്യ പിന്തുടരുന്ന രീതിയാണ്. അതിന് തിരുവനന്തപുരത്തും മാറ്റമുണ്ടായില്ല. വിക്കറ്റ് കീപ്പറായി റിഷഭ് പന്തിനെ തന്നെയാണ് ഇന്ത്യ നിലനിർത്തിയത്.\nതിരുവനന്തപുരത്ത് കരീബിയൻ വെടിക്കെട്ട്; ഇന്ത്യയെ എട്ട് വിക്കറ്റിന് തകർത്ത് വിൻഡീസ് ആര്‍ട്ടിക്കിള് ഷോ\nസഞ്ജു സാംസൺ ഇന്ത്യ vs വെസ്റ്റ് ഇൻഡീസ് thiruvananthapuram t20 Sanju Samson india vs west indies 2nd t20 ind vs wi 2nd t20\nWeb Title : ind vs wi 2nd t20: sanju samson again excluded from team india playing xi


ബ്ലാസ്റ്റേഴ്‌സ് കളിച്ച് ജയിച്ചത് ആരോട് ? തങ്ങള്‍ക്കെതിരെ കളിച്ചിട്ടില്ലെന്ന് ബാങ്കോക്ക് എഫ്‌സി; ആ നാല് ഗോള് നേടിയത് ആര്‍ക്കെതിരെ | Keralabhooshanam.com | Breaking News, Latest News, Kerala, India and World news\nബ്ലാസ്റ്റേഴ്‌സ് കളിച്ച് ജയിച്ചത് ആരോട് ? തങ്ങള്‍ക്കെതിരെ കളിച്ചിട്ടില്ലെന്ന് ബാങ്കോക്ക് എഫ്‌സി; ആ നാല് ഗോള് നേടിയത് ആര്‍ക്കെതിരെ\nBy web desk on 09/09/2018 Comments Off on ബ്ലാസ്റ്റേഴ്‌സ് കളിച്ച് ജയിച്ചത് ആരോട് ? തങ്ങള്‍ക്കെതിരെ കളിച്ചിട്ടില്ലെന്ന് ബാങ്കോക്ക് എഫ്‌സി; ആ നാല് ഗോള് നേടിയത് ആര്‍ക്കെതിരെ\nആരാധകര് കാത്തിരിക്കുന്ന ഇന്ത്യന് സൂപ്പര് ലീഗിന് ദിവസങ്ങള് മാത്രമാണ് ബാക്കി. മഞ്ഞപ്പടയുടെ കരുത്ത് കാണാന് കേരളം മുഴുവനും കാത്തിരിക്കുകയാണ്. കഴിഞ്ഞ വര്‍ഷം പ്രധാന ടീമുകളോട് മുട്ടുമടക്കിയ മഞ്ഞപ്പട ഇത്തവണ ഏതുരീതിയലും പകരം വീട്ടുമെന്ന പ്രതീക്ഷയിലാണ് ആരാധകര്. കലിപ്പടക്കാന് ബ്ലാസ്റ്റേഴ്‌സ് പുതിയ തന്ത്രങ്ങളാണ് ഒരുക്കുന്നത്.\nഐഎസ്എല്ലിന് മുന്നോടിയായി കൊച്ചിയിലെ പ്രീ സീസണ് മത്സരങ്ങള്‍ക്ക് ശേഷം മറ്റൊരു പ്രീ സീസണ് മത്സരങ്ങള്‍ക്കായി തായ്‌ലന്‍ഡ് സന്ദര്‍ശിക്കുകയാണ് കേരള ബ്ലാസ്റ്റേഴ്‌സ്. വെള്ളിയാഴ്ച നടന്ന മത്സരത്തില് ബാങ്കോക്ക് എഫ്‌സിയെ ഒന്നിനെതിരെ നാല് ഗോളുകള്‍ക്കെതിരെ പരാജയപ്പെടുത്തിയതായി വാര്‍ത്ത കേരളത്തില് നിന്നുമുള്ള ടീം തന്നെ ട്വീറ്റ് ചെയ്തിരുന്നു.\nഎന്നാല്, ബ്ലാസ്റ്റേഴ്‌സിന്റെ അവകാശവാദത്തെ താഴാഞ്ഞുകൊണ്ട് വന്നിരിക്കുകയാണ് തായ് ക്ലബ്. കേരളാ ബ്ലാസ്റ്റേഴ്‌സിനോട് കളിച്ചില്ല എന്നാണ് ടീം തായ് വ്യക്തമാക്കുന്നത്. അങ്ങനെയെങ്കില് കേരളാ ബ്ലാസ്റ്റേഴ്‌സ് കളിച്ചത് ആരോട് എന്നാണ് ആരാധകരുടെ ചോദ്യം. ബാങ്കോക്ക് മൂന്നാം ഡിവിഷന് ക്ലബ്ബിനെ മെന്‍ഷന് ചെയ്ത് ബ്ലാസ്റ്റേഴ്‌സ് നടത്തിയ ട്വീറ്റ് ആണ് മത്സരത്തെ കുറിച്ചുള്ള സംശയത്തിലേക്ക് വഴിവെക്കുന്നത്. തങ്ങള് ബ്ലാസ്റ്റേഴ്‌സിനോട് കളിച്ചിട്ടില്ല എന്ന് അറിയിച്ചുകൊണ്ട് ബാങ്കോക്ക് എഫ്‌സി റിപ്ലൈ നല്‍കുകയായിരുന്നു.\n‘ നിങ്ങളുടെ പോസ്റ്റില് നിന്നും ദയവായി ഞങ്ങളുടെ ലോഗോ ഒഴിവാക്കൂ. നിങ്ങള് ബാങ്കോക്ക് എഫ്‌സിയോടല്ല, മറ്റേതോ ടീമിനോടാണ് പ്രീ സീസണ് കളിച്ചത് ‘ എന്നായിരുന്നു ബാങ്കോക്ക് എഫ്‌സിയുടെ മറുപടി ട്വീറ്റ്. ബാങ്കോക്ക് എഫ്‌സിയോടൊപ്പമുള്ള മത്സരം എന്ന പേരില് ബ്ലാസ്റ്റേഴ്‌സ് ഇട്ട ഫെയ്‌സ്ബുക്ക് പോസ്റ്റിലും ബാങ്കോക്ക് എഫ്‌സി കമന്റ് ചെയ്തു.\nട്വീറ്റ് ഫുട്‌ബോള് ആരാധകരുടെ ഇടയില് പ്രചരിച്ച് തുടങ്ങിയതോടെ കേരളാ ബ്ലാസ്റ്റേഴ്‌സ് വിജയിച്ചതായി അവകാശപ്പെടുന്ന മത്സരം വ്യാജ വാര്‍ത്തയാണ് എന്നായിരുന്നു ബാങ്കോക്ക് എഫ്‌സിയുടെ ആദ്യ പ്രതികരണം. ബാങ്കോക്ക് എഫ്‌സിയുടെ ഒരു ടീമിനോടും ഇന്ത്യയില് നിന്നുമുള്ള ക്ലബ് പ്രീ സീസണ് മത്സരത്തില് ഏറ്റുമുട്ടിയിട്ടില്ല എന്നും ബ്ലാസ്റ്റേഴ്‌സ് പുറത്തുവിട്ട മത്സരം മറ്റേതോ ടീമിനോട് ആയിരുന്നു എന്നും ബാങ്കോക്ക് എഫ്‌സി വിശദീകരിച്ചു.\n1999ല് രൂപീകരിച്ച ക്ലബ്ബാണ് ബാങ്കോക്ക് എഫ്‌സി. രണ്ട് പതിറ്റാണ്ടുകള് കളിച്ചിട്ടും ഒരിക്കല് പോലും തായ്‌ലന്‍ഡിലെ ഒന്നാം ലീഗായ തായ് ലീഗ് വണ്ണിലേക്ക് യോഗ്യത നേടാന് അവര്‍ക്കായിട്ടില്ല. 2010ല് രണ്ടാം ഡിവിഷന്നില് ഒന്നാമതെത്തിയത് അവരുടെ മികച്ച നേട്ടം. കഴിഞ്ഞ കുറെ വര്‍ഷങ്ങളായി മൂന്നാം ഡിവിഷനിലെ സ്ഥിരസാന്നിധ്യമാണ് ബാങ്കോക്ക് എഫ്‌സി.\nമലയാളി താരമായ സഹല്, സെര്‍ബിയന് താരം സ്ലാവിസ സ്റ്റോജനോവിച്ച്, ഷേയ്‌ബോര്‍സാങ് ഖാര്‍പ്പ എന്നിവര് ഗോളുകള് നേടി എന്നായിരുന്നു കേരളാ ബ്ലാസ്റ്റേഴ്‌സ് ഇന്നലെ ട്വീറ്റ് ചെയ്തത്. മത്സരം നടന്നിട്ടില്ല എന്ന് അറിയിച്ചുകൊണ്ട് ബാങ്കോക്ക് എഫ്‌സി മുന്നോട്ട് വന്നതോടെ കേരളാ ബ്ലാസ്റ്റേഴ്‌സ് തങ്ങളുടെ ട്വീറ്റ് ഒഴിവാക്കിയിട്ടുണ്ട്. ഫെയ്‌സ്ബുക്കിലെ പോസ്റ്റ് ഇപ്പോഴും തുടരുന്നു.\nബ്ലാസ്റ്റേഴ്‌സ് കളിച്ച് ജയിച്ചത് ആരോട് ? തങ്ങള്‍ക്കെതിരെ കളിച്ചിട്ടില്ലെന്ന് ബാങ്കോക്ക് എഫ്‌സി; ആ നാല് ഗോള് നേടിയത് ആര്‍ക്കെതിരെ added by on 09/09/2018


CPI take action against Chathanoor MLA GS Jayalal | പാർട്ടി അറിയാതെ ആശുപത്രി കച്ചവടം; ചാത്തന്നൂർ എംഎൽഎ ജി എസ് ജയലാലിനെതിരെ സിപിഐ നടപടി - Malayalam Oneindia\nMovies മമ്മൂട്ടി ഉപ്പും മുളകിലേക്ക് വന്നത് മറക്കില്ലെന്ന് ശിവാനി, ദുല്‍ഖറിന്‍റെ കമന്‍റും സന്തോഷിപ്പിച്ചു\nPublished: July 22 2019, 17:54 [IST]\nതിരുവനന്തപുരം: ജി എസ് ജയലാൽ എംഎൽഎക്കെതിരെ സിപിഐ നടപടി. പാർട്ടി അറിയാതെ ആശുപത്രി വാങ്ങാൻ കരാർ ഒപ്പിട്ടതിനാണ് നടപടി. കൊല്ലം നഗരത്തിൽ 75 സെന്റ് സ്ഥലത്ത് സ്ഥിതി ചെയ്യുന്ന ആശുപത്രി 5.25 കോടി രൂപയ്ക്ക് വാങ്ങാൻ ജയലാൽ പ്രസിഡന്റായ സൊസൈറ്റി കരാർ എഴുതിയിരുന്നു. പാർട്ടിയുടെ തിരഞ്ഞെടുക്കപ്പെട്ട സ്ഥാനങ്ങളിൽ നിന്നും ജയലാലിനെ ഒഴിവാക്കാനാണ് തീരുമാനം.\nസിപിഐ സംസ്ഥാന നിർവാഹക സമിതിയാണ് ജയലാലിനെതിരെ നടപടിയെടുക്കാൻ തീരുമാനിച്ചത്. സംസ്ഥാന കൗൺസിലിൽ ചർച്ച ചെയ്ത ശേഷമാകും അന്തിമ നടപടി. ചാത്തന്നൂർ എംഎൽഎയാണ് ജിഎസ് ജയലാൽ. കൊല്ലം ജില്ലാ കൗൺസിൽ, സംസ്ഥാന കൗൺസിൽ അംഗവുമാണ്. കോടിക്കണക്കിന് രൂപയുടെ ഇടപാട് നടത്തിയിട്ടും പാർട്ടിയെ അറിയിച്ചില്ല. സാമ്പത്തിക ഇടപാടുകൾ ദുരൂഹമാണെന്ന വിലയിരുത്തലുകളും ഉണ്ടായി.\nനേരത്തെ ജില്ലാ കമ്മിറ്റിയും ജില്ലാ സെക്രട്ടേറിയേറ്റും എംഎൽഎയോട് വിശദീകരണം ചോദിച്ചിരുന്നു. തനിക്ക് തെറ്റുപറ്റിയിട്ടുണ്ടെന്ന് ജയലാൽ വിശദീകരണം നൽകിയിരുന്നു. സിപിഐ സംസ്ഥാന സെക്രട്ടറി കാനം രാജേന്ദ്രനെ കണ്ടും വിശദീകരണം നൽകിയിരുന്നു. എന്നാൽ പാർട്ടിയുടെ ഒരു സമിതിയിൽ പോലും ചർച്ച ചെയ്യാതെ ആശുപത്രി വാങ്ങാൻ നീക്കം നടത്തിയത് അംഗീകരിക്കാനാവില്ലെന്നാണ് സംസ്ഥാന നിർവാഹക സമിതിയുടെ നിലപാട്.\nആശുപത്രി വാങ്ങാനായി ഒരു കോടി രൂപ മുൻകൂറായി നൽകിയിരുന്നു. മിച്ചമുള്ള തുക കണ്ടെത്താനായി കണ്ടെത്താനായി ഓഹരി സമാഹരിക്കാൻ അനുവാദം തേടി സംസ്ഥാന നേതൃത്വത്തിന് ജയലാൽ കത്ത് നല്‍കിയപ്പോഴാണ് ആശുപത്രി വാങ്ങുന്ന കാര്യം പാർട്ടി അറിയുന്നത് . സംഭവം വിവാദമായതോടെ എംഎൽഎയോട് വിശദീകരണം തേടുകയും റിപ്പോർട്ട് സമർപ്പിക്കാൻ ജില്ലാ കമ്മിറ്റിയെ ചുമതലപ്പെടുത്തുകയും ചെയ്യുകയായിരുന്നു.\ncpi kollam സിപിഐ\nCPI take action against Chathanoor MLA GS Jayalal\nStory first published: Monday, July 22, 2019, 17:54 [IST]


കൊറോണ; സഹായ ഹസ്തവുമായി മെസിയും പെപ് ഗാര്‍ഡിയോളയും\nകൊറോണ; സഹായ ഹസ്തവുമായി ...\nകൊറോണ വൈറസ് ലോകമെമ്പാടും വ്യാപിക്കുമ്പോള് സഹായ ഹസ്തവുമായി അര്‍ജന്റീനിയന് സൂപ്പര് താരം ലയണല് മെസ്സിയും മാഞ്ചസ്റ്റര് സിറ്റി മാനേജര് പെപ് ഗാര്‍ഡിയോളയും. ഒരു ദശലക്ഷം യൂറോയാണ് കൊറോണ വൈറസിനെതിരായ പോരാട്ടത്തില് മെസ്സി നല്‍കുന്നത്. മെസ്സിയുടെ സംഭാവന രണ്ടായി പകുത്താണ് നല്‍കുക. ലയണല് മെസ്സിയുടെ അങ്കത്തട്ടായ സ്‌പെയിനിലെ ബാഴ്‌സലോണയിലെ ഹോസ്പിറ്റലിലും ജന്മനാടായ അര്‍ജന്റീനയിലെ റൊസാരിയോയിലുമായിരിക്കും മെസ്സി ഈ പണം ചിലവഴിക്കുക.\nകൊറോണ വൈറസിനെതിരെ പോരാടുന്നതിന് ലിയോ മെസ്സി ക്ലിനിക്കിലേക്ക് സംഭാവന നല്‍കി, ''ലിയോ, നിങ്ങളുടെ പ്രതിബദ്ധതയ്ക്കും പിന്തുണയ്ക്കും വളരെ നന്ദി.'' ''ഹോസ്പിറ്റല് ക്ലിനിക്ക് ട്വിറ്ററില് കുറിച്ചു. ഏഞ്ചല് സോളര് ഡാനിയല് ഫൗണ്ടേഷനും ബാഴ്സലോണയിലെ മെഡിക്കല് കോളേജും ആരംഭിച്ച കാമ്പെയ്നില് മുന് ബാഴ്സ കളിക്കാരനും മാനേജറുമായ ഗ്വാര്‍ഡിയോളയും സംഭാവന നല്‍കി. 'കോവിഡ് -19നെ നേരിടാന് ആരോഗ്യ ഉപകരണങ്ങള് വാങ്ങുന്നതിനും വിതരണം ചെയ്യുന്നതിനുമായി പെപ് ഗ്വാര്‍ഡിയോള ഏഞ്ചല് സോളര് ഡാനിയല് ഫൗണ്ടേഷന് ഒരു ദശലക്ഷം യൂറോ സംഭാവന നല്‍കി,'' കോളേജ് പ്രസ്താവനയില് പഞ്ഞു.\nഇറ്റലിക്ക് പുറത്ത് യൂറോപ്പില് ഏറ്റവും കൂടുതല് രോഗം ബാധിച്ച രാജ്യമാണ് സ്‌പെയിന്, 2,696 മരണങ്ങളും 40,000 പോസിറ്റീവ് കേസുകളും. ഗാര്‍ഡിയോള വരുന്നതും 13 ാം വയസില് ബാഴ്‌സയില് ചേര്‍ന്നപ്പോള് മെസ്സി താമസിച്ചിരുന്ന പ്രദേശവുമായ കാറ്റലോണിയ രാജ്യത്തെ ഏറ്റവും കൂടുതല് ബാധിച്ച പ്രദേശങ്ങളിലൊന്നാണ്. സ്‌പെയിനില് ഫുട്‌ബോള് താരങ്ങള്‍ക്കടക്കം ഒട്ടനവധിപേര്‍ക്ക് കൊറോണ സ്ഥിരീകരിച്ചിട്ടുണ്ട്. യുവന്റസിന്റെ പോര്‍ച്ചുഗീസ് സൂപ്പര് താരം ക്രിസ്റ്റ്യാനോ റൊണാള്‍ഡോയും കൊറോണ വിപത്തിനെ തുടര്‍ന്ന് ഒരു മില്ല്യണ് യൂറോ സംഭാവന നല്‍കിയിരുന്നു.


many arrested on violence in C zone festival in university of calicut | സി സോണ് കലോല്‍സവം: കാലിക്കറ്റ് യൂണിവേഴ്‌സിറ്റിയില് വന് സംഘര്‍ഷം, നിരവധി പേര്‍ക്ക് പരിക്ക്!! - Malayalam Oneindia\nUpdated: Sat, Mar 2, 2019, 10:05 [IST]\nമലപ്പുറം: കാലിക്കറ്റ് സര്‍വകലാശാല സി സോണ് കലോല്‍സവത്തില് ഏതാനും വിദ്യാര്‍ഥികളെ പങ്കെടുപ്പിക്കാത്തതിനെതിരെ കോടതി ഉത്തരവുമായി എത്തിയ എംഎസ്എഫ് വിദ്യാര്‍ഥി യൂണിയന് നേതാക്കളെ വ്യാഴായ്ച്ച സെനറ്റ് ഹാള് പരിസരത്ത് എസ് എഫ് ഐ ക്കാര് അക്രമിച്ചതില് പ്രതിഷേധിച്ച് ഇന്നലെ കാലിക്കറ്റ് സര്‍വകലാശാലയിലേക്ക് യൂത്ത് ലീഗ്, എംഎസ്എഫ് പ്രവര്‍ത്തകര് നടത്തിയ മാര്‍ച്ച് സംഘര്‍ഷത്തില് കലാശിച്ചു. രാവിലെ പത്തര മണിയോടെ ആരംഭിച്ച മാര്‍ച്ച് സര്‍വകലാശാല കവാടത്തില് പോലീസ് തടഞ്ഞു. അക്രമാസക്തരായ പ്രവര്‍ത്തകര് സര്‍വകലാശാല സെനറ്റ് ഹാളിന്റെ ഇരുമ്പ് വേലി ചാടിക്കടന്ന് അകത്തേക്ക് പ്രവേശിക്കുകയും കലോത്സവത്തിന്റെ കമാനങ്ങളും തോരണങ്ങളും ബോര്‍ഡുകളും തകര്‍ത്തു.\nകലോല്‍സവം നടക്കുന്ന വേദിയിലേക്ക് കുതിച്ച പ്രവര്‍ത്തകര്‍ക്ക് നേരെ പോലീസ് ലാത്തിവീശി പുറത്തേക്ക് ഓടിക്കുകയായിരുന്നു. ലാത്തിച്ചാര്‍ജിനിടെ കല്ലേറിലും മറ്റുമായി അഞ്ച് പോലീസുകാര്‍ക്കും രണ്ട് മാധ്യമ പ്രവര്‍ത്തര്‍ക്കും എതാനും വിദ്യാര്‍ഥികള്‍ക്കും പരിക്കേറ്റു. സംഘര്‍ഷം കാരണം ദേശീയ പാതയില് ഏറെ നേരം ഗതാഗതം തടസപ്പെട്ടു.\n20 പേര് അറസ്റ്റില്\nപോലീസിനെയും മറ്റും മറ്റും അക്രമിച്ചതിന് 20 എം എസ് എഫ്, യൂത്ത് ലീഗ് പ്രവര്‍ത്തകരെ തേഞ്ഞിപ്പലം പോലീസ് അറസ്റ്റ് ചെയ്തുു. വിദ്യാര്‍ഥികളെ കലോല്‍സവത്തില് പങ്കെടുപ്പിക്കാത്തതുമായി ബന്ധപ്പെട്ട പ്രശ്‌നം ചര്‍ച്ച ചെയ്യുന്നതിനിടെ സമരവുമായെത്തി അക്രമം അഴിച്ച് വിടുകയായിരുന്നുവെന്ന് തേഞ്ഞിപ്പലം എസ് ഐ ബിനു തോമസ് പറഞ്ഞു. പോലീസുകാരായ സജീവ്, സുജേഷ്, അജയന്, സുമോദ്, അഭിജിത്ത് എന്നിവര്‍ക്കും ഏഷ്യാനെറ്റ് ക്യാമറാമാന് വി. ആര് രാഗേഷ്, ദേശാഭിമാനി റിപ്പോര്‍ട്ടര് സിറില് രാധാകൃഷ്ണന് എന്നിവര്‍ക്കും ഏതാനും സമരക്കാര്‍ക്കുമാണ് പരിക്കേറ്റത്. മലപ്പുറം ഡിവൈഎസ്പി ജലീല് തോട്ടത്തിലിന്റെ നേതൃത്വത്തില് കൊണ്ടോട്ടി സിഐ ഗംഗാധരന്, മലപ്പുറം സി ഐ പ്രോംജിത്ത് എന്നിവരുടെ നേതൃത്വത്തില് നൂറോളം പോലീസുകാര് ക്രമസമാധാന പാലനത്തിനെത്തിയിരുന്നു.\nകാലിക്കറ്റ് സര്‍വകലാശാല സി സോണ് കലോല്‍സവത്തില് ഏതാനും വിദ്യാര്‍ഥികളെ പങ്കെടുപ്പിക്കാത്തതിനെതിരെ കോടതിയില് നിന്നും അനുകൂല വിധി സമ്പാദിച്ചെത്തിയ എം എസ് എഫ് നേതാക്കളെയും പോലീസിനേയും വ്യാഴാഴ്ച്ച സെനറ്റ് ഹാളിനു മുമ്പില് അക്രമിച്ചതിന് രണ്ട് എസ് എഫ് ഐ പ്രവര്‍ത്തകരെ തേഞ്ഞിപ്പലം പോലീസ് അറസ്റ്റ് ചെയ്തു.എസ് എഫ് ഐ പ്രവര്‍ത്തകരായ പെരിന്തല്‍മണ്ണയിലെ വലിയപറമ്പില് വി.രാഹുല് 22, കരുവാരകുണ്ടിലെ മാഞ്ചീരി വീട്ടില് എം.സജാദ് 23 എന്നിവരാണ് അറസ്റ്റിലായത്.ഇവരെ കോടതിയില് ഹാജരാക്കി റിമാന്റ് ചെയ്തു.\nസി സോണ് കലോത്സവത്തിനിടെ ഉണ്ടായ എസ്.എഫ്.ഐ.-എം.എസ്.എഫ്. സംഘര്‍ഷത്തിലും എം.എസ്.എഫ്. മാര്‍ച്ചിലും മാധ്യമ പ്രവര്‍ത്തകരെ അക്രമിച്ചതില് കാലിക്കറ്റ് യൂണിവേഴ്‌സിറ്റി പ്രസ് റിപ്പോര്‍ട്ടേഴ്‌സ് ക്ലബ്ബ് പ്രതിഷേധിച്ചു. സി.ടി.വി. ക്യാമറമാന് സയിദ് മുഹമ്മദ് തങ്ങള്, ഏഷ്യാനെറ്റ് ക്യാമറമാന് വി.ആര്. രാഗേഷ്, ദേശാഭിമാനി റിപ്പോര്‍ട്ടര് സിറിള് എന്നിവര്‍ക്കാണ് പരിക്കേറ്റത്. അക്രമികള്‍ക്കെതിരെ കര്‍ശന നടപടി വേണമെന്ന് യോഗം ആവശ്യപ്പെട്ടു. സെക്രട്ടറി പി. പ്രശാന്ത് കുമാര് അധ്യക്ഷനായി. സി.കെ. ഷിജിത്ത്, എം. രാജേന്ദ്രന്, പി. ദേവദാസ്, വേലായുധന് പി മൂന്നിയൂര് എന്നിവര് പ്രസംഗിച്ചു.\nകലോല്‍സവത്തിന്റെ മാറ്റ് കുറച്ചു\nകാലിക്കറ്റ് സര്‍വകലാശാല സി.സോണ് സ്‌റ്റേജ്മത്സരം രണ്ടാം ദിവസം കൂടുതല് പൊലിമയാര്‍ന്ന് തുടരുന്നു. ഇതിനിടെ രണ്ട് ദിവസങ്ങളിലായി പൊട്ടി പുറപ്പെട്ട സംഘര്‍ഷം മേളയുടെ മാറ്റ് കുറച്ചു. ക്യാമ്പസ് സംഘര്‍ഷഭരിതമാണെന്ന വാര്‍ത്തയെ തുടര്‍ന്ന് കലാ ആസ്വാദകര് തന്നെ കുറവായിരുന്നു. വ്യത്യസ്തയിനം പരിപാടികള്‍ക്കായി 484 പേരാണ് ഇതുവരെ രജിസ്റ്റര് ചെയ്തത്. അഞ്ച് വേദികളിലായി 17 ഇന പരിപാടികളാണ് ഇതുവരെ നടന്നത്. കാലിക്കറ്റ് യൂണിവേഴ്‌സിറ്റി ക്യാമ്പസ് 63 പോയിന്റ് നേടി ഒന്നാം സ്ഥാനത്തും. 45 പോയിന്റോടെ തിരൂരങ്ങാടി പി എസ് എം ഒ കോളേജ് രണ്ടാം സ്ഥാനത്തും തുടരുകയാണ്. 39 പോയിന്റുമായി എന്‍എസ്എസ് കോളജ് മഞ്ചേരി മൂന്നാ സ്ഥാനത്തും 26 പോയിന്റുമായി എം ഇ എസ് കോളജ് മമ്പാടുമാണ്. ഓഫ് സേ്റ്റജ് മത്സര ഫലങ്ങള് പുറത്തു വന്നപ്പോള് ചിത്ര പ്രതിഭയായത് പി.എസ്.എം.ഒ കോളേജില് നിന്നുള്ള സന അബുല്ലൈസാണ്. സി.സോണിലെ ചിത്ര പ്രതിഭ വാട്ടര് കളര്, പോസ്റ്റര് രചന എന്നീ മത്സരങ്ങളില് ഒന്നാം സ്ഥാനവും ഓയില് പെയിന്റിങ്ങില് രണ്ടാം സ്ഥാനവും നേടിയാണ് സന അബുല്ലൈസ് 13 പോയിന്റോടെ ചിത്ര പ്രതിഭ പട്ടം ചാര്‍ത്തിയത്.\nഅതെ സമയം സി. സോണ് പ്രവേശന കവാടം ഒന്നേകാല് ലക്ഷം രൂപയിലധികം ചിലവഴിച്ച് വര്‍ണ്ണാഭമായ ചിത്രാലംകൃത പ്രവേശന കവാടം സംഘര്‍ഷത്തില് പൂര്‍ണ്ണമായും നശിപ്പിച്ചു. ഇന്നലെ പുലര്‍ച്ചെ കവാടത്തിന്റെ ഒരു ഭാഗം തീവെച്ച് നശിപ്പിച്ചിരുന്നു. ഇന്നലെ രാവിലെ ക്യാമ്പസിലേക്ക് എം എസ് എഫ് നടത്തിയ മാര്‍ച്ചിലാണ് കവാടം പൂര്‍ണ്ണമായും നശിപ്പിക്കപ്പെട്ടതെന്നും ന്റെ ഇതിനെതിരെ യൂണിവേഴ്‌സിറ്റി യൂണിയന് കാലിക്കറ്റ് യൂണിവേഴ്‌സിറ്റി രജിസ്ട്രാര്‍ക്ക് പരാതി നല്‍കിയതായി ഭാരവാഹികള് അറിയിച്ചു. പ്രവേശന കവാടവും മറ്റും നശിപ്പിച്ച വകയില് ഒന്നേ കാല് ലക്ഷം രൂപയുടെ നഷ്ടമുണ്ടായതായും യൂണിയന് ഭാരവാഹികള് പറഞ്ഞു.\nviolence arrest malappuram msf അക്രമം അറസ്റ്റ് എംഎസ്എഫ് യൂത്ത് കോണ്‍ഗ്രസ് മലപ്പുറം\nmany arrested on violence in C zone festival in university of calicut


punjab-to-take-tough-action-curfew-imposed-the-fine-for-violators-has-been-doubled | കോവിഡ് വ്യാപനം രൂക്ഷമാകുന്നു; പഞ്ചാബിൽ രാത്രികാല കർഫ്യൂ ഏർപ്പെടുത്തി - MarunadanMalayalee.com\nNovember 25, 202003:28 PM IST Permalink\nചണ്ഡീഗഡ്: കോവിഡ് വ്യാപനം രൂക്ഷമാകുന്ന പശ്ചാത്തലത്തിൽ പഞ്ചാബിൽ വീണ്ടും നിയന്ത്രണങ്ങൾ കർശനമാക്കുന്നു. സംസ്ഥാനത്ത് രാത്രികാല കർഫ്യൂ ഏർപ്പെടുത്തിയതായി മുഖ്യമന്ത്രി ക്യാപ്റ്റൻ അമരീന്ദർ സിങ് അറിയിച്ചു. രാത്രി 10 മണി മുതൽ പുലർച്ചെ അഞ്ചു മണി വരെയാണ് കർഫ്യൂ. എല്ലാ നഗരങ്ങളിലും നിയന്ത്രണം ബാധകമായിരിക്കുമെന്ന് മുഖ്യമന്ത്രി പറഞ്ഞു.\nകോവിഡ് നിയന്ത്രണങ്ങൾ ലംഘിക്കുന്നവർക്കുള്ള പിഴശിക്ഷയും സർക്കാർ ഇരട്ടിയാക്കിയിട്ടുണ്ട്. കോവിഡ് മാർഗനിർദ്ദേശങ്ങൾക്ക് വിരുദ്ധമായി പ്രവർത്തിക്കുന്നവർക്ക് പിഴശിക്ഷ ആയിരം രൂപയായാണ് ഉയർത്തിയത്. പുതിയ നിയന്ത്രണം ഡിസംബർ ഒന്നുമുതൽ പ്രാബല്യത്തിൽ വരുമെന്നും മുഖ്യമന്ത്രി അമരീന്ദർ സിങ് അറിയിച്ചു. കോവിഡ് വ്യാപനം കണക്കിലെടുത്ത് ഗുജറാത്ത്, മധ്യപ്രദേശ് സംസ്ഥാനങ്ങളും പ്രധാന നഗരങ്ങളിൽ കർഫ്യൂ പ്രഖ്യാപിച്ചിരുന്നു. ഗുജറാത്തിലെ നാല് പ്രധാന നഗരങ്ങളിലും മധ്യപ്രദേശിലെ5ജില്ലകളിലുമാണ് രാത്രി കർഫ്യൂ പ്രഖ്യാപിച്ചത്.\nബംഗളുരുവിൽ പുതുവത്സര ആഘോഷം മുടങ്ങില്ല; രാത്രി കർഫ്യൂ പിൻവലിച്ച് കർണാടക സർക്കാർ\nസൗദിയിലെ മൂന്ന് നഗരങ്ങളിൽ നാളെ മുതൽ രാത്രികാല കർഫ്യൂ\nഗുജറാത്തിൽ ലോക്ക്ഡൗണില്ല, കർഫ്യൂ അഹമ്മദാബാദിൽ മാത്രം\nപ്രസവത്തിന് പോയ ഭാര്യ തിരികെ വന്നില്ല; ഭാര്യവീടിന് തീയിട്ട് യുവാവ്; പ്രതിയെ അറസ്റ്റ് ചെയ്ത് പൊലീസും\nജയലളിതയായി വെള്ളിത്തിരയിൽ നിറയുക കങ്കണ റണൗത്ത്; എംജിആറായി അരവിന്ദ് സ്വാമി; 'തലൈവി'യുടെ പുതിയ ലുക്ക് പുറത്ത് വിട്ട് കങ്കണ\nബാലക്കോട്ട് സ്‌ട്രൈക്കുകളെക്കുറിച്ചും ആർട്ടിക്കിൾ 370 റദ്ദ് ചെയ്യുന്നതിനെക്കുറിച്ചും അർണബിന് സർക്കാർ വിവരം നൽകി; വിമർശനവുമായി തൃണമൂൽകോൺഗ്രസ് നേതാവ് മഹുവ മൊയ്ത്ര; പ്രതികരണം അർണബ് ഗോ സ്വാമിയുടെയും പാർഥോ ദാസ് ഗുപ്തയുടെയും ചാറ്റ് പുറത്തായതിന് പിന്നാലെ\nഇപ്പോൾ നടക്കുന്നത് കർഷകരെ തളർത്താനുള്ള ശ്രമം; പുതിയ നീക്കം ഒൻപതാം വട്ടവും ചർച്ച പരാജയപ്പെട്ടപ്പോൾ; കേന്ദ്രത്തിനെതിരെ രൂക്ഷ വിമർശനവുമായു ശിരോമ ണി അകാലി ദൾ; പ്രതികരണം കർഷക നേതാക്കൾക്ക് എൻ.ഐ.എ നോട്ടീസ് അയച്ച സംഭവത്തിൽ\n51-ാമത് രാജ്യാന്തര ഇന്ത്യൻ ചലച്ചിത്രമേള തുടങ്ങി; ഹൈബ്രിഡ് രീതി ഒരുപാട് മാറ്റങ്ങൾക്ക് തുടക്കമാകുമെന്ന് പ്രകാശ് ജാവദേക്കർ; പുതിയെ രീതിയെ സ്വാഗതം ചെയ്ത് പ്രമുഖരും; ഇന്ത്യൻ പനോരമയും തുടങ്ങി


''ഇന്നത്തെ അത്താഴ''വുമായി ഇവരെത്തും, ഒരുകൂട്ടം യുവാക്കളുടെ നല്ലമാതൃക | good news| innathe athazham| kerala social media forum\nNov 19, 2019, 03:27 PM IST\nമെഡിക്കല് റെപ്രസെന്റേറ്റീവായി ജോലിചെയ്യുന്ന ആര്.എന്.അനുരാജ്, ഐ.ടി. പ്രൊഫഷണലുകളായ മുഹമ്മദ് ഇഖ്ബാല്, അബ്ദുള് സമദ്, ഷെമീര് എന്നിവരാണ് കേരള സോഷ്യല് മീഡിയ ഫോറം എന്ന ആശയം ഉയര്‍ത്തിക്കൊണ്ടുവരുന്നത്.\nകേരള സോഷ്യല് മീഡിയാ ഫോറം പ്രവര്‍ത്തകര്.\nവിശപ്പ് സഹിക്കാനാകാതെ വെള്ളം മാത്രം കുടിച്ച് വയര് നിറയ്ക്കുന്നവരെ നിങ്ങള്‍ക്കറിയാമോ, അങ്ങനെയുള്ളവര് ഇപ്പോഴുമുണ്ടെന്ന് നിങ്ങള് വിശ്വസിക്കുന്നില്ലേ. എന്നാല്, നമുക്കിടയില് അവരുണ്ട്. ആരോടും ഒരക്ഷരം പറയാതെ, സ്വന്തം ദൈന്യതയെ പഴിച്ച് ജീവിക്കുന്നവര്.... ആരെങ്കിലും ഒരുപൊതി ഭക്ഷണം നല്‍കിയിരുന്നെങ്കില് എന്ന് വിചാരിക്കുന്നവര്. രാത്രി പുറത്തിറങ്ങി നോക്കുകയാണെങ്കില് ആശുപത്രി വരാന്തകളിലും തെരുവുകളിലും എല്ലാ സ്വപ്നങ്ങളും പാതിവഴിയില് ഉപേക്ഷിച്ച് തല കുമ്പിട്ടിരിക്കുന്നവരെ കാണാം.\nആ കാഴ്ചകളാണ് ഈ യുവാക്കളുടെ മനസ്സ് അലിയിച്ചത്. ഒരുവശത്ത് ഭക്ഷണം വലിച്ചെറിയപ്പെടുമ്പോഴാണ് മറുഭാഗത്ത് വിശന്നിരിക്കുന്നവര് ഉണ്ടെന്ന സത്യം അവര് മനസ്സിലാക്കിയത്. വീടുകളില് നടക്കുന്ന ആഘോഷപരിപാടികളില് മിച്ചംവരുന്ന ഭക്ഷണം കുഴിച്ചുമൂടാതെ വിശന്നിരിക്കുന്നവര്‍ക്ക് കൊടുത്താലെന്തെന്ന ചിന്ത ഉണര്‍ന്നു. അങ്ങനെ കഴിഞ്ഞ രണ്ടുവര്‍ഷമായി ഭക്ഷണപ്പൊതികളുമായി അവര് ബൈക്കുകളില് കയറി തെരുവുകളിലും നഗരത്തിലെ ആശുപത്രികളിലും എത്തും. അവരെ കാത്തിരുന്നവരും ഇന്നത്തെ അത്താഴം കഴിച്ച് സംതൃപ്തിയോടെ ഉറങ്ങും.\nഒരു സഹായഹസ്തം മാത്രം\nമെഡിക്കല് റെപ്രസെന്റേറ്റീവായി ജോലിചെയ്യുന്ന ആര്.എന്.അനുരാജ്, ഐ.ടി. പ്രൊഫഷണലുകളായ മുഹമ്മദ് ഇഖ്ബാല്, അബ്ദുള് സമദ്, ഷെമീര് എന്നിവരാണ് കേരള സോഷ്യല് മീഡിയ ഫോറം എന്ന ആശയം ഉയര്‍ത്തിക്കൊണ്ടുവരുന്നത്. സന്നദ്ധതയുള്ളവരെ കണ്ടെത്തി സഹായം ആവശ്യമുള്ളവര്‍ക്ക് എത്തിക്കാനുള്ള ഒരു സഹായഹസ്തം എന്ന ചിന്തയായിരുന്നു പിന്നില്.\nസംഘടന രജിസ്റ്റര്‍ചെയ്ത് പ്രവര്‍ത്തനം വിപുലീകരിച്ചു. ഇപ്പോള് തിരുവനന്തപുരത്ത് പെണ്‍കുട്ടികള് ഉള്‍പ്പെടെ 30 പേര് സജീവമായി സംഘടനയിലുണ്ട്. കൊല്ലം, തൃശ്ശൂര്, എറണാകുളം എന്നിവിടങ്ങളിലും കേരള സോഷ്യല് മീഡിയ ഫോറം പ്രവര്‍ത്തകരുണ്ട്. അവരും ആവശ്യക്കാര്‍ക്കു സഹായം എത്തിച്ച് നല്‍കാന് മുന്നില്‍നില്‍ക്കുന്നു. കുവൈത്തില് ജോലിചെയ്യുന്ന തൊടുപുഴ സ്വദേശിനിയായ ബിന്ദുവും മാര്‍ഗനിര്‍ദേശങ്ങളുമായി ഇവര്‍ക്കൊപ്പമുണ്ട്.\nപ്രളയസമയത്തും പഠനോപകരണവിതരണങ്ങളുമായി മുന്നോട്ടുപോകുമ്പോഴാണ് രാത്രിയില് ഭക്ഷണം നല്‍കാനുള്ള ചിന്തയിലേക്കെത്തുന്നത്. പണം നേരിട്ടുവാങ്ങി ഇതുവരെയും സഹായിച്ചിട്ടില്ല. സന്നദ്ധതയുള്ളവര് എത്തിയാല് അവരെക്കൂടി ഉള്‍പ്പെടുത്തി സഹായം നല്‍കുകയാണ് പതിവെന്നും അംഗങ്ങള് പറയുന്നു.\nസന്നദ്ധപ്രവര്‍ത്തനവുമായി മുന്നോട്ടു നടക്കുമ്പോഴാണ് കാറ്ററിങ് ജീവനക്കാര് വിളിച്ച് ഭക്ഷണം കുറച്ച് മിച്ചമുണ്ട് എന്തുചെയ്യുമെന്ന് ആരാഞ്ഞത്. ഉള്ള ഭക്ഷണം പൊതിഞ്ഞെടുത്ത് ബസ് സ്റ്റാന്‍ഡ്, റെയില്‍വേ സ്റ്റേഷന് തുടങ്ങി രാത്രികാലങ്ങളില് ആളുകള് കൂടുതലുള്ളിടങ്ങളില് എത്തി വിതരണംചെയ്തു. ഈ പ്രവര്‍ത്തനം തുടരുന്നതിനിടയിലാണ് യാദൃച്ഛികമായി തിരുവനന്തപുരം എസ്.എ.ടി. ആശുപത്രിയിലെത്തുന്നത്.\nരാത്രി ഒന്നരയായിട്ടും ഭക്ഷണം കഴിക്കാതെ ഇരിക്കുന്ന ഒട്ടേറെപ്പേര് ആശുപത്രി പരിസരങ്ങളിലുണ്ടെന്ന് ബോധ്യപ്പെട്ടു. 250 പൊതികളുമായി ചെന്നിട്ട് പത്ത് മിനിറ്റിനുള്ളില് അവ തീര്‍ന്നു. അതിനുശേഷം ആശുപത്രിയില് വിതരണംചെയ്യുന്നതിനായിരുന്നു കൂടുതല് പ്രാധാന്യം. ജോലിയുള്ളവരോ, വിദ്യാര്‍ഥികളോ ആയതിനാല് രാത്രിയില് മാത്രമാണ് ഭക്ഷണം നല്‍കാനാവുക.\nഅതിനിടയില് കാര്യവട്ടം വിദൂരവിദ്യാഭ്യാസ കേന്ദ്രത്തിലെ വിദ്യാര്‍ഥിയായ രാഹുല് ശേഖറാണ് 'ഇന്നത്തെ അത്താഴ'മെന്ന പേര് നിര്‍ദേശിച്ചത്. ഇപ്പോള് ആഴ്ചയില് മൂന്നിലധികം തവണയെങ്കിലും രാത്രി പതിനൊന്നിനു മുന്‍പായി എസ്.എ.ടി.യില് ഭക്ഷണം നല്‍കിവരുന്നു. റസിഡന്റ്സ് അസോസിയേഷന്, വിവാഹവീടുകള്, കാറ്ററിങ് ജീവനക്കാര് എന്നിവരാണ് പ്രധാനമായും ഭക്ഷണമുണ്ടെന്ന വിവരം അറിയിക്കുന്നത്.\nമറക്കില്ല ഒരിക്കലും, നന്ദി\nഅര്‍ധരാത്രി കഴിഞ്ഞ് എത്തുമ്പോള് ആരെങ്കിലും ഭക്ഷണം കഴിക്കാന് ഉണ്ടാകുമോയെന്നു സംശയമുണ്ടായിരുന്നു. എന്നാല്, അതൊക്കെ വെറും മിഥ്യാബോധമാണെന്ന് പെട്ടെന്നുതന്നെ മനസ്സിലായി. എത്ര പൊതികള് കൊണ്ടുപോയാലും പത്ത് മിനിറ്റിനുള്ളില് തീരും. പൊതിവാങ്ങി സ്‌നേഹംകൊണ്ടു കരയുന്നവര് ഉണ്ടാകും. ദൈവമാണ് നിങ്ങളെ ഇവിടെയെത്തിച്ചത്. ഒരിക്കലും മറക്കില്ലായെന്നുള്ള വാക്കുകളാണ് ഏറ്റവുമധികം സന്തോഷമുണ്ടാക്കുന്നതെന്ന് അവര് പറയുന്നു.\nഫോണ്‍നമ്പരുകള് സോഷ്യല് മീഡിയ പേജിലും വാട്സാപ്പ് ഗ്രൂപ്പുകളിലുമുണ്ട്. ഇപ്പോള് നഗരത്തിന്റെ പ്രധാന ഏരിയയില് എല്ലാം സന്നദ്ധപ്രവര്‍ത്തകരുണ്ട്. അതിനാല് മിക്ക ദിവസവും ഭക്ഷണം നല്‍കാനാകും. സംഘടനയെക്കുറിച്ച് അറിയാവുന്നവര് ഇപ്പോള് ഭക്ഷണം ഉണ്ടാക്കുമ്പോള് 100 പൊതിക്കുള്ളത് കൂടുതല് പാചകംചെയ്യുന്നതും പതിവായി. അതുപോലെ, വിശേഷദിവസങ്ങളില് ഭക്ഷണമുണ്ടാക്കി നല്‍കുന്നവരുടെ എണ്ണവും കൂടിവരികയാണ്.\nവിശപ്പാണ് ഏറ്റവും വലിയ സത്യം\nഭക്ഷണം പൊതിഞ്ഞെടുത്ത് കൊണ്ടുവരുന്നിടത്തുനിന്നു നല്ലതും മോശമായതുമായ അനുഭവങ്ങളും ഉണ്ടായിട്ടുണ്ടെന്ന് മുഹമ്മദ് ഇക്ബാല് പറയുന്നു. കൂടെനിന്നു ഭക്ഷണപ്പൊതി കെട്ടിനല്‍കി വിടുന്നവരുമുണ്ട്. അതുപോലെ, കുറച്ച് ഭക്ഷണം കൂടുതല് വേണമെന്നാവശ്യപ്പെട്ടപ്പോഴും ഇതുപോലൊരു സംഭവമുണ്ടായി. കുറച്ചുദൂരെ കുറേപ്പേര്‍ക്കു ഭക്ഷണം വേണം, നമ്മുടെ ഇവിടെനിന്നു കൊണ്ടുപോകണം, അതിനാല് അവിടത്തെ ഗൃഹനാഥന് മുന്നിട്ട് വന്ന് വിശപ്പുള്ളവര് മാത്രം കഴിച്ചാല്‍മതി, കുറച്ചുവീതം വിളമ്പിയാല് മതിയെന്നും നിര്‍ദേശം നല്‍കി. വാഹനവും എത്തിച്ചുനല്‍കി, സന്തോഷത്തോടെയാണ് അവര് യാത്രയാക്കിയത്. അതുപോലെ വേറൊരിടത്തെത്തിയപ്പോള് ഭക്ഷണം പുറത്തുവച്ചിട്ട് ഗേറ്റ് അടച്ചിട്ട മോശം സംഭവമുണ്ടായി. പാത്രം കഴുകിവെച്ചിട്ട് പോയാല് മതിയെന്നും വീട്ടുകാര് നിര്‍ദേശിച്ചതും മറക്കാനാകില്ലെന്ന് രാഹുല് പറയുന്നു.\nഅതുപോലെ എസ്.എ.ടി.യില് ഭക്ഷണം കൊണ്ടുവന്ന് നല്‍കുന്നത് ഒരിക്കല് സെക്യൂരിറ്റി ഉദ്യോഗസ്ഥന് തടഞ്ഞു. ഭക്ഷണം കഴിച്ചിട്ട് ഭക്ഷ്യവിഷബാധ ഉണ്ടായാല് എന്തുചെയ്യുമെന്നായിരുന്നു ചോദ്യം. ഒട്ടേറെപ്പേര് കഴിച്ച ഭക്ഷണം ആണെന്നും യാതൊരുവിധ കുഴപ്പവുമില്ലെന്നും ആശുപത്രി അധികൃതരെ ബോധ്യപ്പെടുത്തി. വിഷയം അന്നത്തെ മേയറും ഇപ്പോഴത്തെ എം.എല്.എ.യുമായ വി.കെ.പ്രശാന്ത് ഇടപെട്ട് പരിഹരിക്കുകയായിരുന്നുവെന്ന് അനുരാജ് പറയുന്നു.\nഞങ്ങളുണ്ട്, നിങ്ങളും ഒപ്പംവേണം\nഒരിടത്തുനിന്നു ഭക്ഷണം ഒരിക്കല് മാത്രം, രണ്ടാമത്തെ പ്രാവശ്യം അവരെക്കൊണ്ട് നേരിട്ടെത്തിച്ചു നല്‍കും. അങ്ങനെ അവര്‍കൂടി ഈ പുണ്യപ്രവൃത്തിയിലേക്ക്.\nഎല്ലാവരിലും ഒരുമാറ്റത്തിന് വേണ്ടി\nസഹജീവികള്‍ക്കിടയില് വിശന്നിരിക്കുന്നവരും ദുരിതം അനുഭവിക്കുന്നവരും ഉണ്ടെന്ന അറിവാണ് ഈ പ്രവര്‍ത്തനങ്ങള്‍ക്ക് ആധാരം. പണം നേരിട്ട് വാങ്ങുകയില്ല. സഹായസന്നദ്ധത പ്രകടിപ്പിക്കുന്നവര്‍ക്കിടയില് ഒരു മീഡിയേറ്റര് മാത്രമാണീ സംഘടന. എല്ലാവര്‍ക്കും ഒരേമനസ്. അതുതന്നെയാണ് വിജയയും. ഭക്ഷണം കളയാതെ ധാരാളം പേര് ഞങ്ങളെ സമീപിക്കുന്നത് തന്നെയാണ് വിജയവും-ആര്.എന്.അനുരാജ്\nഅംഗമാകാന് മൂന്ന് നിബന്ധനകള്\nജോലിയുള്ളവരോ വിദ്യാര്‍ഥികളോ ആയിരിക്കണം\nമറ്റൊരു സംഘടനയിലും അംഗമാകാന് പാടില്ല\nചാരിറ്റി ഒരു ജോലിയല്ല, സഹായം മാത്രമാണ്\nഇവര് ചെയ്യുന്ന നല്ല കാര്യങ്ങളില് ചിലത്\n750 കുട്ടികള്‍ക്ക് പഠനോപകരണവിതരണം\nവലിയതുറയിലെ ക്യാമ്പില് ഭക്ഷണം എത്തിച്ചു\nപൊന്മുടി അടിവാരത്തില് 270 കുടുംബങ്ങള്‍ക്ക് ഒരുമാസത്തെ റേഷന്\nഅസം പ്രളയസമയത്ത് അവശ്യസാധനങ്ങള് ശേഖരിച്ച് ജില്ലാ ഭരണകൂടത്തിന് നല്‍കി\nഅനീമിയ കണ്ടെത്തല് ക്യാമ്പ്\nഏപ്രില് കൂള് ഡേ, വെയിലത്ത് ജോലി ചെയ്യുന്നവര്‍ക്ക് കുടിവെള്ള വിതരണവും വൃക്ഷതൈ നട്ടുപിടിപ്പിക്കലും\nപ്രളയസമയത്ത് കവളപ്പാറ,അട്ടപ്പാടി,അഗളി,കാഞ്ഞിരംതുരുത്ത് എന്നിവിടങ്ങളില് അവശ്യസാധനങ്ങള് എത്തിച്ചു\n2018-ലെ പ്രളയത്തില് 62 ലോഡ് സാധനങ്ങള് നേരിട്ട് ദുരിതബാധിത കേന്ദ്രങ്ങളില് എത്തിച്ചു\nവയോധന കേന്ദ്രങ്ങളില് അഡല്‍റ്റ് ഡയപേഴ്സ്,ലോഷന് എന്നിവ നല്‍കി വരുന്നു\nരക്തബാങ്കിലെ ആവശ്യപ്രകാരം രക്തം നല്‍കുന്നു\ncontent highlights: innathe athaazham initiative and other humanitarian activities of kerala social media forum


കേസ് നീട്ടിവയ്ക്കണമെന്ന് തോമസ് ചാണ്ടിയുടെ അഭിഭാഷകന് | Thomas Chandi\nകേസ് നീട്ടിവയ്ക്കണമെന്ന് തോമസ് ചാണ്ടിയുടെ അഭിഭാഷകന്\nന്യൂഡല്‍ഹി: മുന്‍മന്ത്രി തോമസ് ചാണ്ടിയുടെ അപ്പീല് ഹര്‍ജി പരിഗണിക്കുന്നത് രണ്ടാഴ്ചത്തേക്ക് മാറ്റിവയ്ക്കണമെന്നുകാട്ടി അദ്ദേഹത്തിന്റെ അഭിഭാഷകന് കത്തുനല്‍കി. അഭിഭാഷകന് സുഖമില്ലെന്ന് ചൂണ്ടിക്കാട്ടിയാണ് രജിസ്ട്രിക്ക് കത്തുനല്‍കിയത്.\nജസ്റ്റിസുമാരായ എസ്.എ. ബോബ്‌ഡെ, എല്. നാഗേശ്വരറാവു എന്നിവരുടെ ബെഞ്ച് വെള്ളിയാഴ്ച കേസ് പരിഗണിക്കാനിരിക്കെയാണ് കത്ത്. കഴിഞ്ഞ നവംബര് അവസാനമാണ് കായല്‍കൈയേറ്റക്കേസിലെ ഹൈക്കോടതി വിധിക്കെതിരേ തോമസ് ചാണ്ടി സുപ്രീംകോടതിയെ സമീപിച്ചത്.\nമൂന്നുതവണ പരിഗണനയ്ക്കുവന്നപ്പോഴും ജഡ്ജിമാര് പിന്‍മാറിയതിനാല് കേസ് നീണ്ടുപോവുകയായിരുന്നു. ജസ്റ്റിസുമാരായ കുര്യന് ജോസഫ്, എ.എം. ഖന്‍വില്‍കര്, എ.എം. സപ്രെ എന്നിവരാണ് കേസ് കേള്‍ക്കുന്നതില്‍നിന്ന് പിന്‍മാറിയത്.


നായികാ പ്രാധാന്യമുളളവയ്ക്കായി കാത്തിരുന്നാൽ ജീവിതകാലം മുഴുവൻ കാത്തിരുപ്പ് മാത്രമേ ഉണ്ടാവൂ: ഭാവന- Bhavana says about kannada film Tagaru\nനിങ്ങൾക്ക് പൂര്‍ണമായും സംതൃപ്തി നൽകുന്ന ഒരു കഥാപാത്രം ലഭിക്കാനുള്ള സാധ്യത വൈക്കോല് കൂനയില് സൂചി തിരയുന്നത് പോലെയാണ്\nവിവാഹശേഷം കന്നഡ സിനിമയിലൂടെ ഭാവന അഭിനയരംഗത്തേക്ക് മടങ്ങി എത്തുകയാണ്. കന്നഡ ചിത്രം തഗരുവിൽ ശിവരാജ് കുമാർ ആണ് നായകൻ. നായികയ്ക്ക് പ്രാധാന്യമുളള സിനിമയല്ല തഗരു. എന്തുകൊണ്ട് നായികയ്ക്ക് പ്രാധാന്യമില്ലാത്തൊരു സിനിമയിലെ കഥാപാത്രം സ്വീകരിച്ചുവെന്നതിനെക്കുറിച്ചുളള തന്റെ നിലപാട് ടൈംസ് ഓഫ് ഇന്ത്യയ്ക്ക് നൽകിയ അഭിമുഖത്തിൽ വ്യക്തമാക്കിയിരിക്കുകയാണ് ഭാവന.\nസ്ത്രീ കേന്ദ്രീകൃത കഥാപാത്രങ്ങൾക്കായി കാത്തിരുന്നാൽ ജീവിതകാലം മുഴുവൻ കാത്തിരുപ്പ് മാത്രമേ ഉണ്ടാവുകയുളളൂവെന്ന് ഭാവന പറഞ്ഞു. ”നിങ്ങൾക്ക് പൂര്‍ണമായും സംതൃപ്തി നൽകുന്ന ഒരു കഥാപാത്രം ലഭിക്കാനുള്ള സാധ്യത വൈക്കോല് കൂനയില് സൂചി തിരയുന്നത് പോലെയാണ്. മലയാളത്തിൽ നായക കഥാപാത്രത്തിന് പ്രാധാന്യം നൽകുന്ന സിനിമകളിൽ പ്രേക്ഷകർ ഓർത്തിരിക്കുന്ന നല്ല റോളുകൾ ചെയ്യാൻ കഴിഞ്ഞിട്ടുണ്ട്. എന്നാല് സ്ത്രീ കേന്ദ്രീകൃത സിനിമകൾ ചെയ്തവയിൽ ആളുകള്‍ക്ക് ഓര്‍മിച്ചെടുക്കാന് കഴിയുന്നത് ഒന്നോ രണ്ടോ മാത്രമായിരിക്കും”.\n”മലയാളത്തിലെ എന്റെ അവസാന ചിത്രം ആദം ജോൺ നായക കഥാപാത്രത്തിന് പ്രാധാന്യം നൽകുന്ന സിനിമയായിരുന്നു. എന്നിട്ടും അതിൽ എന്റെ കഥാപാത്രം ഏറെ ശ്രദ്ധിക്കപ്പെട്ടു. അതിനുശേഷം ഞാൻ അഡ്വഞ്ചേഴ്സ് ഓഫ് ഓമനക്കുട്ടൻ ചെയ്തു. നായികാ പ്രാധാന്യമുളള സിനിമയായിരുന്നു അത്. നല്ല കഥാപാത്രങ്ങൾ, അത് ചെറുതായാലും വലുതായാലും എനിക്ക് സന്തോഷം നൽകുന്നതാണെങ്കിൽ ചെയ്യും”.\n”തഗരു ഒരു കൊമഴ്സ്യൽ സിനിമയാണെന്ന് എനിക്ക് അറിയാം. സിനിമയുടെ അണിയറ പ്രവർത്തകർ എന്നെ വിളിച്ചപ്പോൾ നോ പറയാതിരിക്കാൻ എനിക്ക് ഒരുപാട് കാരണങ്ങൾ ഉണ്ടായിരുന്നു. ഇത് ശിവരാജ് കുമാറിന്റെ സിനിമയാണ്. അദ്ദേഹത്തോടൊപ്പം അഭിനയിക്കാൻ ഞാൻ ആഗ്രഹിച്ചിരുന്നതാണ്. മറ്റൊന്ന് ഈ സിനിമയുടെ സംവിധായകൻ സൂരിയാണ്. അദ്ദേഹമാണ് ജാക്കി എന്ന സിനിമയിലൂടെ കന്നഡയിൽ എന്നെ പരിചയപ്പെടുത്തിയത്. അദ്ദേഹവുമായി അന്നു മുതൽ നല്ല പരിചയമുണ്ട്”.\n”തഗരു നായികാ പ്രാധാന്യമുളള സിനിമയല്ല, പക്ഷേ ഞാൻ അതിന്റെ ഭാഗമാകണമെന്ന് ആഗ്രഹിക്കുന്നതായി അദ്ദേഹം പറഞ്ഞു. സിനിമയുടെ കഥ ഞാൻ കേട്ടു. എനിക്ക് ഇഷ്ടമായി. മാത്രമല്ല മികച്ചൊരു ടീമാണ് സിനിമയുടേത്. ആ ടീമിനൊപ്പം ചേരുന്നതിൽ ഞാൻ സന്തോഷിക്കുന്നു” ഭാവന അഭിമുഖത്തിൽ പറഞ്ഞു.


സ്വാതന്ത്ര്യപ്രാപ്തിയാണ് സര്‍വ്വതിന്റെയും ലക്ഷ്യം (197) - ശ്രേയസ്\nNovember 14, 2013short link\nനമ്മുടെ സുഖങ്ങളിലും ദുഃഖങ്ങളിലും അദ്ധ്വാനങ്ങളിലും അരിഷ്ടങ്ങളിലും എല്ലാറ്റിലും പ്രത്യക്ഷമായുള്ള ഒരു വിശേഷം നമ്മുടെ ഗതി നിശ്ചയമായും സ്വാതന്ത്ര്യത്തിലേയ്ക്കാണെന്നതത്രേ. വാസ്തവത്തില് ചോദ്യം ഇതായിരുന്നു; “ഈ പ്രപഞ്ചം എന്ത് ? ഇത് എന്തില് നിന്നുദിക്കുന്നു ? എന്തില് ചെന്നുചേരുന്നു ?” ഇതിനു സമാധാനം; “ഇതു സ്വാതന്ത്ര്യത്തിലുദിക്കുന്നു, സ്വാതന്ത്ര്യത്തില് നില്‍ക്കുന്നു, സ്വാതന്ത്ര്യത്തില് ലയിക്കുന്നു.” സ്വാതന്ത്ര്യബോധം നാം നീക്കിയാലും നീങ്ങില്ല. അത് ഇല്ലാഞ്ഞാല് ഒരു കര്‍മ്മവും സാദ്ധ്യമല്ല: ജീവിതംതന്നെ അസാദ്ധ്യം. എന്നാല് നമുക്കു സ്വാതന്ത്ര്യമില്ല, നാം ബദ്ധന്‍മാരാണ് എന്നു പ്രപഞ്ചം പ്രതിനിമിഷം നമ്മെ ബോധിപ്പിച്ചുവരുന്നു. എങ്കിലും ആ ഓരോ നിമിഷത്തിലും നാം സ്വതന്ത്രരാണെന്ന ഭാവനയും ഉദിക്കുന്നു. നാം ഓരോ അടി വെയ്ക്കുമ്പോഴും മായ നമ്മെ തള്ളി താഴെയിട്ട് നാം അടിമകളാണെന്ന് കാണിച്ചുതരുന്നു. ഓരോ മായാപ്രഹരം ഏല്‍ക്കുമ്പോഴും ബന്ധമനുഭവിക്കുമ്പോഴും നാം ബദ്ധരല്ല, സ്വതന്ത്രരാണെന്നുള്ള ബോധം നമ്മില് അങ്കുരിക്കയും ചെയ്യുന്നു. ഉള്ളില്‍നിന്ന് ഏതോ ഒരു ശബ്ദം നമ്മോടു നാം സ്വതന്ത്രരാണെന്നു പറയുന്നു. അതനുഭവപ്പെടുത്തുവാനും പ്രകാശിപ്പിക്കാനും ശ്രമിക്കുമ്പോഴാകട്ടെ തടസ്സങ്ങള് അലംഘ്യങ്ങളായുമിരിക്കുന്നു. എങ്കിലും വേണ്ടില്ല, “ഞാന് മുക്തന്, ഞാന് സ്വതന്ത്രന്” എന്ന ആ ശബ്ദം ശക്തിയായി ആവര്‍ത്തിച്ചുകൊണ്ടേയിരിക്കുന്നു. ലോകത്തില് ഏതു മതം പരീക്ഷിച്ചാലും ഈ ആശയം പ്രകടമാണ്. മതം എന്നതിനെ അതിന്റെ സങ്കുചിതാര്‍ത്ഥത്തില് എടുക്കരുത്. അങ്ങനെ മതം എന്നുള്ളതില് മാത്രമല്ല, ജനസമുദായജീവിതം ആകെത്തന്നെ ഈ സ്വാതന്ത്ര്യതത്ത്വത്തിന്റെ ദൃഢപ്രഖ്യാപനമത്രേ. ഏതൊരു ചലനവും ആ ഒരു തത്ത്വത്തിന്റെ ഉദ്‌ഘോഷണമാണ്. “ഭാരാകുലരായി ആയാസപ്പെടുന്ന ജനങ്ങളേ, ഇങ്ങോട്ടു വരുവിന്: നിങ്ങള്‍ക്ക് വിശ്രാന്തി ഞാന് തരുന്നുണ്ട്,” എന്നു വിളിച്ചുപറയുന്ന ആ ശബ്ദം നാമോരോരുത്തനും അറിഞ്ഞോ അറിയാതെയോ കേള്‍ക്കുന്നുണ്ട്. ആ സ്വാതന്ത്ര്യകാഹളശബ്ദം എല്ലാ കാലത്തും എല്ലാ സ്ഥലത്തും ഒരേ ഭാഷയിലോ ഒരേ വാക്യത്തിലോ ആയിരിക്കയില്ല: എങ്കിലും ശബ്ദം അതുതന്നെ. വാസ്തവത്തില് അതു മൂലമാണ് നാം ഇവിടെ വന്നു ജനിച്ചിരിക്കുന്നത്. നമ്മുടെ ഓരോ ചലനവും അതിനുവേണ്ടിയുമാണ്. നാം അതറിയുന്നുണ്ടോ ഇല്ലയോ, നാം ആ ശബ്ദത്തെ പിന്തുടരുന്നു; സ്വാതന്ത്ര്യത്തിലേക്കു കുതിച്ചുപായുന്നു. തെരുവിലെ കുട്ടികള് കുഴല്‍വിളിക്കാരന്റെ പാട്ടുകേട്ടു അതിനു പിന്നാലെ ചെല്ലുംപോലെ നാമെല്ലാവരും ആ ശബ്ദസംഗീതത്തിന്റെ പിന്നാലെ അറിയാതെ ചെല്ലുന്നു.\nഅതിനെ അനുസരിക്കുമ്പോഴത്രേ നാം ധര്‍മ്മിഷ്ഠരാകുന്നത്. മനുഷ്യജീവികള് മാത്രമല്ല, സര്‍വ്വജീവജാലങ്ങളും അതു കേട്ട് അതിന്റെ നേര്‍ക്ക് പായുന്നു. ആ സംരംഭത്തില് ചിലര് അന്യോന്യം കൂടിച്ചേരുന്നു, ചിലര് തമ്മില് തള്ളിയകറ്റുന്നു. കിടമല്‍സരങ്ങളും സുഖദുഃഖങ്ങളും ജനനമരണങ്ങളും ഈ ജഗത്താകെയും ആ ശബ്ദത്തിലെത്താനുള്ള പരിഭ്രാന്തസംരംഭത്തിന്റെ ഫലമാണ്. ഇതത്രേ പ്രകൃതിവിലാസം.\nപിന്നെ എന്തു സംഭവിക്കുന്നു ? രംഗം മാറിത്തുടങ്ങുന്നു. ആ ശബ്ദം ഇന്നതാണെന്നും അതിന്റെ താല്പര്യം ഇന്നതാണെന്നും നമുക്കു മനസ്സിലായിത്തുടങ്ങുമ്പോള് രംഗമാകെ മാറുന്നു, ഭയങ്കരമായ സമരാങ്കണമായിരുന്ന ഈ ലോകംതന്നെ ശിവവും സുന്ദരവുമായിത്തീരുന്നു. പിന്നെ നാം അതിനെ പഴിക്കില്ല. അതു ഭയങ്കരമാണെന്നോ അനര്‍ത്ഥകരമാണെന്നോ പറയുകയില്ല. പിന്നെ ദുഃഖിക്കുകയും കരയുകയും വേണ്ട. ആ ശബ്ദം എന്തെന്നു മനസ്സിലാകുമ്പോള്, ഈ ജീവിതക്ലേശം – ഈ തിക്കും തിരക്കും സ്പര്‍ദ്ധയും യുദ്ധവും സുഖവും ദുഃഖവും എല്ലാം – എന്തിനെന്നു നമുക്കു മനസ്സിലാകും. അവയെല്ലാം സ്വാഭാവികം: അതുകളില്ലെങ്കില് നാം ആ ശബ്ദത്തിനു പിന്നാലെ ചെല്ലുകയില്ല: നാം അറിഞ്ഞാലും അറിയാഞ്ഞാലും അതിനെ പ്രാപിക്കുന്നതാണ് നമ്മുടെ ലക്ഷ്യം. ഇതെല്ലാം നമുക്ക് അപ്പോള് മനസ്സിലാകും. സ്വാതന്ത്ര്യപ്രാപ്തിയത്രേ ലക്ഷ്യം. സര്‍വ്വമനുഷ്യരും, സര്‍വ്വലോകവും അതിനുവേണ്ടിയാണ് യത്‌നിക്കുന്നത്. സൂര്യന് ചലിക്കുന്നതും, ഭൂമി സൂര്യനെ ചുറ്റിത്തിരിയുന്നതും, ഭൂമി ചുറ്റി ചന്ദ്രന് ഭ്രമിക്കുന്നതും എല്ലാം അതിനുവേണ്ടി. ആ ലക്ഷ്യത്തിലേക്കു ഗ്രഹങ്ങള് നീങ്ങുന്നു, കാറ്റു വീശുന്നു. സര്‍വ്വലക്ഷ്യം അതുതന്നെ. പുണ്യവാന് ആ ശബ്ദം തേടിപ്പോകുന്നു: അല്ലാതെ അയാള്‍ക്കു വയ്യ. അതില് അയാള്‍ക്കു മേന്‍മയൊന്നുമില്ല. പാപിയും അങ്ങോട്ടുതന്നെ. വലിയ ദാനശീലന് ആ ശബ്ദത്തിലേക്കു തടവറ്റു നേരിട്ടു ചെല്ലുന്നു. വലിയ ലുബ്ധനും അതേ ലക്ഷ്യത്തിലേക്കു പോകുന്നു. അതിസുകൃതശാലികള് അകമെ ആ ശബ്ദം കേട്ട് അടക്കമില്ലാതെ അതിന്റെ വഴിയേ പായുന്നു. കുഴിമടിയന്‍മാര് ഇഴഞ്ഞുപോകുന്നതും അങ്ങോട്ടുതന്നെ. ഇവര് അധികം ഇടറി വീഴുന്നു എന്നുമാത്രം. അധികം ഇടറുന്നവരെ നാം ദുര്‍ജ്ജനങ്ങളെന്നു പറയുന്നു: കുറച്ചിടറുന്നവരെ സജ്ജനങ്ങളെന്നും. നന്‍മയും തിന്‍മയും രണ്ടും വെവ്വേറെ പദാര്‍ത്ഥങ്ങളല്ല. രണ്ടും ഒരേ ഒരു വസ്തു: വസ്തുഭേദമില്ല, മാത്രാഭേദമേ ഉള്ളു.


അകത്തായ ഇബ്രാഹിം കുഞ്ഞിന് ജാമ്യമോ അതോ വിജിലന്‍സ് കസ്റ്റഡിയോ..? ചൊവ്വാഴ്ച വിധി | Global Indian News\nHome Breaking news അകത്തായ ഇബ്രാഹിം കുഞ്ഞിന് ജാമ്യമോ അതോ വിജിലന്‍സ് കസ്റ്റഡിയോ..? ചൊവ്വാഴ്ച വിധി\nഅകത്തായ ഇബ്രാഹിം കുഞ്ഞിന് ജാമ്യമോ അതോ വിജിലന്‍സ് കസ്റ്റഡിയോ..? ചൊവ്വാഴ്ച വിധി\nഇബ്രാഹിം കുഞ്ഞ് സാമ്പത്തിക ലാഭമുണ്ടാകുകയും സര്‍ക്കാരിന് നഷ്ടമുണ്ടാകുകയും ചെയ്തിട്ടുണ്ടെന്നും അന്വേഷണവുമായി സഹകരിക്കുന്നില്ല എന്നുമാണ് വിജിലന്‍സ് സംഘം കോടതിയെ അറിയിച്ചത്. പ്രതിയെ കസ്റ്റഡിയില് ആവശ്യപ്പെട്ടുള്ള അപേക്ഷയിലാണ് വിജിലന്‍സ് ഇക്കാര്യം ബോധിപ്പിച്ചത്. മുന്‍മന്ത്രിക്ക് കോഴ ലഭിച്ചോ എന്ന് സംശയമുണ്ട്. നികുതി വെട്ടിച്ച രേഖകള് വീട്ടില് നിന്ന് ലഭിച്ചു.\nകരാര് ലഭിക്കാന് ചില ഗൂഢാലോചന നടന്നിട്ടുണ്ട്. പത്രത്തിലെ അക്കൗണ്ടിലെത്തിയ പണം എവിടെ നിന്ന് കിട്ടി എന്നത് സംബന്ധിച്ച് അദ്ദേഹം തൃപ്തികരമായ മറുപടി നല്‍കിയിട്ടില്ല. ഇബ്രാഹിം കുഞ്ഞിന് കമ്മീഷന് ലഭിച്ചോ എന്നും സംശയമുണ്ടെന്നും അന്വേഷണ സംഘം മൂവാറ്റുപുഴ വിജിലന്‍സ് കോടതിയെ അറിയിച്ചു.\nഇബ്രാഹീംകുഞ്ഞിന്റെ അറസ്റ്റിലേക്ക് നയിച്ചത് കേസിലെ മറ്റൊരു പ്രതിയായ ടിഒ സൂരജിന്റെ മൊഴിയാണ്. കേസിലെ അഞ്ചാം പ്രതിയാണ് കുഞ്ഞ്. പൊതുമരാമത്ത് സെക്രട്ടറിയായിരുന്ന ടിഒ സൂരജ്, കരാര് കമ്പനിയായ ആര്‍ഡിഎസ് പ്രൊജക്‌സ്ട് എംഡി സുമതി ഗോയല്, കിറ്റ്‌കോ ജനറല് മാനേജര് ബെന്നിപോള്, റോഡ്‌സ് ആന്റ് ബ്രഡ്ജസ് ഡെവലപ്‌മെന്റ് കോര്‍പേറഷന് കേരള അസിസ്റ്റന്റ് ജനറല് മാനേജര് പിഡി തങ്കച്ചന് എന്നിവരാണ് കേസിലെ മറ്റു പ്രതികള്. ഇവരെ നേരത്തെ അറസ്റ്റ് ചെയ്തിരുന്നു.\nPrevious articleകൊറോണ – സൽമാൻ ഖാനും കുടുംബവും സ്വയം നിരീക്ഷണത്തിൽ\nNext articleഅഴിമതിയില് കുരുങ്ങിയത് കുഞ്ഞാലിക്കുട്ടിയുടെ വലംകൈ


കിങ്‌ജോങ് ഉന്നിനെതിരേ അസഭ്യഭാഷയില് ചുവരെഴുത്ത്; കണ്ടെത്താന് കൈയക്ഷര പരിശോധന | PravasiExpress\nHome World World News കിങ്‌ജോങ് ഉന്നിനെതിരേ അസഭ്യഭാഷയില് ചുവരെഴുത്ത്; കണ്ടെത്താന് കൈയക്ഷര പരിശോധന\nസിയോള്: ഉത്തരകൊറിയന് നേതാവ് കിം ജോങ് ഉന്നിനെതിരെ ഉത്തരകൊറിയന് നഗരത്തില് ചുമരെഴുത്ത്. ഇതിനെ തുടര്‍ന്ന് ഇത് ആര് എഴുതിയെന്ന് കണ്ടുപിടിക്കാന് നടത്തുന്ന അന്വേഷണമാണ് ഇപ്പോള് വാര്‍ത്തയാകുന്നത്. ഉത്തരകൊറിയന് തലസ്ഥാനം ഉള്‍പ്പെടുന്ന പ്യൊങ്ചന് ജില്ലയിലെ ഒരു അപ്പാര്‍ട്ട്മെന്‍റിന്‍റെ ചുമരിലാണ് കിമ്മിനെ അധിക്ഷേപിക്കുന്ന തരത്തില് ചുമരെഴുത്ത് പ്രത്യക്ഷപ്പെട്ടത്. ഡിസംബര് 22നാണ് ഉത്തരകൊറിയന് ഭരണകക്ഷിയുടെ സെന്‍ട്രല് കമ്മിറ്റി പ്ലീനറി സമ്മേളനം നടക്കുന്നതിനിടെയായിരുന്നു ഇത്.\nതുടര്‍ന്ന് അധികൃതര് ഇത് മായിച്ചു കളഞ്ഞു. എന്നാല് ഇത് എഴുതിയാളെ കണ്ടുപിടിക്കാന് നഗരവാസികളുടെ മുഴുവന് കൈയ്യക്ഷരം പരിശോധിക്കുകയാണ് ഉത്തരകൊറിയന് സുരക്ഷ വിഭാഗം. എഴുതിയവരെ കണ്ടെത്താൻ പ്രദേശത്തെ ഫാക്ടറി ജീവനക്കാരുടെയും വ്യാപാര സ്ഥാപനങ്ങളിൽ ജോലി ചെയ്യുന്നവരുടെയും വിദ്യാർഥികളുടെയും ഉൾപ്പെടെ ആയിരക്കണക്കിനു പേരുടെ കയ്യക്ഷരം പരിശോധിക്കും എന്നാണ് ഉത്തരകൊറിയന് മാധ്യമങ്ങലിലെ റിപ്പോര്‍ട്ട്.\nഭരണാധികാരിക്കെതിരെയോ, ഭരണത്തിനെതിരെയോ ചുമരെഴുത്ത് ഉത്തര കൊറിയയിൽ വലിയ കുറ്റമാണ്. 2020ലും ഇങ്ങനെ ചെയ്തവരെ കണ്ടെത്താൻ കയ്യക്ഷര പരിശോധന നടത്തിയിരുന്നു.\nഅതേ സമയം ആണവായുധവും അമേരിക്കയുമല്ല, തന്റെ പുതിയ പരിഗണനാ പട്ടികയിലെന്ന് ഉത്തരകൊറിയന് സര്‍വ്വാധിപതി കിം ജോങ് ഉന് അടുത്തിടെ പ്രസ്താവിച്ചു. രാജ്യം ഇനി ശ്രദ്ധയൂന്നുക ജനങ്ങള്‍ക്ക് ഭക്ഷണവും ജീവിതനിലവാരവും ഉറപ്പുവരുത്താനാണെന്നും അധികാരമേറ്റതിന്റെ പത്താം വാര്‍ഷികത്തില് രാഷ്ട്രത്തോട് നടത്തിയ പ്രഭാഷണത്തില് കിം പറഞ്ഞു. കൂടുതല് ട്രാക്ടറുകള് ഉല്‍പ്പാദിപ്പിക്കുക, കാര്‍ഷിക രംഗത്തെ സ്വയം പര്യാപ്തത എന്നിവയ്ക്കായിരിക്കും തന്റെ പുതിയ പരിഗണനയെന്നും കിം പറഞ്ഞു.\nസാമ്പത്തിക നില മെച്ചപ്പെടുത്തുക, ജനങ്ങളുടെ ജീവിതനിലവാരം ഉയര്‍ത്തുക എന്നിവയായിരിക്കും ഈ വര്‍ഷം ഉത്തരകൊറിയയുടെ മുഖ്യ ലക്ഷ്യങ്ങളെന്ന് കിം പറഞ്ഞു. സാമ്പത്തിക പ്രതിസന്ധിയെ തുടര്‍ന്ന് രാജ്യം ജീവന് മരണ സാഹചര്യത്തിലാണെന്നും കിം പ്രസംഗത്തില് സമ്മതിച്ചതായി ഔദ്യോഗിക മാധ്യമങ്ങള് അറിയിച്ചു. തിങ്കളാഴ്ച ആരംഭിച്ച വര്‍ക്കേഴ്‌സ് പാര്‍ട്ടി ഓഫ് കൊറിയയുടെ നാലാം പ്ലീനറി സമ്മേളനത്തിന്റെ സമാപനം കുറിച്ചുനടന്ന പരിപാടിയിലാണ് ഇന്നലെ കിം തന്റെ പുതിയ പരിഗണനകളെക്കുറിച്ച് പറഞ്ഞത്. പിതാവിന്റെ മരണശേഷം കിം രാജ്യത്തിന്റെ ചുമതല ഏറ്റെടുത്ത് പത്താം വാര്‍ഷികത്തിലാണ് കിം ജനങ്ങളെ അഭിസംബോധന ചെയ്തത്.\nPrevious articleതാനൂരിൽ ട്രെയിൻ തട്ടി അച്ഛനും മകളും മരിച്ചു\nNext articleരാജ്യത്ത് രോഗബാധിതർ 2500 കടന്നു; കേരളം ഒമിക്രോൺ വ്യാപനത്തിൽ നാലാമത്